&nbsp;

&nbsp;

&nbsp;

&nbsp;

&nbsp;

<strong>เอชอาร์-วี แหกโค้ง เสียหลักพุ่งชนแท่งปูนแบริเออร์ บนมอเตอร์เวย์ เพลิงลุกท่วมเผาวอดทั้งคัน สลดเสียงบีบแตรขอให้ช่วย ก่อนไฟคลอกคนขับดับคาพวงมาลัย</strong>

เมื่อเวลา 05.30 น. วันที่ 15 มี.ค.2567 พ.ต.ท.โสพล โกมลสุทธิ์ พนักงานสอบสวน ตำรวจทางหลวงมาบประชัน รับแจ้งเหตุรถยนต์เสียหลักชนแท่งปูนแบริเออร์ไฟลุกท่วม บนถนนมอเตอร์เวย์ ขาเข้ามาบตาพุด กม.ที่ 120+900 ต.หนองปรือ อ.บางละมุง จ.ชลบุรี จึงรุดไปตรวจสอบพร้อมมูลนิธิสว่างบริบูรณ์เมืองพัทยา

ที่เกิดเหตุพบไฟกำลังโหมไหม้อย่างรุนแรงที่รถยนต์ ยี่ห้อฮอนด้า เอชอาร์-วี ทะเบียนถูกเผาจนละลาย มองเห็นลาง ๆ 56 กรุงเทพมหานคร เจ้าหน้าที่เร่งฉีดน้ำสกัดกั้นเพลิงที่กำลังไหม้รถยนต์ดังกล่าว โดยใช้เวลา 10 นาทีสามารถคุมเพลิงไว้ได้
<div id="attachment_8139889" class="wp-caption aligncenter"><a href="https://www.khaosod.co.th/wpapp/uploads/2024/03/15-%E0%B8%A3%E0%B8%962.jpeg"><img class="wp-image-8139889 size-full" src="https://www.khaosod.co.th/wpapp/uploads/2024/03/15-%E0%B8%A3%E0%B8%962.jpeg" alt="เอชอาร์-วี แหกโค้ง เสียหลักพุ่งชนแท่งปูนแบริเออร์ บนมอเตอร์เวย์ เพลิงลุกท่วมเผาวอดทั้งคัน สลดเสียงบีบแตรขอให้ช่วย ก่อนไฟคลอกคนขับดับ" width="600" height="338" aria-describedby="" /></a>
<p class="wp-caption-text">เอชอาร์-วี แหกโค้ง เสียหลักพุ่งชนแท่งปูนแบริเออร์ บนมอเตอร์เวย์ เพลิงลุกท่วมเผาวอดทั้งคัน สลดเสียงบีบแตรขอให้ช่วย ก่อนไฟคลอกคนขับดับ</p>

</div>
ตรวจสอบภายในห้องโดยสารพบร่างผู้เสียชีวิตถูกไฟคลอกเสียชีวิตติดอยู่กับซากรถ ก่อนใช้อุปกรณ์ตัดทางเพื่อช่วยเหลือนำร่างผู้เสียชีวิตออกมา สภาพศพถูกไฟไหม้จนเกรียม ยังไม่ทราบแน่ชัดผู้ตายเป็นใครหรือระบุเพศได้ นอกจากนี้ ยังไม่พบเอกสารที่ชี้ว่าผู้ตายเป็นใครเนื่องจากถูกไฟเผาจนวอด

<a href="https://www.khaosod.co.th/wpapp/uploads/2024/03/15-%E0%B8%A3%E0%B8%964.jpeg"><img class="aligncenter size-full wp-image-8139891" src="https://www.khaosod.co.th/wpapp/uploads/2024/03/15-%E0%B8%A3%E0%B8%964.jpeg" alt="" width="600" height="337" /></a>
<div class="ads_position_wrapper"></div>
จากการสอบถาม นายวสันต์ เสมามิ่ง นามเรียก กู้ภัย 621 จุดห้วยใหญ่ กล่าวว่า ตนกำลังจะไปทำธุระที่ จ.ชลบุรี โดยใช้เส้นทางดังกล่าวเป็นประจำ แต่วันนี้มาพบเหตุรถยนต์อัดแท่งปูนจนไฟลุก ตนพยายามรีบเข้ามาช่วยแต่จากสภาพรถที่อัดร่างผู้ตายอยู่

<a href="https://www.khaosod.co.th/wpapp/uploads/2024/03/15-%E0%B8%A3%E0%B8%965.jpeg"><img class="aligncenter size-full wp-image-8139892" src="https://www.khaosod.co.th/wpapp/uploads/2024/03/15-%E0%B8%A3%E0%B8%965.jpeg" alt="" width="600" height="338" /></a>

นายวสันต์ กล่าวต่อว่า อีกทั้ง เปลวไฟยังโหมลุกไหม้อย่างรวดเร็วด้วย ตนทำได้เพียงแจ้งเข้าศูนย์วิทยุเพื่อให้เร่งนำลูกข่ายเข้ามาตรวจสอบ ทั้งนี้ ก่อนที่ไฟจะลุกไหม้นั้น ผู้ตายได้พยายามบีบแตรรถเพื่อขอความช่วยเหลือแต่ก็ไม่มีใครสามารถช่วยได้ทันเพราะไฟลุกไหม้อย่างรวดเร็ว

<a href="https://www.khaosod.co.th/wpapp/uploads/2024/03/15-%E0%B8%A3%E0%B8%963.jpeg"><img class="aligncenter size-full wp-image-8139890" src="https://www.khaosod.co.th/wpapp/uploads/2024/03/15-%E0%B8%A3%E0%B8%963.jpeg" alt="" width="600" height="337" /></a>

เบื้องต้นด้านเจ้าหน้าที่ตำรวจได้ถ่ายภาพที่เกิดเหตุเก็บไว้เป็นหลักฐาน พร้อมทั้งให้มูลนิธิสว่างนำร่างผู้เสียชีวิตไปรักษาไว้ที่โรงพยาบาลบางละมุงก่อน เพื่อรอการชันสูตรตรวจสอบอัตลักษณ์ผู้ตายเพื่อชี้ว่าผู้ตายเป็นใครมาจากไหน อีกทั้งเพื่อจะติดต่อหาญาติเพื่อแจ้งให้รับทราบต่อไป
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/03/15-%E0%B8%A3%E0%B8%961.jpeg"><img class="aligncenter size-full wp-image-8139888" src="https://www.khaosod.co.th/wpapp/uploads/2024/03/15-%E0%B8%A3%E0%B8%961.jpeg" alt="" width="600" height="338" /></a>

&nbsp;

&nbsp;