ตม.จับฝรั่งขายไก่ย่างคนดังชาวเยอรมันที่โลกโซเชียลชื่นชมช่วยภรรยาคนไทยทำมาหากิน พบคดีติดตัวเพียบทั้งค้ายาอนาจารและปล้นอีกทั้งมีหมายจับของอินเตอร์โพล

เมื่อวันที่ 2 ก.ค.พล.ต.ท.สมพงษ์ ชิงดวง รักษาราชการแทน ผู้บัญชาการตำรวจตรวจคนเข้าเมือง (รรท.ผบช.สตม.) เปิดเผยว่า ตม.ได้จับกุมนายเฟรนเซบเนอร์ แม็กซิมิเลียน อายุ 34 ปีสัญชาติเยอรมัน เป็นบุคคลที่ประเทศเยอรมันต้องการตัวตามหมายจับ ของ

ตำรวจสากลคดีค้ายาเสพติดทางอินเตอร์เน็ต และเคยมีประวัติก่อคดีชิงทรัพย์ ปล้นทรัพย์ ลักทรัพย์ และสื่อลามกอนาจารเด็กไว้ในครอบครองและเผยแพร่

<img class="img-fluid w-100 showcaption-false" src="https://image.posttoday.com/media/content/2019/07/02/47277F46EAC441899077F5B31FA5B2BC.jpg" />

สำหรับ การจับกุมครั้งนี้สืบเนื่องจากมีการเผยแพร่ทางสื่อโซเชียลว่า มีชาวต่างชาติช่วยภรรยาชาวไทยขายไก่ย่าง อยู่ที่บ้านโป่งประทุน ต.ปากช่อง อ.ปากช่อง จ.นครราชสีมา หน้าทางเข้าหมู่บ้านจัดสรรโรงทอกระสอบปากช่อง ต่อมามีผู้พบเห็นและโพสต์ลง

โซเชียลมีเดียร์ทำให้มีผู้เข้าไปแสดงความชื่นชมเป็นจำนวนมาก และมีการติดต่อเพื่อนำไปออกรายการโทรทัศน์หลายช่อง แต่นายเฟรนเซบเนอร์พยายามบ่ายเบี่ยงเนื่องจากรู้ว่าตัวเองมีหมายจับ และมักเช็คข้อมูลไปถึงญาติที่อยู่ประเทศเยอรมันอยู่ตลอดเวลา

อย่างไรก็ตาม หลังจากมีการเผยแพร่ข้อมูลผ่านโซเชียลทางเจ้าที่ชุดสืบสวนได้ทำการตรวจตอบไปยังสถานทูตเยอรมันพบว่า มีหมายจับของอินเตอร์โพล จึงได้นำกำลังเข้าปิดล้อมเพื่อจับกุม แต่ผู้ต้องไหวตัวหนีการจับกุมหลบซ่อนในพื้นที่ป่าบริเวณหนองน้ำ หลังเทศบาลปากช่องถึง2 วัน ทำให้ไม่สามารถจับกุมตัวได้ จนกระทั่งวันที่ 3 ได้รับการประสานงานจากทางสถานทูตเยอรมันว่านายเฟรนเซบเนอร์ได้ติดต่อไปยัง

มารดาที่ประเทศเยอรมันว่า จะขอมอบตัวแต่ต้องให้ทางสถานทูตเยอรมันไปรับตัว และให้ชุดสืบสวนถอนกำลัง หลังเจ้าหน้าที่สถานทูตเดินทางมารับตัวที่บ้านโป่งประทุน นายเฟรนเซบเนอร์ได้ออกมามอบตัวก่อนรับสารภาพว่าได้หลบซ่อนอยู่ในคูน้ำเป็นเวลา 2 วันโดยใช้สายยางในการช่วยหายใจ

<img class="img-fluid w-100 showcaption-false" src="https://image.posttoday.com/media/content/2019/07/02/66A4E5C979C6481F9A24958F664D2CDB.jpg" />

พล.ต.ท.สมพงษ์ กล่าวว่า ตรวจสอบพบว่าผู้ต้องหารายนี้ได้เดินทางเข้ามาในประเทศไทยเมื่อปี 2560 ขณะนั้นหมายจับอินเตอร์โพลยังไม่ส่งมาถึงประเทศไทย และช่วงที่ปรากฎเป็นข่าวได้เดินทางออกนอกประเทศทางด่านจ.นครพนม เพื่ออำพรางว่าเดิน

ทางออกนอกประเทศไปแล้ว พอเรื่องเงียบก็ว่าจ้างชาวลาวใช้เรือพายข้ามฝั่งเข้ามาในช่องทางธรรมชาติ และหาโอกาสอยู่กินกับสาวไทย โดยกลับไปอยู่ที่บ้านของภรรยาที่คิดว่า จะไม่มีคนพลุกพล่าน กระทั่งมีการชื่นชมผ่านโซเชียล เป็นที่มาในการตรวจสอบข้อมูลนำมาสู่การจับกุมตัวได้ในที่สุด

&nbsp;