<strong>หลอน สาวถ่ายภาพติดดวงไฟปริศนา เชื่อเป็น ผีกระสือ โผล่ลอยเหนือยอดไม้ หลังกู้ชีพ-องค์การบริหารส่วนตำบลน้ำเขียว ชาวบ้านหลายคนก็เคยเห็นออกอาละวาด</strong>

เมื่อวันที่ 28 ม.ค.67 ผู้สื่อข่าวได้รับแจ้งว่า มีผู้พบเห็นผีกระสือและถ่ายภาพไว้เป็นหลักฐาน เหตุเกิดเมื่อวันที่ 26 ม.ค.ที่ผ่านมา ช่วงเวลาประมาณ 19.45 น. โดยพบเห็นด้านหลังกู้ชีพองค์การบริหารส่วนตำบลน้ำเขียว อำเภอรัตนบุรี จังหวัดสุรินทร์

<a href="https://www.khaosod.co.th/wpapp/uploads/2024/01/5_E8V1VJE.jpg"><img class="aligncenter size-large wp-image-8071662" src="https://www.khaosod.co.th/wpapp/uploads/2024/01/5_E8V1VJE-696x391.jpg" alt="" width="696" height="391" /></a>

ผู้สื่อข่าวจึงลงพื้นที่เพื่อตรวจสอบข้อเท็จจริง พบกับ น.ส.ปนัดดา ศรีมารักษ์ อายุ 16 ปี ชาว อ.รัตนบุรี จ.สุรินทร์ ผู้ที่พบเห็นกระสือ โดยน.ส.ปนัดดา กล่าวว่า ตนนั่งกินข้าวกับกลุ่มเพื่อน เห็นท้องฟ้ามีดาวเยอะจึงออกมาถ่ายภาพบนท้องฟ้า ปรากฏว่ามีแสงไฟอยู่

บริเวณต้นไม้ จึงถ่ายไปที่ต้นไม้ข้างหลัง ปรากฏว่าติดภาพคล้ายกับกระสือ จึงให้เพื่อนกับแฟนดูว่าเป็นภาพอะไร พอขยายภาพออกมาพบว่าเป็นภาพคล้ายกับกระสือที่ มีหัว มีไส้ มีแสงไฟชัดเจน

<a href="https://www.khaosod.co.th/wpapp/uploads/2024/01/1_rpVom1R.jpg"><img class="aligncenter size-large wp-image-8071660" src="https://www.khaosod.co.th/wpapp/uploads/2024/01/1_rpVom1R-696x392.jpg" alt="" width="696" height="392" /></a>

ต่อมาผู้สื่อข่าว ไปสำรวจบริเวณที่พบเห็นกระสือ เป็นต้นไม้ใหญ่บริเวณด้านล่างมีศาลเจ้าข้างต้นไม้ และมีหิ้งศาลเจ้าแม่ขาวที่เจาะบริเวณกลางลำต้นของต้นไม้ที่เห็นกระสือดังกล่าว พบว่ามีเจ้าหน้าที่องค์การบริหารส่วนตำบลน้ำเขียว ซึ่งเป็นเจ้าหน้าที่กู้ชีพที่อยู่

ในเหตุการณ์คืนนั้นชี้ให้ดูบริเวณที่เห็นกระสือ ซึ่งอยู่บนต้นไม้สูงราวประมาณ 10 เมตร แล้วก็หายไปในต้นไม้ต้นนั้น แล้วชาวบ้านคนเฒ่าคนแก่ก็เคยเห็นกระสือกันหลายคน เพราะบริเวณหมู่บ้านน้ำเขียวตรงนี้ เป็นป่าโดยส่วนมาก และมีลำธารหลายสาย
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/3_CT3VLjw.jpg"><img class="aligncenter size-large wp-image-8071661" src="https://www.khaosod.co.th/wpapp/uploads/2024/01/3_CT3VLjw-696x391.jpg" alt="" width="696" height="391" /></a>

น.ส.ปนัดดา บอกว่า พบเห็นกระสือประมาณ 19.49 น. โดยลอยสูงบริเวณปลายยอดไม้ประมาณ 10 เมตร ตอนที่ออกไปถ่ายก็เพราะว่าเห็นดาวเต็มท้องฟ้าดี ก็เลยออกมาถ่าย พอออกมาถ่ายก็เห็นตัวนั้น ตอนแรกก็นึกว่าเป็นโคมก็เลยถ่าย พอถ่ายเสร็จก็เอาไปให้แฟนดู พ่อไปซูมดูก็ปรากฏว่าเป็นภาพของผีกระสือ

<a href="https://www.khaosod.co.th/wpapp/uploads/2024/01/page3-9.jpg"><img class="aligncenter size-full wp-image-8071672" src="https://www.khaosod.co.th/wpapp/uploads/2024/01/page3-9.jpg" alt="" width="400" height="401" /></a>
<blockquote>“ตอนแรกก็ไม่เชื่อ ตอนแรกก็นึกว่าเป็นโคม ก็เลยไปให้เพื่อนๆหลายคนวิเคราะห์ดูก็ปรากฏว่าเป็นภาพของผีกระสือ แต่ก่อนไม่เคยเชื่อว่าผีกระสือมีจริง แต่ตอนนี้เชื่อแล้วว่า ผีกระสือมีจริง และคิดว่าน่าจะเป็นกระสือแน่นอนที่ถ่ายได้ เพราะว่าก่อนหน้านี้ไม่เคยเห็นเลย” น.ส.ปนัดดา กล่าว

<a href="https://www.khaosod.co.th/wpapp/uploads/2024/01/6_klpeTkI.jpg"><img class="aligncenter size-large wp-image-8071663" src="https://www.khaosod.co.th/wpapp/uploads/2024/01/6_klpeTkI-696x392.jpg" alt="" width="696" height="392" /></a></blockquote>
นายบุญทัน สงคราม คนเคยเห็นกระสือ อายุ 84 ปี ชาว ต.น้ำเขียว อ.รัตนบุรี กล่าวว่า ตนเคยเห็นกระสือมาก่อน เห็นแต่หน้าแล้วก็ลำตัวเป็นสีแดงคล้ายๆกับแสงไฟ เห็นบริเวณในหมู่บ้านน้ำเขียว

<a href="https://www.khaosod.co.th/wpapp/uploads/2024/01/7_yTLWLX1.jpg"><img class="aligncenter size-large wp-image-8071664" src="https://www.khaosod.co.th/wpapp/uploads/2024/01/7_yTLWLX1-696x392.jpg" alt="" width="696" height="392" /></a>

นายเฉลิม ไกรทอง คนที่เคยเห็นกระสือ อายุ 76 ปี ชาวบ้าน บ้านน้ำเขียว ต.น้ำเขียว อ.รัตนบุรี จ.สุรินทร์ กล่าวว่า เคยเห็นเป็นแสงไฟอยู่ห่างๆ สถานที่พบเห็นเป็นบริเวณกลางทุ่งนาอยู่ทางทิศใต้หมู่บ้าน เพราะว่าออกไปเฝ้าลอบ -ไซ ดักปลา เห็นเป็นแสงพุ่งขึ้นมา
<div class="ads_position_wrapper mb-4"></div>
นายนิธิกันต์ จำปาจีน อายุ 28 ปี เจ้าหน้าที่กู้ชีพที่อยู่ในเหตุการณ์ ชาว อ.รัตนบุรี จ.สุรินทร์ กล่าวว่า บริเวณที่ถ่ายอยู่บริเวณด้านข้างกู้ชีพ อบต.น้ำเขียว คนที่ถ่ายก็ใช้โทรศัพท์ถ่ายธรรมดา ซึ่งบริเวณที่พบเห็นสูงราว

ประมาณ 10 เมตรจากพื้นดิน เห็นเป็นภาพกระสือเป็นรูปเป็นร่าง แล้วโทรศัพท์ที่ถ่ายก็ไม่ได้ซูมอะไรเลย เวลาที่ถ่ายภาพกระสือเวลา 19.49 น.โดยประมาณ

&nbsp;