ตำรวจชุดพยัคฆ์นนท์ 66 กก.สส.ภ.จว.นนทบุรี ซุ่มจับยาบ้า 1.8 ล้านเม็ด ไอซ์อีกกว่า 37 ก.ก. หลังสืบทราบเตรียมขนล็อตใหญ่จากลานวัดในพื้นที่ไทรน้อย ขับตามไปถึงหน้าบ้านที่สามพราน นครปฐม

เมื่อเวลา 16.00 น. วันที่ 12 ม.ค.2567 ที่กก.สส.ภ.จว.นนทบุรี นายสุธี ทองแย้ม ผวจ.นนทบุรี พล.ต.ท.จิรสันต์ แก้วแสงเอก ผบช.ภ.1 พล.ต.ต.ปรารถนา แผ่นผา ผบก.ภ.จว.นนทบุรี พร้อมตำรวจชุดปฏิบัติการพิเศษ ภ.จว.นนทบุรี (พยัคฆ์นนท์ 66) เจ้าหน้าที่ ป.ป.ส.ภาค 1
<div class="ads_position_wrapper"></div>
ร่วมแถลงจับกุม นายธีรชัย อายุ 24 ปี ชาว จ.นครปฐม และ นายสิทธิ์ธาดา ชาว จ.นนทบุรี พร้อมของกลางยาบ้า 1,805,820 เม็ด ไอซ์ 37.980 กก. รถกระบะอีซูซุ สีดำ ทะเบียน 2 ฒล 5739 กทม. รถกระบะโตโยต้ารีโว ทะเบียน 1 ฒช 4388 กทม.

<a href="https://www.khaosod.co.th/wpapp/uploads/2024/01/%E0%B8%AA%E0%B8%B7%E0%B8%9A2.jpg"><img class="aligncenter size-large wp-image-8049323" src="https://www.khaosod.co.th/wpapp/uploads/2024/01/%E0%B8%AA%E0%B8%B7%E0%B8%9A2-696x392.jpg" alt="สืบสวน" width="696" height="392" /></a>

โดยการจับกุมครั้งนี้ ตำรวจชุดปฏิบัติการพิเศษ (พยัคฆ์นนท์ 66) กก.สส.ภ.จว.นนทบุรี สืบทราบว่าจะมีการลักลอบขนยาเสพติดล็อตใหญ่ในพื้นที่ ต.ไทรใหญ่ อ.ไทรน้อย จ.นนทบุรี จึงวางแผนดักรอจนกระทั่งเวลา 13.00 น.วันที่ 11 ม.ค.ที่ผ่านมาพบรถยนต์ 3 คันขับเข้าจอดบริเวณลานตลาดนัดวัดไทรใหญ่ แล้วพากันขับออกไป เจ้าหน้าที่สะกดรอยตามไปจนถึงหน้าบ้านพักในพื้นที่ ต.อ้อมน้อย อ.สามพราน จ.นครปฐม จึงแสดงตัวเข้าตรวจค้นจนพบยาเสพติดจำนวนมาก ซุกซ่อนอยู่ภายในบ้าน
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/%E0%B8%AA%E0%B8%B7%E0%B8%9A3.jpg"><img class="aligncenter size-large wp-image-8049324" src="https://www.khaosod.co.th/wpapp/uploads/2024/01/%E0%B8%AA%E0%B8%B7%E0%B8%9A3-696x392.jpg" alt="ไอซ์" width="696" height="392" /></a>
<div class="ads_position_wrapper"></div>
ผวจ.นนทบุรี กล่าวว่า การจับกุมในครั้งนี้ต้องยกนิ้วให้ตำรวจชุดจับกุม สำหรับพื้นที่อ.ไทรน้อย เป็นพื้นที่ใช้เป็นเส้นทางลำเลียงเมื่อปีที่ผ่านมามีการลำเลียงแบบนี้จากอ.ไทรน้อยต่อไป จ.สุพรรณบุรี รอบนี้ลำเลียงไปจ.นครปฐม ทำให้ประเมินว่าคนร้ายใช้พื้นที่อ.ไทรน้อยลำเลียงไปพื้นที่แถบตะวันตกของกรุงเทพฯ เพื่อหลีกเลี่ยงทางหลัก ตอนนี้อยู่ระหว่างสืบทราบว่ามีจุดไหนในพื้นที่อีกที่เป็นจุดพักยาเสพติด

<a href="https://www.khaosod.co.th/wpapp/uploads/2024/01/%E0%B8%AA%E0%B8%B7%E0%B8%9A1.jpg"><img class="aligncenter size-large wp-image-8049322" src="https://www.khaosod.co.th/wpapp/uploads/2024/01/%E0%B8%AA%E0%B8%B7%E0%B8%9A1-696x392.jpg" alt="ซุ่มจับ" width="696" height="392" /></a>
<div class="ads_position_wrapper mb-4"></div>
ขอให้ประชาชนช่วยเป็นหูเป็นตา สามารถแจ้งข่าวมาที่หน่วยงานตำรวจและฝ่ายปกครองได้ โดยฝ่ายปกครองมีตู้ติดคิวอาร์โค้ตในชุมชนเพื่อให้สแกนแจ้งข่าวได้ โดยมีทุกหมู่บ้าน ทุกชุมชน ทุกคอนโดฯ เรียกว่าระบบนนท์จีส สามารถแจ้งข่าวสารและแชร์ตำแหน่งที่พบได้ ระบบนี้สามารถใช้ได้ผลมาแล้วและจับกุมผู้ค้าได้หลายราย ถือว่ามีประสิทธภาพมาก

&nbsp;