&nbsp;

&nbsp;

&nbsp;

&nbsp;

&nbsp;

&nbsp;

<strong>ด่วน ศาลตัดสินจำคุกครูปรีชา 2 ปี ไม่รอลงอาญา คดีร่วมกันเบิกความเท็จ ปมหวย 30 ล้าน โดยยังเหลืออีก 2 คดีที่รอการพิจารณาในศาล</strong>

วันที่ 20 มี.ค.67 ศาลจังหวัดกาญจนบุรี นัดฟังคำพิพากษาคดีที่ ร.ต.ท.จรูญ วิมูล หรือลุงจรูญ ยื่นฟ้อง นายปรีชา ใคร่ครวญ หรือครูปรีชา และ นายวรยุทธ บุญวงษ์ใส ทนายความของครูปรีชา ในความผิดฐานร่วมกันเบิกความเท็จ

ต่อมาทนายตั้ม หรือ นายษิทรา เบี้ยบังเกิด เปิดเผยหลังเข้าฟังการตัดสินของศาลว่า ศาลมีคำพิพากษาจำคุกครูปรีชา 2 ปี โดยไม่รอลงอาญา ในคดีร่วมกันเบิกความเท็จ เนื่องจากศาลเห็นว่าพฤติกรรมของครูปรีชาทำเป็นขบวนการ แต่เนื่องจากครูปรีชาให้การมีประโยชน์ จึงลงโทษครูปรีชา จำคุก 2 ปี โดยไม่รอลงอาญา

ผู้สื่อข่าวรายงานว่า ก่อนหน้านี้เมื่อวันที่ 8 ก.พ.ที่ผ่านมา ศาลจังหวัดกาญจนบุรี นัดฟังคำพิพากษา ที่ ร.ต.ท.จรูญ หรือ ลุงจรูญ เป็นโจทก์ยื่นฟ้อง นายปรีชา หรือ ครูปรีชา และนายวรยุทธ ทนายความของครูปรีชา ในความผิดฐานร่วมกันฟ้องเท็จกลั่นแกล้งให้ผู้อื่นรับโทษทางอาญา

ประเด็นคดีแรกฟ้องทนายครูปรีชากับครูปรีชา ในข้อหาร่วมกันฟ้องเท็จ โดยศาลรอลงคำพิพากษา ต้องนำกลับไปทำคำพิพากษาใหม่ เนื่องจากครูปรีชากลับคำรับสารภาพสลับไปมา

ส่วนคดีที่สองคือ คดีร่วมกันเบิกความเท็จ ตอนแรกครูปรีชายอมรับสารภาพ แต่มากลับคำรับสารภาพภายหลัง ศาลเล็งเห็นว่าเป็นการประวิงเวลา จึงไม่ยินยอมให้กลับคำรับสารภาพ โดยนัดฟังคำพิพากษาวันที่ 20 มี.ค.67
<div class="ads_position_wrapper"></div>
<div class="ads_position_wrapper mb-4"></div>
คดีที่สาม เป็นคดีที่ฟ้องร้องเจ๊พัช เจ๊บ้าบิ่น และพยานบุคคลอื่นๆ รวม 10 คน ในข้อหาเบิกความเท็จ แต่เนื่องจากคุยไกล่เกลี่ยไม่ลงตัว มีปัญหาเรื่องเงิน 2,500,000 บาท ที่ฝ่ายโจทก์เรียกร้องไป แต่กลุ่มพยานไม่ยินยอมจะร่วมชดใช้ จึงขอต่อสู้คดี โดยนัดไต่สวนมูลฟ้องเดือนเม.ย.67

&nbsp;