&nbsp;
<p class="p1"><b>ศูนย์วิจัยโรคปรสิต-parasitic disease research center ได้โพสต์พยาธิ ที่ได้จากผู้ป่วย ซึ่งจะเตือนใจคนที่ชอบกินอาหารดิบๆได้อย่างดี</b></p>
<p class="p1"><b>โดยโพสต์มีภาพเส้นแบนๆ กองอยู่เต็มกระดาษ พร้อมระบุว่า “</b>​พยาธิตืดวัว Taenia saginata กองนี้จากผู้ป่วยรายเดียว พยาธิตืดวัวเกิดจากการกินเนื้อวัวดิบที่มีระยะติดต่อของพยาธิ (cysticercus)</p>

<div class="ads_position_wrapper"></div>
<p class="p1">พยาธิตัวอ่อนจะออกจากซีสต์และอาศัยอยู่ที่ลำไส้เล็ก เมื่อเจริญเติบโตเต็มที่ ผู้ป่วยมักจะพบปล้องสุก ซึ่งเป็นปล้องที่มีไข่เต็มทั้งปล้อง โดยปล้องนี้จะหลุดออกมาทางก้น โดยผู้ป่วยจะมีอาการปวดเบ่งเหมือนตอนเบ่งอุจจาระ”</p>
<p class="p1">ทั้งนี้ ข้อมูลเพิ่มเติม เกี่ยวกับพยาธิ คนติดได้อย่างไร คือ เมื่อคนกินเนื้อหมู วัว ควาย ที่มีเม็ดสาคูแบบดิบ หรือสุกๆดิบๆ ตัวอ่อนพยาธิจะโตเป็นพยาธิตัวแก่เกาะอยู่ในลำไส้เล็ก</p>
<p class="p1">โดยมีปล้องยาวออกไปเรื่อยๆ ทำให้เกิดอาการต่างๆ ในระบบทางเดินอาหาร แต่อาการที่อันตรายและรุนแรงจะเกิดจากพยาธิตัวตืดหมู หากคนกินไข่พยาธิเข้าตัวตืดหมูที่ปะปนกับอาหารหรือน้ำดื่ม

</p>

<div class="udsg__content visible-content">
<p class="p4">ไข่พยาธิจะโตเป็นระยะตัวอ่อนหรือเม็ดสาคู กระจายไปอยู่ตามอวัยวะต่างๆ ในร่างกายคน เช่น สมอง ตา หัวใจ ปอด หรือคลำได้ก้อนใต้ผิวหนัง มีรายงานข่าวพบตัวอ่อนพยาธิในลิ้น ทำให้เกิดก้อนฝีที่ลิ้น และพบที่ตา ทำให้ตาอักเสบ หรือตาบอดได้</p>

<div class="ads_position_wrapper"></div>
<div class="ads_position_wrapper mb-4"></div>
ทั้งนี้ พยาธิตัวเต็มวัยอาศัยอยู่ในลำไส้เล็ก แย่งอาหารทำให้เกิดอาการท้องอืด อาหารไม่ย่อย เบื่ออาหาร คลื่นไส้ อาเจียน และซีดจากภาวะโลหิตจาง ตัวอ่อนพยาธิตืดหมูที่พบในสมอง หรือไขสันหลัง ทำให้เกิดอาการปวดศีรษะ ชัก อัมพาต หรือบางครั้งมีอาการรุนแรงอาจถึงตายได้

<iframe src="https://www.facebook.com/plugins/post.php?href=https%3A%2F%2Fwww.facebook.com%2FPDRCUT%2Fposts%2Fpfbid02kGdgihFWXfTwn82rHZNWRRBXbYJa6GseRHStvKBcdHG46oe1iP4mfB21uAP7LWYol&amp;show_text=true&amp;width=500" width="500" height="725" frameborder="0" scrolling="no" allowfullscreen="allowfullscreen" data-mce-fragment="1"></iframe>

</div>
<div class="ads_position_wrapper"></div>
<div class="recommended_posts_header"></div>