&nbsp;

&nbsp;

&nbsp;

&nbsp;

&nbsp;

<strong>ครูต้องตา อดีตผู้เข้าประกวดมิสทิฟฟานี่ 2016 โพสต์เศร้า เลิกกับแฟนทหารที่คบมา 8 ปี เพราะอีกฝ่ายอยากมีลูก คนแห่ให้กำลังใจเพียบ</strong>

<strong>ต้องตา จำเริญใจ</strong> อดีตผู้เข้าประกวดมิสทิฟฟานี่ 2016 ที่โด่งดังจากการเป็นคุณครูสอนวิชานาฏศิลป์ หาเงินประกวดพัฒนาโรงเรียน ปัจจุบันเธอกลายเป็นอินฟลูเอนเซอร์ และ CEO น้ำหอมแบรนด์ละอองบุญ, แบรนด์นํ้าพริกแม่ต้องตา

ได้ออกมาโพสต์ผ่านเฟซบุ๊กส่วนตัวว่า “ทางของฉันกับฝันของเธอ” และต่อมาก็ได้โพสต์ภาพแชทที่ฝ่ายชายส่งมาหาว่า ‘ฉันอยากมีเมียมีลูก’

<a href="https://www.khaosod.co.th/wpapp/uploads/2024/03/mtu2016.jpg"><img class="aligncenter size-large wp-image-8134820" src="https://www.khaosod.co.th/wpapp/uploads/2024/03/mtu2016-696x361.jpg" alt="" width="696" height="361" data-loaded="true" /></a>

“เธอเราเป็นแค่เพื่อนกันพอนะ ขอให้เราโชคดีตามเส้นทางที่เราใฝ่ฝัน ทางของฉันกับฝันของเธอ ปิดตำนานรัก 8 ปี ครูสาว กับ ทหาร ขอให้โชคดี กับเส้นทางของเธอ #คืนใจให้กัน ฉันขอคืนใจให้เธอ

แถมโพสต์ระบายยาว ๆ ว่า <strong>“น่าจะบอกเหตุผลอื่นเนาะ เช่นหมดรัก หรือยังไง ไม่น่าบอกว่า อยากมีลูก ตอนแรกที่มาจีบ ก็รู้อยู่แล้วว่าเป็นกะเทย มีลูกให้ไม่ได้ จุก เจ็บ แต่จบ คงทำบุญ มาด้วยกันเท่านี้</strong>
<div class="ads_position_wrapper"></div>
โลกใบนี้สอนให้เรารู้จักความไม่แน่นอน ผ่านความรักเพราะมัน มองเห็นชัดเจนที่สุด” พบรัก กับ จากลา เป็นแพ็คเกจที่มาพร้อมกัน

ผู้ชายทิ้งถามว่าเสียใจไหม เสียใจ แต่ถ้าเขารักเรา จะไม่มีวันทำให้เราต้องเสียใจ ผู้ชายแบบเขาอาจจะมีคนเดียวบนโลก แต่คนแบบเรา ก็มีคนเดียวบนโลก เช่นกัน เราต้องเห็นคุณค่าของตัวเราเอง มูฟออนให้ไว และเปิดใจรับคนใหม่เข้ามา บอกตัวเองว่า “ฉันต้องมีความสุข”

เราพัฒนาตัวเอง กว่าจะมาถึงวันนี้ ตั้งใจเรียน ป.ตรี ป.โท เพื่อจะมีงานที่มั่นคงทำ ทำศัลยกรรมกว่าจะสวย อดออม ทำงานสารพัดกว่าจะมีชีวิตที่สุขสบาย มีทุกวันนี้เพราะตัวเองนะคะ ไม่ใช่ผู้ชาย ดังนั้น เรามีความสุขด้วยตัวเองได้ “ส่วนใครจะเข้ามาหรือออกไปนั่น เป็นกำไร ไม่มีขาดทุน”
<div class="ads_position_wrapper mb-4"></div>
<strong>ที่มา: <a href="https://www.facebook.com/profile.php?id=100063619954853" target="_blank" rel="noopener">ครูต้องตา</a></strong>

&nbsp;

&nbsp;