&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>พลทหารหนีเที่ยว รับผิด ถือดอกไม้ไหว้ขอโทษสิบเวร ปมไลฟ์สด รับดื่มมา-อารมณ์ชั่ววูบ ขณะที่ทางด้านสิบเวร ถูกสั่งโทษขัง 3 วัน ฐานกระทำเกินกว่าเหตุ</strong>

จากกรณีที่โซเชียลมีการเผยแพร่คลิปที่มีพลทหารหนีเที่ยว ได้โพสต์คลิปวิดีโอ ไลฟ์สดเหตุการณ์ในหน่วยทหารและกล่าวว่า ถูกสิบเวรทำร้ายร่างกาย ลงโทษเกินกว่าเหตุนั้น ต่อมาทางกองทัพบกได้ออกมาชี้แจงว่า เป็นเหตุการณ์ที่สิบเวรทำการลงโทษพลทหารที่กลับมาจากการหลบหนีออกนอกหน่วย และมีอาการเมาสุรา ในระหว่างการลงโทษ พลทหารนายหนึ่งได้แสดงอาการก้าวร้าวขัดขืนขึ้น

สิบเวรจึงเกิดความโมโห และได้ถีบไปที่เอวของพลทหารนายนั้น หลังจากนั้นพลทหารที่เห็นเหตุการณ์จึงได้ไปรายงานให้ผู้บังคับกองร้อยทราบเรื่องในทันทีที่เกิดเหตุ และถ่ายวิดีโอไว้ตามที่เสนอข่าวไปแล้วนั้น
<div id="attachment_8177439" class="wp-caption aligncenter"><a href="https://www.khaosod.co.th/wpapp/uploads/2024/04/milita-3.jpg"><img class="wp-image-8177439 size-full" src="https://www.khaosod.co.th/wpapp/uploads/2024/04/milita-3.jpg" alt="พลทหารหนีเที่ยว รับผิด ถือดอกไม้ไหว้ขอโทษสิบเวร ปมไลฟ์สด รับดื่มมา-อารมณ์ชั่ววูบ" width="800" height="450" aria-describedby="" /></a>
<p class="wp-caption-text">พลทหารหนีเที่ยว รับผิด ถือดอกไม้ไหว้ขอโทษสิบเวร ปมไลฟ์สด รับดื่มมา-อารมณ์ชั่ววูบ</p>

</div>
ล่าสุดวันที่ 7 เม.ย.2567 ทางพลทหารนายดังกล่าว ได้มีการโพสต์ภาพนำดอกไม้ไหว้ขอโทษสิบเวร ผ่านทางเฟซบุ๊กส่วนตัว พร้อมได้โพสต์ขอโทษโดยระบุว่า “ขอชี้แจงเรื่องเหตุการณ์ที่ผมได้ไลฟ์สดไปเมื่อคืนก่อนนะครับ พวกผมได้แอบออกนอกหน่วยไปเที่ยวกับเพื่อนๆ ทั้ง 5 คนตามในไลฟ์ที่ผมได้ไลฟ์ไปครับ ได้มีการออกไปจริงๆครับ พอกลับมาได้มีการโดนลงโทษจริงๆ ตามความผิดที่พวกผมทำ
<div class="ads_position_wrapper"></div>
<div>

และพวกผมก็รู้ครับว่าที่พวกผมแอบออกไปผิดจริงครับ และยอมรับความผิด และที่ผมได้ไลฟ์ไปทำให้เกิดการเข้าใจผิดในหลายๆด้านพวกผมจึงอยากมาขอโทษที่ทำไปเพราะอารมณ์ชั่ววูบและมีการดื่มมาครับ ผมไม่อยากให้ทุกคนเข้าใจผิดในเหตุการณ์บางอย่างที่ผมได้พูดออกไป อาจทำให้เกิดการเข้าใจผิดและทำให้คนอื่นเดือดร้อนครับ”
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/milita-2.jpg"><img class="aligncenter size-full wp-image-8177438" src="https://www.khaosod.co.th/wpapp/uploads/2024/04/milita-2.jpg" alt="" width="800" height="450" /></a>

รายงานข่าวแจ้งว่า ทางด้านสิบเวรตามคลิปที่ปรากฏได้รับโทษขังเป็นเวลา 3 วัน ที่กองรักษาการณ์ ฐานกระทำเกินกว่าเหตุ

</div>
&nbsp;

&nbsp;