<strong>สาวจีนวัย 29 บินไปศัลยกรรมดูดไขมันที่คลินิกย่านกังนัม ของเกาหลี สุดเศร้า ผ่านไป 1 เดือนเสียชีวิต ป่วยโรคเนื้อเน่า</strong>

เมื่อวันที่ 17 มกราคม 67 <strong><a href="https://news.sbs.co.kr/news/endPage.do?news_id=N1007503121">เว็บไซต์เอสบีเอสนิวส์</a></strong> ของเกาหลีใต้ ได้รายงานเหตุการณ์สลด กรณีหญิงสาวชาวจีนวัย 29 ปีรายหนึ่ง เข้ารับการศัลยกรรมดูดไขมันบริเวณแขน-ต้นขา-ท้อง ที่คลินิกย่านกังนัม กรุงโซล และเสียชีวิตประมาณหนึ่งเดือนให้หลังจากการทำศัลยกรรม
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ตามรายงาน นางสาวหวัง ซึ่งเป็นชาวจีนได้เดินทางเข้าประเทศเกาหลีใต้เมื่อเดือนพฤศจิกายนของปีก่อน และเข้ารับการดูดไขมัน 3 ครั้ง บริเวณหน้าท้อง แขน และต้นขาตามลำดับ ในระยะเวลาประมาณ 2 สัปดาห์

อย่างไรก็ตาม ภายหลังจากการผ่าตัดในแต่ละครั้ง นางสาวหวังมีอาการเจ็บปวดอย่างมาก โดยเฉพาะการผ่าตัดครั้งที่ 3 จนต้องขอรับการรักษา โดยนางสาวหวังได้รับการฉีดยาปฏิชีวนะและประคบน้ำแข็งในห้องพักฟื้น กระทั่งเวลา 22.00 น. แพทย์ได้เดินทางกลับ เหลือเพียงนางสาวหวังและผู้ดูแลอยู่อยู่ห้องพักฟื้นตามลำพัง

<a href="https://www.khaosod.co.th/wpapp/uploads/2024/01/%E0%B9%84%E0%B8%82%E0%B8%A1%E0%B8%B1%E0%B8%990120-3.jpg"><img class="aligncenter size-full wp-image-8060218" src="https://www.khaosod.co.th/wpapp/uploads/2024/01/%E0%B9%84%E0%B8%82%E0%B8%A1%E0%B8%B1%E0%B8%990120-3.jpg" alt="" width="1600" height="900" /></a>

ทั้งนี้ ในวันรุ่งขึ้น อาการของนางสาวหวังเริ่มแย่ลง ทางผู้ดูแลจึงส่งตัวเข้ารับการรักษาที่โรงพยาบาล ซึ่งแพทย์วินิจฉัยว่านางสาวหวังป่วยเป็นโรคแบคทีเรียกินเนื้อคน (Fasciitis) แบบเนื้อตาย มีอาการรุนแรงขึ้นจนกลายเป็นภาวะติดเชื้อในกระแสเลือด จนเธอเสียชีวิตในวันที่ 10 มกราคม 2567 ที่ผ่านมา
<div class="ads_position_wrapper"></div>
การสูญเสียครั้งนี้สร้างความโกรธเคืองให้ครอบครัวนางสาวหวัง พวกเขายื่นเรื่องร้องเรียนต่อตำรวจเพื่อดำเนินคดีแก่คลินิกศัลยกรรม ในข้อหาประมาทจนเป็นเหตุให้ผู้อื่นถึงแก่ความตาย รวมทั้งละเมิดกฎทางการแพทย์ เนื่องจากทางผู้เสียชีวิตบ่นถึงอาการเจ็บกับทางคลินิก แต่คลินิกไม่ได้ให้การรักษาที่เหมาะสม หรือย้ายไปโรงพยาบาลขนาดใหญ่ จึงทำให้เกิดการสูญเสียขึ้น

<a href="https://www.khaosod.co.th/wpapp/uploads/2024/01/%E0%B9%84%E0%B8%82%E0%B8%A1%E0%B8%B1%E0%B8%990120-2.jpg"><img class="aligncenter size-full wp-image-8060219" src="https://www.khaosod.co.th/wpapp/uploads/2024/01/%E0%B9%84%E0%B8%82%E0%B8%A1%E0%B8%B1%E0%B8%990120-2.jpg" alt="" width="1600" height="900" /></a>

อย่างไรก็ตาม ตามบันทึกทางการแพทย์ที่ถูกส่งไปยังครอบครัวผู้เสียชีวิต มีการระบุว่า หลังจากการผ่าตัดครั้งที่ 3 ของนางสาวหวัง อาการของเธอดีขึ้นหลังจากได้รับการรักษาอย่างเหมาะสม โดยทางคลินิกพยายามเจาะเลือดเพื่อตรวจหาการอักเสบ แต่การดำเนินการต้องล่าช้า เนื่องจากคนไข้ไม่ให้ความร่วมมือ
<div class="ads_position_wrapper mb-4"></div>
ขณะนี้ ทางเจ้าหน้าที่ตำรวจได้ดำเนินการสอบสวน โดยจะดำเนินการชันสูตรพลิกศพและตรวจสอบกล้องวงจรปิดในห้องผ่าตัดโดยละเอียด

&nbsp;