จากกรณีเหตุการณ์สะเทือนขวัญ เมื่อ <strong>"นายธนัชชัย หมั่นมาก"</strong> หรือ<strong> "หน่อง ท่าผา" </strong>อายุ 45 ปี ลูกน้องคนสนิทของ <strong>"นายปวีณ จันทร์คล้าย" </strong>หรือ<strong> "กำนันนก"</strong> ได้ใช้อาวุธปืนยิง <strong>"พ.ต.ต.ศิวกร สายบัว"</strong> สว.ส.ทล.1 กก.2 บก.ทล. นัดเสียชีวิต คาดสาเหตุเบื้องต้นคาดสาเหตุว่า กำนันนก ได้ขอร้องให้ พ.ต.ต.ศิวกร เปลี่ยนตำแหน่งให้ญาติของตัวเองที่เป็นผู้ใต้บังคับบัญชาของ พ.ต.ต.ศิวกร แต่กลับถูก พ.ต.ต.ศิวกร ปฏิเสธ ทำให้กำนันนกเสียหน้าและไม่พอใจ

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/Ufj0M4c3mr0NlbjpQIYX.webp" alt="เปิดอาการล่าสุด “กำนันนก” หลังสอบปากคำ ปมยิง “สารวัตรแบงค์” อาการออกชัดมาก" width="600" height="701" /></picture>


ล่าสุด 9 ก.ย.2566 ที่กองบังคับการปราบปราม พนักงานสอบสวน กก.5 บก.ป. พร้อมด้วยเจ้าหน้าที่ชุดปฏิบัติการพิเศษ หนุมานกองปราบ ทำการเบิกตัว นายประวีณ จันทร์คล้าย หรือ กำนันนก อายุ 35 ปี ผู้ต้องหาตามหมายจับศาลจังหวัดนครปฐม ในความผิดฐาน เป็นผู้ใช้ให้ผู้อื่นกระทำความผิดฐาน ฆ่าผู้อื่นโดยเจตนา และพยายามฆ่าผู้อื่น ซึ่งเป็น 1 ในผู้ต้องหาคดี ยิง พ.ต.ต.ศิวกร สายบัว สว.ทล.1 กก.2 บก.ทล. จนเสียชีวิต ออกจากห้องคุมขังเพือนำตัวไปขอฝากขังผัดแรกยังศาลอาญา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/L36Wa4gYbJKLqcmrboX4.webp" alt="เปิดอาการล่าสุด “กำนันนก” หลังสอบปากคำ ปมยิง “สารวัตรแบงค์” อาการออกชัดมาก" width="600" height="401" /></picture>



ทั้งนี้ กำนันนก ยังอยู่ในสภาพที่อิดโรย และยังมีอาการเคร่งเครียดอย่างเห็นได้ชัด โดยตลอดทั้งคืนเจ้าหน้าที่สอบสวนกำนันนก ทางเจ้าหน้าที่ได้นำอาหารไปให้รับประทาน แต่กำนันนกก็เลือกที่จะปฏิเสธ ซึ่งมีอาการเคร่งเครียดและกังวลอย่างเห็นได้ชัด รวมถึงยังไม่ยอมเปิดเผยเรื่องใด ๆ อีกทั้งยังคงยืนกรานปฏิเสธตลอดข้อกล่าวหา และขอไม่เปิดเผยรายละเอียดใด ๆ ในชั้นสอบสวน อ้างเพียงว่า ไม่ได้เป็นผู้สั่งการให้นายธนัญชัย หมั่นมาก หรือ หน่อง ท่าผา ผู้ก่อเหตุยิง พ.ต.ต.ศิวกร เสียชีวิตแต่อย่างใด อย่างไรก็ตาม เรื่องนี้ทางพนักงานสอบสวนก็ไม่ได้หนักใจอะไร เพราะมั่นใจในพยานแวดล้อม และหลักฐานที่มีอยู่

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/fN2XBADtXaf1xHiM9SQI.webp" alt="เปิดอาการล่าสุด “กำนันนก” หลังสอบปากคำ ปมยิง “สารวัตรแบงค์” อาการออกชัดมาก" width="600" height="397" /></picture>

