เมื่อวันที่ 28 ธ.ค. 2566 สำนักข่าวต่างประเทศ Reuters ได้มีรายงานว่า เกิดเหตุรถบรรทุกน้ำมันพลิกคว่ำ ตกลงไปในคูข้างทางก่อนระเบิดไฟลุกท่วมทางตอนกลางของประเทศไลบีเรีย ทำให้ชาวบ้านซึ่งแห่เข้าไปตักน้ำมันรั่วถูกไฟคลอกระนาว เบื้องต้นคาดว่ามีผู้เสียชีวิตจากเหตุการณ์สุดสลดดังกล่าวไม่ต่ำกว่า 40 คน
<div class="code-block code-block-2"></div>
<img class="" src="https://sv168.siamnews.com/14/231229ep21v.png" />

โดยเหตุการณ์ดังกล่าวได้มีการบันทึกคลิปลงบนโซเชียลมีเดีย ซึ่งจากคลิปจะเผยให้เห็นนาทีที่ผู้คนกรูกันไปตักน้ำมันที่รั่วออกจากรถบรรทุกคันดังกล่าว ก่อนที่ในเวลาไม่นานนักจะเกิดระเบิดขึ้นรุนแรงไฟคลอกผู้เสียชีวิตในที่เกิดเหตุเป็นจำนวนมาก

<img class="" src="https://sv168.siamnews.com/14/2312291t79w.png" />

ซึ่งอุบัติเหตุสยองครั้งนี้ เกิดขึ้นที่เมืองโตโตตา ซึ่งอยู่ห่างจากกรุงมอนโรเวียราว 130 กม. ในขณะนี้ ยังยากที่จะประเมินตัวเลขผู้เสียชีวิต เนื่องจากศพบางร่างถูกไฟเผาไหม้จนเหลือแต่เถ้าถ่าน แต่คาดการณ์ว่าน่าจะมีผู้เสียชีวิตจากเหตุการณ์นี้ไม่ต่ำกว่า 40 คน

<img class="" src="https://sv168.siamnews.com/14/23122985tgl.png" />

ด้านเจ้าหน้าที่ตำรวจ ได้ระบุถึงเหตุุการณ์ที่เกิดขึ้นว่า หลังรถบรรทุกคันนี้พลิกคว่ำก็มีชาวบ้านหลายคนเข้าไปขโมยตักน้ำมันที่รั่วไหล เมื่อเกิดการระเบิดขึ้นอย่างกะทันหันจึงทำให้บาดเจ็บและเสียชีวิตกันเป็นจำนวนมาก

<img class="" src="https://sv168.siamnews.com/14/231229yunxm.png" />

ในขณะที่ผู้อยู่ในที่เกิดเหตุ ได้เผยว่า ตอนนั้นคนไปล้อมกันอยู่รอบตัวรถ แล้วคนขับก็บอกว่าน้ำมันที่รั่วออกมาให้ตักไปได้ แต่อย่าปีนขึ้นไปบนรถ และขอให้หยุดทุบรถด้วย แต่ก็มีบางคนถึงขั้นเอาสว่านไปเจาะถังบรรทุกน้ำมัน

<iframe title="Liberia: Fuel tanker truck explodes after crashing | Latest News | WION" src="https://www.youtube.com/embed/SyyDCeQ054E" width="100%" height="720" frameborder="0" allowfullscreen="allowfullscreen" data-mce-fragment="1"></iframe>

&nbsp;

&nbsp;