หนุ่มนักร้องหมอลำประยุกต์ ฉายา “สายธารน้อยดาวเหนือ” เปิดใจ 3 ชายฉกรรจ์บุกตื้บเบ้าตาแตก เชื่อตั้งใจทุบหน้าถ่ายคลิปส่งงานให้คนจ้าง โอดสูญเงินหลายแสนไปทำการแสดงที่รับไว้ไม่ได้

วันที่ 16 ม.ค.2567 หนุ่มนักร้องหมอลำประยุกต์ ฉายา “สายธารน้อยดาวเหนือ” นายประธาน สีหามาตย์ อายุ 35 ปี เปิดใจหลังถูกชายฉกรรจ์ 3 คน ขับรถกระบะสีขาว ไม่ติดแผ่นป้ายทะเบียน บุกบ้านทำร้ายเบ้าตาแตกสลบ ก่อนญาติๆช่วยกันหามส่งรพ. ขณะที่ตำรวจตั้ง 2 ประเด็นเชื่อเป็นการจ้างวานมาทำร้าย โดยพบหนุ่มหมอลำเพิ่งขอเลิกแฟนสาวหลังพบรักกันที่ประเทศเกาหลี

นายประธาน บอกว่า เรื่องถูกรุมทำร้ายไม่ใช่เรื่องชู้สาวแน่นอน เพราะเพิ่งทำวงหมอลำและทำการแสดงได้ 6 เดือนเท่านั้น ส่วนตัวไม่มีแฟน แฟนคลับแม่ยกก็ยังมีไม่มาก จึงไม่คิดว่าจะมีเรื่องลักษณะเช่นนี้เกิดขึ้น

<a href="https://www.khaosod.co.th/wpapp/uploads/2024/01/%E0%B9%80%E0%B8%81%E0%B8%B2%E0%B8%AB%E0%B8%A5%E0%B8%B52-1.jpg"><img class="aligncenter size-large wp-image-8054606" src="https://www.khaosod.co.th/wpapp/uploads/2024/01/%E0%B9%80%E0%B8%81%E0%B8%B2%E0%B8%AB%E0%B8%A5%E0%B8%B52-1-696x392.jpg" alt="หลายแสน" width="696" height="392" /></a>

อีกทั้งโดยส่วนตัวก็จะไม่เล่นกับแฟนคลับหน้าเวทีในเชิงชู้สาวจะพยายามเลี่ยงตลอดเพื่อไม่ให้เกิดปัญหาเรื่องนี้ขึ้น เชื่อว่าเป็นการจ้างวานให้มาทำร้ายเพราะทั้ง 3 คนเข้ามาแบ่งหน้าที่กันชัดเจน คนหนึ่งล็อก คนหนึ่งทำร้าย และอีกคนถ่ายคลิป

ทั้ง 3 คนสวมเสื้อยืดสีดำ กางเกงยีนส์ เหมือนกัน 2 คนเข้ามาก่อน คนแรกทำทีสอบถามเรื่องจ้างงานหมอลำก่อนเป็นคนล็อกคอ อีกคนตัวใหญ่คนนี้ไม่พูดสักคำ แต่ใช้ไม้และค้อนทุบทำร้ายจนเบ้าตาแตกตกจากกระต๊อบ จากนั้นอีกคนข้ามาถ่ายคลิป ตอนแรกคิดว่าโดนปล้นแน่ๆ หลังถูกทำร้ายพยายามคลานหนีก่อนใช้แรงเฮือกสุดท้ายตะโกนเรียกน้าและฉีกเสื้อจนหลุดออกมาได้ ส่วนทั้ง 3 คนรีบหนีไปขึ้นรถกระบะขับออกจากหมู่บ้านไป ไม่สามารถทำการแสดงได้อีกนาน
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/%E0%B8%97%E0%B8%B8%E0%B8%9A2.jpg"><img class="aligncenter size-large wp-image-8054608" src="https://www.khaosod.co.th/wpapp/uploads/2024/01/%E0%B8%97%E0%B8%B8%E0%B8%9A2-696x392.jpg" alt="ไม่พูดจา" width="696" height="392" /></a>

“งานที่รับไว้ 4 งาน รวมเป็นเงินกว่า 200,000 บาท ก็ไม่สามารถรับได้ทำให้เสียรายได้ส่วนนี้ไป การกระทำลักษณะจงใจทุบตีที่ใบหน้าเท่านั้นและถ่ายคลิปเอาไว้เหมือนตั้งใจส่งงานให้คนจ้างวาน ผมเป็นหมอลำน้องใหม่ไม่รู้ว่าสาเหตุจะเกี่วกับเรื่องนี้หรือไม่ แต่แม่ยกหรือแฟนคลับส่วนตัวไม่มีเรื่องบาดหมางใจกับใครเลย อยากให้ตำรวจช่วยติดตามตัวคนร้ายมาดำเนินคดีและชดใช้เรื่องการเสียรายได้ส่วนนี้ไปให้ผมด้วย”
<div class="ads_position_wrapper mb-4"></div>
<strong>อ่านข่าว <a href="https://www.khaosod.co.th/around-thailand/news_8054539" target="_blank" rel="noopener">พบรักที่เกาหลี! ตร.เจอปมเพิ่งเลิกแฟนสาว ล่า 3 หนุ่มบุกตื้บหมอลำน้องใหม่เค้นใครจ้าง</a></strong>

&nbsp;