&nbsp;

<strong>ไปไม่ถึงโรงเรียน นักเรียน ม.5 ขับจักรยานยนต์เสียหลักล้ม รถตู้โดยสารทับร่างเสียชีวิตกลางถนน พ่อช็อก เพิ่งสูญเสียลูกชายอีกคนที่ถูกยิงไปก่อนหน้านี้</strong>

&nbsp;

เมื่อเวลา​ 07.00​ น.​ วันที่ 22 ก.พ.2567​ ร.ต.อ.ทรงเกียรติ​ จรรยาศรี​ รอง​สารวัตร(สอบสวน)​ สภ.บางบัวทอง รับแจ้งเหตุนักเรียนชายถูกรถตู้โดยสารชนทับเสียชีวิต​ บริเวณถนนบ้านกล้วย-ไทรน้อย ม.4 ต.พิมลราช​ อ.บางบัวทอง​ จ.นนทบุรี​ หน้าหมู่บ้านลัดดาวิลล์​ จึงรุดไปตรวจสอบพร้อมแพทย์จากสถาบันนิติวิทยาศาสตร์ และเจ้าหน้าที่มูลนิธิปอเต็กตึ้ง

ที่เกิดเหตุเป็นถนน 4 เลนรถสิ่งสวนทางกัน กลางถนนพบร่างผู้เสียชีวิตชื่อ นายวัฒน์วิโชติ​ (ขอสงวนนามสกุล) อายุ​ 18​ ปี​ นักเรียนชั้น​ ม.5​ โรงเรียนแห่งหนึ่ง​ สภาพศพสวมใส่ชุดนักเรียน กางเกงขาสั้นสีดำ มีบาดแผลบริเวณศีรษะด้านหลัง เลือดออกปากออกจมูก นอนเสียชีวิต
<div id="attachment_8107701" class="wp-caption aligncenter"><a href="https://www.khaosod.co.th/wpapp/uploads/2024/02/22-%E0%B8%94%E0%B8%B1%E0%B8%9A2.jpg"><img class="wp-image-8107701 size-full" src="https://www.khaosod.co.th/wpapp/uploads/2024/02/22-%E0%B8%94%E0%B8%B1%E0%B8%9A2.jpg" alt="ไปไม่ถึงโรงเรียน นักเรียน ม.5 ขับจักรยานยนต์เสียหลักล้ม รถตู้โดยสารทับร่างเสียชีวิตกลางถนน" width="600" height="338" aria-describedby="" /></a>
<p class="wp-caption-text">ไปไม่ถึงโรงเรียน นักเรียน ม.5 ขับจักรยานยนต์เสียหลักล้ม รถตู้โดยสารทับร่างเสียชีวิตกลางถนน</p>

</div>
ใกล้กันพบรถจักรยานยนต์ ยี่ห้อฮอนด้า เวฟ ทะเบียน 2ขย4560 กรุงเทพฯ​ บริเวณด้านข้างและที่เบรกด้านขวามีรอยถลอก​ ห่างไปประมาณ​ 50​ เมตร​ พบรถตู้โดยสาร​ ทะเบียน​ 15​-2106 กรุงเทพฯ​ คนขับชื่อ ​นายวิโรจน์​ (ขอสงวนนามสกุล)​ อายุ​ 51 ​ปี​ ยืนรอให้การกับเจ้าหน้าที่ตำรวจ

ภาพจากกล้องวงจรปิดฝั่งตรงข้ามที่เกิดเหตุจับภาพได้เมื่อเวลา 06.23 น. เป็นภาพบนถนนบ้านกล้วย-ไทรน้อย ขณะรถขับสวนทางกัน ได้มีรถจักรยานยนต์ของนักเรียนชายคนหนึ่งขับตามหลังรถจักรยานยนต์ชาวบ้าน
<div class="ads_position_wrapper"></div>
จากนั้น ขณะที่รถจักรยานยนต์ของนักเรียนจะแซงขวา ได้เกิดเหตุรถจักรยานยนต์ล้มกลางถนน ร่างนักเรียนกระเด็นไปฝั่งที่รถสวนทางมาจนถูกรถตู้สีขาวชนทับร่างในทันที

<a href="https://www.khaosod.co.th/wpapp/uploads/2024/02/22-%E0%B8%94%E0%B8%B1%E0%B8%9A1.jpg"><img class="aligncenter size-full wp-image-8107700" src="https://www.khaosod.co.th/wpapp/uploads/2024/02/22-%E0%B8%94%E0%B8%B1%E0%B8%9A1.jpg" alt="" width="600" height="338" /></a>

นายวิโรจน์ ได้พูดคุยกับ นายอดิศักดิ์ (ขอสงวนนามสกุล) อายุ 56 ปี พ่อของผู้ตายเดินทางมาที่เกิดเหตุหลังทราบว่าลูกชายถูกรถชนเสียชีวิต นายวิโรจน์ กล่าวว่า ขณะที่ตนขับรถตู้มาตามปกติมุ่งหน้าไปทาง อ.ไทรน้อย เห็นรถจักรยานยนต์ของนักเรียนขับตีคู่กันมา 2 คัน ก่อนจะเสียหลักล้มลงแล้วร่างนักเรียนล้มมาขวางรถตู้ที่ตนกำลังขับมาพอดี

นายวิโรจน์ กล่าวต่อว่า ซึ่งตนไม่รู้ว่า รถจักรยานยนต์ 2 คันเกี่ยวกันจนทำให้รถล้มหรือไม่ ซึ่งตนจะขอดูกล้องวงจรปิดก่อน เพราะรถจักรยานยนต์ล้มนักเรียนก็กระเด็นเข้ามาในเลนที่ตนวิ่งอยู่ ส่วนรถจักรยานยนต์อีกคันหลังเกิดเหตุก็ได้ขับเลยไป ไม่ได้อยู่ในที่เกิดเหตุแล้ว ตนเสียใจด้วยที่มาเกิดเหตุแบบนี้ เข้าใจไม่มีใครอยากเสียลูกไปแบบนี้

ด้าน นายอดิศักดิ์ กล่าวว่า ลูกชายออกจากบ้านเมื่อเวลา 06.00 น.กว่า เพื่อจะไปโรงเรียน ระหว่างทางได้แวะไปรับเพื่อนที่หมู่บ้านพฤกษา 3 เพื่อจะไปโรงเรียนพร้อมกัน แต่ยังไปไม่ถึงบ้านเพื่อนก็มาประสบอุบัติเหตุก่อน

<a href="https://www.khaosod.co.th/wpapp/uploads/2024/02/22-%E0%B8%94%E0%B8%B1%E0%B8%9A3.jpg"><img class="aligncenter size-full wp-image-8107702" src="https://www.khaosod.co.th/wpapp/uploads/2024/02/22-%E0%B8%94%E0%B8%B1%E0%B8%9A3.jpg" alt="" width="600" height="337" /></a>

นายอดิศักดิ์ กล่าวต่อว่า ก่อนหน้านี้พี่ชายของผู้เสียชีวิตก็ถูกยิงตายในหมู่บ้านพฤกษา 3 ตนมีลูกชาย 3 คน ตอนนี้เหลือลูกชายคนโตเพียงคนเดียวแล้ว

เบื้องต้นเจ้าหน้าที่ตำรวจได้เชิญตัวคนขับรถตู้ไปสอบปากคำที่ สภ.บางบัวทอง ส่วนร่างผู้เสียชีวิตได้มอบให้เจ้าหน้าที่กู้ภัยนำส่งสถาบันนิติวิทยาศาสตร์เพื่อชันสูตร ก่อนมอบให้ญาตนำไปทำพิธีทางศาสนาต่อไป
<div class="ads_position_wrapper mb-4"></div>
ส่วนการดำเนินคดีขณะนี้ทางเจ้าหน้าที่ตำรวจรอสอบปากคำและตรวจสอบภาพจากกล้องวงจรปิดในที่เกิดเหตุอีกครั้ง เพื่อพิจารณาแจ้งข้อกล่าวหากับคนขับรถตู้ต่อไป

&nbsp;