&nbsp;

&nbsp;

&nbsp;

&nbsp;

&nbsp;

&nbsp;

<strong>คุณพระช่วยของแทร่ พระครูแจ้ เจ้าอาวาสวัดบางพลีใหญ่กลาง มอบเงินเหรียญให้สืบบางพลี 1 กระสอบใหญ่ 7 หมื่นบาทเป็นขวัญกำลังใจ หลังผลจับกุมนักค้ายาเข้าตา</strong>

เมื่อวันที่ 5 เม.ย.2567 ผู้สื่อข่าวรายงานว่า เพจเฟซบุ๊กชื่อ NAKON45 อัญวุฒิ โพธิ์อำไพ ได้โพสต์ภาพพร้อมข้อความ “เหรียญก็มีความสำคัญ #ข่าวสีสัน ของแทร่ !!! คุณพระช่วย พระครูแจ้ยกเงินเหรียญ 1 กระสอบให้สืบบางพลี เป็นขวัญกำลังใจหลังโชว์ผลงานจับกุมนักค้ายาในพื้นที่บางพลี

เรียกว่าขวัญและกำลังใจมาเต็มให้กับเจ้าหน้าที่ฝ่ายสืบสวนของสภ.บางพลี หลังจากที่ทำผลงานการจับกุมนักค้ายาเสพติดและผู้เสียยาเสพติดในพื้นที่บางพลีมาอย่างต่อเนื่อง จนผลงานไปเข้าตาของพระคุณเจ้า อย่างเจ้าอาวาสวัดบางพลีใหญ่กลาง พระครูปลัดสุวัฒนศิลกุล หรือพระครูแจ้ ที่หลายคนรู้จักดีในนามของพระผู้มีแต่ให้ ทั้งวัด โรงเรียน ตำรวจ และชุมชน
<div id="attachment_8175747" class="wp-caption aligncenter"><img class="wp-image-8175747 size-full" src="https://www.khaosod.co.th/wpapp/uploads/2024/04/435573757_974413710718451_4471425795040881140_n.jpg" alt="คุณพระช่วยของแทร่ &quot;พระครูแจ้&quot;เจ้าอาวาสวัดบางพลีใหญ่กลาง มอบเงินเหรียญ1กระสอบให้ตร." width="800" height="449" aria-describedby="" />
<p class="wp-caption-text">คุณพระช่วยของแทร่ “พระครูแจ้”เจ้าอาวาสวัดบางพลีใหญ่กลาง มอบเงินเหรียญ1กระสอบให้ตร.</p>

</div>
ล่าสุดพระครูแจ้ เรียก สารวัตรสืบสวนของสภ.บางพลี ให้นำกำลังฝ่ายสืบสวนไปพบที่วัดบางพลีใหญ่กลาง โดยท่านได้มอบเงินสดให้จำนวน 1 กระสอบใหญ่ๆ ให้กับเจ้าหน้าที่ตำรวจฝ่ายสืบสวน ซึ่งเงินในกระสอบที่พระครูแจ้มอบให้นั้น คือเหรียญต่างๆ รวมแล้วกว่า 70,000 บาท เจ้าหน้าที่ตำรวจต้องช่วยกันยกจากเรือนรับรอง มาขึ้นรถอย่างทุลักทุเล

เนื่องจากมีน้ำหนักค่อนข้างมาก แต่ก็พากันปลื้มใจและดีใจที่ได้รับความเมตตาจากพระครูแจ้ในครั้งนี้ และหลังจากที่ได้รับเงินเหรียญดังกล่าวมาก็พากันมาช่วยกันนับแยกถุงเพื่อเตรียมนำฝากธนาคารไว้จัดซื้ออุปกรณ์และสิ่งของที่จะใช้ปรับปรุงห้องทำงานของฝ่ายสืบสวนของสภ.บางพลี
<div class="ads_position_wrapper"></div>
พระครูแจ้ เปิดเผยว่า เนื่องจากเมื่อวันที่ 2 เม.ย.ที่ผ่านมา ทางวัดได้จัดโครงการอุปสมบทหมู่ทั้งพระภิกษุสงฆ์ และสามเณร ในโครงการบรรพชาหมู่ถวายเป็นพระราชกุศล จึงทำให้มีญาติโยมมาทำบุญในโครงการจำนวนมาก ประกอบกับมีผู้กำกับของสภ.ต่างๆมาเข้าพิธีบรรพชาด้วย ซึ่งหนึ่งในนั้นก็คือท่านผู้กำกับของสภ.บางพลี

<img class="aligncenter wp-image-8175750 size-full" src="https://www.khaosod.co.th/wpapp/uploads/2024/04/435675028_974413657385123_6024946394721936812_n.jpg" alt="คุณพระช่วยของแทร่ &quot;พระครูแจ้&quot;เจ้าอาวาสวัดบางพลีใหญ่กลาง มอบเงินเหรียญ1กระสอบให้ตร." width="800" height="450" />

โดยในระหว่างนั้นมีฝ่ายสืบสวนได้นำผลการจับกุมนักค้ายาเสพติด ทั้งรายย่อยและรายใหญ่ในพื้นที่บางพลี ที่ฝ่ายสืบสวนสามารถติดตามจับกุมตัวมาได้ นำมาแจ้งกับทางผู้กำกับ ตนเองได้ทราบเรื่องดังกล่าว ซึ่งปัญหายาเสพติดเป็นปัญหาที่สำคัญในพื้นที่ อีกทั้งตนเองอยากให้เจ้าหน้าที่เอาจริงและกวาดล้างยาเสพติดในพื้นที่บางพลีให้เบาบางลง

หรือหมดไป และเพื่อเป็นขวัญและกำลังใจ อีกทั้งทราบข่าวว่าห้องสืบสวนกำลังมีการปรับปรุงห้องใหม่ เพื่อให้สะดวกสบายแก่ประชาชนที่มาติดต่อใช้บริการ อีกทั้งสะดวกสบายต่อฝ่ายสืบสวนในการทำงาน จึงมอบเงินเหรียญทั้งหมดที่เก็บสะสมไว้ ให้ไปเป็นทุนในการปรับปรุงห้องสืบสวน รวมถึงเพื่อเป็นขวัญและกำลังใจแก่เจ้าหน้าที่ผู้ปฎิบัติงาน เพื่อชาวบ้านในบางพลี

<img class="alignnone wp-image-8175748 size-large" src="https://www.khaosod.co.th/wpapp/uploads/2024/04/435585492_974413740718448_8548274996304926851_n-696x392.jpg" alt="คุณพระช่วยของแทร่ &quot;พระครูแจ้&quot;เจ้าอาวาสวัดบางพลีใหญ่กลาง มอบเงินเหรียญ1กระสอบให้ตร." width="696" height="392" />

สำหรับ พระครูปลัดสุวัฒนศิลกุล (พระครูแจ้) เจ้าอาวาสวัดบางพลีใหญ่กลางนั้น ก่อนหน้านี้เมื่อปี 2565 ได้นำเหรียญจากตู้บริจาคภายในวัดรวม 4 กระสอบ ไปมอบสมทบทุนซ่อมแซมโรงเรียนวัดกาหลง จ.สมุทรปราการ ที่ถูกพายุพัดถล่มเสียหายมาแล้วครั้งหนึ่ง ซึ่งครั้งนั้นได้ยอดเงินประมาณสองแสนบาท

&nbsp;

&nbsp;

&nbsp;