&nbsp;

&nbsp;

&nbsp;

&nbsp;

&nbsp;

&nbsp;

วันที่ 12 เม.ย. 67 นายพงษ์พันธ์ จงรักษ์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้โอนเงินช่วยเหลือเกษตรกรผู้ปลูกข้าวตามโครงการสนับสนุนค่าบริหาร

จัดการและพัฒนาคุณภาพผลผลิตเกษตรกรผู้ปลูกข้าว ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท รอบที่ 9 ไปแล้วเมื่อวันที่ 10 เม.ย.67 จำนวนกว่า 8,500 ครัวเรือน เป็นเงิน 60 ล้านบาท

โดยเกษตรกรสามารถตรวจสอบผลการโอนเงินได้ทางแอปพลิเคชัน BAAC Mobile ตลอด 24 ชั่วโมง จะมีข้อความแจ้งเตือนเงินเข้าบัญชีผ่านบริการ BAAC Connect ทางไลน์ BAAC Family หรือตรวจสอบได้ผ่านทาง https://chongkho.inbaac.com

&nbsp;

ทั้งนี้ ครม.มีมติ เมื่อวันที่ 14 พ.ย.66 อนุมัติโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ในอัตราไร่ละ 1,000 บาท สูงสุด

ไม่เกิน 20 ไร่ กรอบวงเงินรวม 54,336 ล้านบาท อัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท มีเป้าหมายเกษตรกรได้รับประโยชน์กว่า 4.68 ล้านครัวเรือน

ที่ผ่านมา การดำเนินงานดังกล่าว ธ.ก.ส. ได้โอนเงินเข้าบัญชีเกษตรกรโดยตรงไปแล้ว ได้แก่ รอบที่ 1 ระหว่างวันที่ 28 พ.ย. - 2 ธ.ค. 2566 รอบที่ 2 เมื่อวันที่ 18 ธ.ค. 2566 รอบที่ 3 เมื่อวันที่ 27 ธ.ค. 2566 รอบที่ 4 เมื่อวันที่ 19 ม.ค.2567 รอบที่ 5 เมื่อวันที่ 3 ก.พ. 2567 รอบที่

6 เมื่อวันที่ 19 ก.พ. 2567 รอบที่ 7 เมื่อวันที่ 1 มี.ค. 2567 และรอบที่ 8 เมื่อวันที่ 20 มี.ค. 2567 รวมกับการโอนเงินรอบที่ 9 ในวันนี้ สามารถให้ความช่วยเหลือเกษตรกรไปแล้ว 4.67 ล้านครัวเรือน เป็นเงินถึง 53,288 ล้านบาท

&nbsp;

&nbsp;

&nbsp;

&nbsp;

&nbsp;

&nbsp;