&nbsp;

&nbsp;

&nbsp;

&nbsp;

เมื่อวันที่ 23 มีนาคม ที่ผ่านมา สภ.อัมพวา รับแจ้งเหตุผู้เสียชีวิตภายในบ้านพัก ม.5 ต.วัดประดู่ อ.อัมพวา จ.สมุทรสงคราม จึงไปตรวจสอบ ในที่เกิดเหตุเป็นบ้านปูนชั้นเดียว บริเวณหลังบ้านถูกสร้างเป็นห้องนอน มีห้องน้ำในตัว ประตูห้องและหน้าต่างไม่ได้ล็อก ถูกญาติเปิดเอาไว้ระบายกลิ่น ตรวจสอบภายในห้องพบร่างน.ส.อัจฉรา (สงวนนามสกุล) อายุ 22 ปี สภาพนอนเปลือยกายท่อนล่าง

<img class="img-responsive" src="https://sv168.siamnews.com/11/240325r9tup.jpg" />

ภายในห้องไม่พบร่องรอยการต่อสู้หรือรื้อค้น จากการตรวจสอบสภาพร่างกายไม่มีบาดแผล คาดว่าเสียชีวิตมาแล้วประมาณ 2 วัน น.ส.สมหมาย (สงวนนามสกุล) อายุ 57 ปี มารดาสามีผู้เสียชีวิต ผู้พบร่างคนแรก เล่าว่า ช่วงเย็นวันนี้ตนรดน้ำต้นไม้อยู่หลังบ้าน ได้กลิ่นเหม็นเน่า เอะใจว่าวันนี้ยังไม่เจอหน้าลูกสะไภ้ จึงไปตามสามีให้มาเปิดประตูห้องดูซึ่งห้องไม่ได้ล็อก พบว่าลูกสะใภ้เสียชีวิตแล้ว

นายสุวิทย์ (สงวนนามสกุล) อายุ 59 ปี พ่อเลี้ยงสามีผู้เสียชีวิต กล่าวว่า ยืนยันว่าเมื่อ 5 ทุ่มวันที่ 22 มีนาคมที่ผ่านมา ยังเห็นลูกสะใภ้นั่งกินข้าวอยู่ ตนยังทักทายพูดคุยตามปกติ แล้วแยกย้ายกันไปนอน กระทั่งรุ่งเช้าตนไม่เห็นลูกสะใภ้ก็คิดว่าคงอยู่ในห้องตามปกติ เพราะมักจะอยู่ในห้อง ไม่ออกไปไหนทุกวัน จากการ

สอบสวนเบื้องต้นทราบว่าผู้เสียชีวิตเป็นลูกสะใภ้ อาศัยกับพ่อเลี้ยงสามี แม่สามี และหลานวัย 17 ปี ส่วนสามีอยู่ภายในเรือนจำจังหวัดสมุทรสาคร ซึ่งจะพ้นโทษเดือนตุลาคม 2567 โดยพ่อเลี้ยงสามีเพิ่งไปรับจาก อ.กระทุ่มแบน จ.สมุทรสาคร มาอยู่ที่บ้านประมาณ 1 เดือน 5 วัน

<img class="img-responsive" src="https://sv168.siamnews.com/11/240325tykfw.jpg" />

และอยู่ในห้องพักไม่ได้ออกไปไหน ส่วนสาเหตุการเสียชีวิต พบพิรุธเปลือยกายท่อนล่าง เนื่องจากผู้เสียชีวิตเป็นหญิงสาวหน้าตาดี ผิวขาว หุ่นดี เจ้าหน้าที่เก็บวัตถุพยานต่างๆ และส่งร่างไปชันสูตรอย่างละเอียด ที่สถาบันนิติเวช รพ.ตำรวจ ว่ามีร่องรอยการกระทำชำเราหรือไม่ และเสียชีวิตจากสาเหตุอะไร และจะเชิญตัวผู้ที่เกี่ยวข้องไปสอบสวน เพื่อรวบรวมพยานหลักฐานหาสาเหตุที่แท้จริงต่อไป

&nbsp;