&nbsp;

&nbsp;

&nbsp;

&nbsp;

&nbsp;

&nbsp;

ทีมชาติไทย ชุดใหญ่ แม้ว่าจะพยายามตั้งเกมสู้ แต่ว่าต้านความแข็งแกร่งเกาหลีใต้ไม่อยู่ พ่ายคาบ้าน หล่นรั้งอันดับ 3 กลุ่มซี ฟุตบอลโลก รอบคัดเลือก โซนเอเชีย

ทีมชาติไทย ชุดใหญ่ ภายใต้การนำทัพของมาซาทาดะ อิชิอิ กุนซือชาวญี่ปุ่น มีโปรแกรมลงสนามฟุตบอลโลก 2026 รอบคัดเลือก โซนเอเชีย รอบสอง นัดที่ 4 กลุ่มซี ด้วยการเปิดบ้านที่ราชมังคลากีฬาสถาน รับการมาเยือนของ “โสมขาว”เกาหลีใต้ โดยเกมก่อนหน้านี้ที่โซล เวิลด์คัพ สเตเดียม ทัพช้างศึก เพิ่งทำเซอร์ไพรส์ด้วยการตามตีเสมอเกาหลีใต้ 1-1

&nbsp;

เริ่มเกมแม้ว่าขุนพลช้างศึกจะชื่อชั้นเป็นรองเกาหลีใต้ แต่ว่า มาซาทาดะ อิชิอิ กุนซือใหญ่วางหมากให้ทีมชาติไทยเปิดหน้าสร้างเกมรุกเข้าใส่ตั้งแต่นาทีแรก และมีโอกาสทักทายก่อนจากการยิงในกรอบของ สุภโชค สารชาติ แต่บอลพุ่งข้ามคานออกหลัง ขณะที่เกาหลีใต้ได้ตอบโต้เช่นเดียวกันจากการยิง ซน ฮึง มิน บอลติดบล็อกกองหลังไทย

<img class="alignnone size-large wp-image-8158116" src="https://www.khaosod.co.th/wpapp/uploads/2024/03/S__16400387-696x504.jpg" alt="" width="696" height="504" />

อย่างไรก็ตามในนาที 19 โอกาสครั้งที่ 2 ของเกาหลีใต้จากการหลุดเข้าในกรอบเขตโทษของ โช กยู ซอง ล็อกลบผู้รักษาประตูไทยยิงแบบโล่งๆ บอลกำลังจะเข้าประตู และแม้ว่า ธีราทร บุญมาทัน พยายามวิ่งมาสกัดไว้บนเส้นประตู แต่ว่า อี แจ ซอง ยังตามมาจิ้มเข้าให้เกาหลีใต้ขึ้นนำ 1-0 แถมไทยต้องเสียธีราทรจากการบาดเจ็บต้องส่ง ศุภนันท์ บุรีรัตน์ ลงเล่นแทนในนาที 22

<img class="alignnone size-large wp-image-8158117" src="https://www.khaosod.co.th/wpapp/uploads/2024/03/S__16400390-696x503.jpg" alt="" width="696" height="503" />
<div class="ads_position_wrapper"></div>
นาที 40 ทีมชาติไทยได้ลุ้นประตูตีเสมอจากลูกเตะมุมทางกราบซ้าย พีรดนย์ ฉ่ำรัศมี เปิดไปในกรอบเขตโทษ พรรษา เหมวิบูลย์ ได้ขึ้นโหม่งเล่นทางบอลหลุดกรอบเสาสองออกหลังอย่างน่าเสียดาย จากนั้นนาที 43 เจริญศักดิ์ วงษ์กรณ์ ได้ตั้งป้อมยิงหน้ากรอบเขตโทษ โช ฮยอนอู ผู้รักษาประตูเกาหลีใต้ยังปัดทิ้งได้ทัน

<img class="alignnone size-large wp-image-8158120" src="https://www.khaosod.co.th/wpapp/uploads/2024/03/S__676421640-696x464.jpg" alt="" width="696" height="464" />

เข้าสู่ช่วงทดเวลาบาดเจ็บสถานการณ์ของทีมชาติไทยต้องแย่ลงไปอีก เมื่อ พีรดนย์ ฉ่ำรัศมี กองกลางตัวเก่งได้รับบาดเจ็บเล่นต่อไม่ไหว ต้องส่ง สารัช อยู่เย็น ลงมาเล่นแทน จากนั้นไม่มีสกอร์เพิ่มจบ 45 นาทีแรกไทยยังตามหลังเกาหลีใต้ 0-1

<img class="alignnone size-large wp-image-8158119" src="https://www.khaosod.co.th/wpapp/uploads/2024/03/S__676413447-696x464.jpg" alt="" width="696" height="464" />

ครึ่งหลังไทยเปิดหน้าบุกทันทีและได้ลุ้นจากการยิงในกรอบเขตโทษด้านขวาของ เจริญศักดิ์ วงษ์กรณ์ แต่บอลพุ่งตรงตัว โช ฮยอนอู ผู้รักษาประตูเกาหลีใต้รับไว้ได้ กระทั่งนาที 54 เกมหลีใต้ได้ขึ้นเกมบุก ซน ฮึง มิน พาบอลเข้ากรอบเขตโทษด้านซ้าย ยิงยัดเสาแรกผ่านมือผู้รักษาประตูไทยตุงตาข่ายพาโสมขาวหนีห่าง 2-0

นาที 65 ไทยต้องเปลี่ยนตัวครั้งสุดท้ายเพื่อเติมเกมบุกด้วยการถอด ชนาธิป สรงกระสินธ์ และ เจริญศักดิ์ วงษ์กรณ์ ออก พร้อมกับส่ง ศุภณัฏฐ์ เหมือนตา กับ ปรเมศย์ อาจวิไล ลงเล่นแทน

อย่างไรก็ตามเกมเข้าสู่นาที 82 เกาหลีใต้ได้ขึ้นเกมบุกทางกราบซ้าย คิม จินซู เปิดไปกลางประตู คิม มินแจ โหม่งตั้งให้ ปาร์ค จินซอบ ตัวสำรองที่ลงมาใหม่ได้ยิงโล่งๆ ตุงตาข่ายให้ทัพโสมขาวหนีห่าง 3-0

จากนั้นไม่มีสกอร์เพิ่มจบเกมทีมชาติไทยเปิดบ้านแพ้เกาหลีใต้ 0-3 ทำให้ไทยลงสนามไปแล้ว 4 นัด เก็บได้ 4 คะแนน หล่นมาอยู่อันดับ 3 ของกลุ่มซี เนื่องจากผลอีกคู่ จีน เปิดบ้านไล่ถล่มสิงคโปร์ 4-1 เก็บเพิ่มเป็น 7 คะแนน
<div class="ads_position_wrapper mb-4"></div>
สำหรับทีมชาติไทยยังเหลือโปรแกรมฟุตบอลโลก รอบคัดเลือก โซนเอเชีย กลุ่มซี อีก 2 นัด ประกอบด้วยการออกไปเยือนจีน วันที่ 6 มิ.ย. และวันที่ 11 มิ.ย. จะเปิดบ้านที่ราชมังคลากีฬาสถาน รับการมาเยือนของสิงคโปร์

&nbsp;