&nbsp;

&nbsp;

&nbsp;

&nbsp;

&nbsp;

&nbsp;

นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจาก ธอส. จัดทำโครงการสินเชื่อบ้าน Happy Home สำหรับผู้ที่ต้องการซื้อหรือปลูกสร้างที่อยู่อาศัยในระดับราคาไม่เกิน 3 ล้านบาท ผลปรากฏว่า มีผู้ที่สนใจรับรหัสเข้า

ร่วมโครงการแล้ว 8,321 ราย คิดเป็นวงเงินสินเชื่อมากกว่า 15,000 ล้านบาท สะท้อนถึงความต้องการที่อยู่อาศัยของลูกค้าประชาชนที่ยังมีอยู่เป็นจำนวนมาก แต่ด้วยปัจจุบันยังมีกลุ่มลูกค้าที่มีความต้องการที่อยู่อาศัยในระดับราคามากกว่า 3 ล้านบาทขึ้นไป

ดังนั้น ธอส. ในฐานะสถาบันการเงินของรัฐ ที่มีพันธกิจ “ทำให้คนไทยมีบ้าน” จึงพร้อมสนับสนุนนโยบายรัฐบาล และกระทรวงการคลัง ในการส่งเสริมให้คนไทยทุกกลุ่มได้มีที่อยู่อาศัยเป็นของตนเอง ด้วยการจัด

ทำ “สินเชื่อ Mild Home” กรอบวงเงิน 10,000 ล้านบาท สำหรับผู้ที่ต้องการกู้เพื่อซื้อบ้านหรือคอนโด, ที่ดินเปล่าที่เป็นทรัพย์ NPA ของ ธอส., ปลูกสร้าง, ต่อเติม และซ่อมแซม วงเงินกู้มากกว่า 3 ล้านบาทขึ้นไป

อัตราดอกเบี้ยปีแรกเพียง 1.90% ต่อปี

อัตราดอกเบี้ยปีที่ 2 เท่ากับ 2.90% ต่อปี

อัตราดอกเบี้ยปีที่ 3 เท่ากับ 3.90% ต่อปี เฉลี่ย 3 ปีแรก เพียง 2.90%

อัตราดอกเบี้ยปีที่ 4 จนถึงตลอดอายุสัญญา

กรณีลูกค้าสวัสดิการ เท่ากับ MRR-1.00% ต่อปี และกรณีลูกค้ารายย่อย เท่ากับ MRR-0.50% ต่อปี (อัตราดอกเบี้ย MRR ของ ธอส. ปัจจุบันเท่ากับ 6.795% ต่อปี) ระยะเวลาการกู้นานสูงสุด 40 ปี เงินงวดปีแรกเพียงล้านละ 2,500 บาทต่อเดือน เท่านั้น

&nbsp;

&nbsp;

&nbsp;

&nbsp;

&nbsp;