<strong>นางแบบสาว แจ้งความโรงพัก พี่เขยหื่น ปืนขู่บังคับขืนใจ-แอบถ่าย ขู่ประจานคลิปลับ แฉพฤติกรรม พาบุกโรงแรมชี้จุด สุดช้ำ บอกครอบครัวไม่มีใครเชื่อ</strong>
<div class="AV650aaf4aa58bc2f0bd06b105">
<div id="aniBox">
<div id="aniplayer_AV650aaf4aa58bc2f0bd06b105-1706513554037"></div>
</div>
</div>
เมื่อเวลา 10.00 น. วันที่ 29 ม.ค.2567 ที่สภ.บ้านแพ้ว จ.สมุทรสาคร นายษิทรา เบี้ยบังเกิด หรือ ทนายตั้ม เลขาธิการมูลนิธิทีมงานทนายประชาชนฯ ได้พา น.ส.เอ (นามสมมติ) อายุ 29 ปี นางแบบสาว ซึ่งเป็นผู้เสียหาย เข้าแจ้งความดำเนินคดีกับพี่เขยหื่น ที่ก่อเหตุข่มขู่บังคับขืนใจน.ส.เอ

โดยมีอาวุธปืน ถ่ายคลิปแบล็คเมล์ บังคับอมนกเขา และให้มีเพศสัมพันธ์ ถ้าไม่ยินยอมจะนำคลิปไปเผยแพร่ โดยน.ส.เอถูกกระทำมาตั้งแต่เดือน ต.ค.-ธ.ค.2566 รวมทั้งหมด 3 ครั้ง
<div id="attachment_8072742" class="wp-caption aligncenter"><a href="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%871.jpg"><img class="wp-image-8072742 size-full" src="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%871.jpg" alt="นางแบบสาว แจ้งความโรงพัก พี่เขยหื่น ปืนขู่บังคับขืนใจ-แอบถ่าย ขู่ประจานคลิปลับ แฉพฤติกรรม" width="600" height="338" aria-describedby="" /></a>
<p class="wp-caption-text">นางแบบสาว แจ้งความโรงพัก พี่เขยหื่น ปืนขู่บังคับขืนใจ-แอบถ่าย ขู่ประจานคลิปลับ แฉพฤติกรรม</p>

</div>
กระทั่ง น.ส.เอซึ่งมีอาการป่วยเป็นโรคซึมเศร้า จนถึงขั้นเคยคิดจะฆ่าตัวตายเพื่อหนีปัญหา ได้ตัดสินใจที่จะเข้าขอความช่วยเหลือจากนายษิทราเพราะทนพฤติกรรมที่ถูกบังคับต่าง ๆ ไม่ไหว อีกทั้งเมื่อเล่าให้ทางบ้านฟังก็กลายเป็นปัญหาครอบครัวตามมาอีกด้วย

นายษิทรา กล่าวว่า เรื่องนี้เกิดขึ้นตั้งแต่เมื่อ 4-5 ปีที่แล้ว ตอนที่น.ส.เอเข้าสู่อายุประมาณ 25 ปี ได้พักอาศัยอยู่ที่บ้านของแม่ โดยมีแม่ของน.ส.เอ ลูกของน.ส.เอ และหลาน ๆ ซึ่งเป็นลูกของพี่สาว ในพื้นที่ อ.กระทุ่มแบน จ.สมุทรสาคร
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%872.jpg"><img class="aligncenter size-full wp-image-8072743" src="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%872.jpg" alt="" width="600" height="337" /></a>

นายษิทรา กล่าวต่อว่า ส่วนพี่สาวกับพี่เขย ไปอยู่บ้านอีกหลังหนึ่งย่านสายห้า เพื่อทำงานส่งเงินมาเป็นค่าเลี้ยงดูแม่กับหลาน ๆ ที่เป็นลูกของพวกเขาอีก 3 คน ซึ่งพี่เขยมักจะมีข้ออ้างมาหาลูก แล้วก็เคยที่จะพยายามงัดห้องเข้ามาหาน.ส.เอเพื่อกระทำมิดีมิร้าย

นายษิทรา กล่าวอีกว่า ตอนนั้นน.ส.เอได้มาปรึกษาตนว่าจะทำอย่างไรดี ซึ่งตนก็ได้แนะนำให้ไปเปลี่ยนกุญแจ และทำที่ล็อกหลาย ๆ ชั้นให้แน่นหนาขึ้น ต่อมาพี่เขยได้ถูกจับในข้อหายาเสพติด พี่สาวก็ยังคงอยู่ที่บ้านหลังเดิมเพื่อทำงานและส่งเงินมาเป็นค่าเลี้ยงดู ส่วนน.ส.เอก็มีหน้าที่คอยไปรับไปส่งเด็ก ๆ ที่โรงเรียนซึ่งอยู่ใกล้บ้าน

<a href="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%873.jpg"><img class="aligncenter size-full wp-image-8072744" src="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%873.jpg" alt="" width="600" height="337" /></a>

นายษิทรา กล่าวว่า อีกทั้งยังได้ทำขนมขาย ร่วมกับการรับงานถ่ายแบบ พอหลังจากที่พี่เขยพ้นคุกออกมาแล้ว ก็ได้กลับมาลงมือก่อเหตุข่มขืนกระทำชำเราน.ส.เอ โดยครั้งแรกได้พาลูกของน.ส.เอไปไว้ที่บ้านของพี่เขย จากนั้นก็มาฉุดน.ส.เอไปขึ้นรถ โดยบอกว่าจะพาไปรับลูก

ทนายตั้ม กล่าวอีกว่า ซึ่งตลอดระยะทางที่นั่งไปด้วยกันนั้น น.ส.เอก็หวาดระแวงไปด้วย จึงได้โทรศัพท์ไปคุยกับเพื่อนตลอดเวลา แต่สุดท้ายก็ถูกพี่เขยบังคับพาเข้าไปข่มขืนในโรงแรมแห่งหนึ่งย่านศาลายาได้เป็นผลสำเร็จ โดยมีการใช้อาวุธปืนข่มขู่ด้วย

<a href="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%874.jpg"><img class="aligncenter size-full wp-image-8072745" src="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%874.jpg" alt="" width="600" height="337" /></a>

ต่อมาก็พามาก่อเหตุที่โรงแรมในพื้นที่ ต.สวนส้ม อ.บ้านแพ้ว อีก 2 ครั้ง ซึ่งพอหลังเกิดเหตุน.ส.เอได้แต่เก็บเงียบไม่กล้าบอกใคร ทนอยู่กับความทุกข์ใจมาตลอดในภาวะที่ป่วยเป็นโรคซึมเศร้า เนื่องจากเกรงว่าพี่เขยจะมาทำร้ายและยังเป็นห่วงหลาน ๆ กับแม่ที่ต้องอาศัยการเลี้ยงดูจากพี่เขยกับพี่สาว จึงได้เก็บเรื่องนี้ไว้กับตัวเองคนเดียว

นายษิทรา กล่าวว่า แต่พี่เขยก็ยังไม่หยุดพฤติกรรมที่จะพยายามข่มขืน โดยมีการพูดจา แชทไลน์ และข้อความเฟซบุ๊กบังคับข่มขู่และจะเอาคลิปที่แอบอัดไว้ไปเปิดเผยให้คนอื่นรับรู้ น.ส.เอจึงตัดสินใจเล่าเรื่องให้คนที่บ้านฟังจนกลายเป็นปัญหาครอบครัว เพราะพี่สาวไม่เชื่อว่าพี่เขยจะกระทำดังกล่าวจริง

<a href="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%877.jpg"><img class="aligncenter size-full wp-image-8072748" src="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%877.jpg" alt="" width="600" height="338" /></a>

นายษิทรา กล่าวอีกว่า เมื่อเห็นว่าที่บ้านไม่ใช่เซฟโซนสำหรับตนเองอีกต่อไป และไม่มีใครเห็นใจที่จะช่วยน.ส.เอได้ จึงได้มาขอความช่วยเหลือจากตน เพื่อพาเข้าแจ้งความดำเนินคดีให้ถึงที่สุด

ด้าน น.ส.เอ ผู้เสียหาย กล่าวว่า ที่ไม่เข้าแจ้งความตั้งแต่ครั้งแรก เพราะกลัวและเกรงว่าจะไม่มีใครให้ค่าเลี้ยงดูแม่ ตนจะทำให้แม่ต้องกลับไปลำบากทำงานอีก แต่พอถูกกระทำบ่อยครั้งภายใต้ภาวะซึมเศร้าที่เป็นอยู่แล้ว ทำให้คิดมากและเคยคิดที่จะฆ่าตัวตาย เพราะต้องเก็บกดอยู่คนเดียวไม่สามารถบอกใครได้

<a href="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%876.jpg"><img class="aligncenter size-full wp-image-8072747" src="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%876.jpg" alt="" width="600" height="337" /></a>

น.ส.เอ กล่าวต่อว่า พอเล่าให้ฟังก็กลายว่าตนจะนำปัญหามาให้คนในครอบครัว จึงหมดความอดทน นำเรื่องนี้ไปเล่าให้นายษิทราฟัง เพื่อขอความช่วยเหลือและเรียกความยุติธรรมให้กับตนเอง ทางทนายจึงพาเข้าแจ้งความร้องทุกข์ที่ สภ.บ้านแพ้ว ซึ่งตนก็รู้สึกว่า ครั้งนี้จะทำให้ตนได้หลุดพ้นจากการถูกกระทำดังกล่าวเสียที

ขณะที่ นายษิทรา ยังกล่าวเพิ่มเติมว่า วันนี้หลังจากที่พา น.ส.เอ มาแจ้งความเพื่อดำเนินคดีกับพี่เขยในข้อหา ข่มขืนกระทำชำเรา และข่มขืนใจให้กระทำการใด ๆ และการพาไปเพื่อการอนาจาร เสร็จสิ้นแล้ว

<a href="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%875.jpg"><img class="aligncenter size-full wp-image-8072746" src="https://www.khaosod.co.th/wpapp/uploads/2024/01/29-%E0%B8%A3%E0%B9%89%E0%B8%AD%E0%B8%875.jpg" alt="" width="600" height="337" /></a>
<div class="ads_position_wrapper mb-4"></div>
ก็ได้ให้เจ้าหน้าที่ตำรวจพาผู้เสียหายไปชี้สถานที่เกิดเหตุที่ถูกพี่เขยบังคับขืนใจในโรงแรมแห่งหนึ่งย่านพื้นที่ ต.สวนส้ม อ.บ้านแพ้ว เพื่อรวบรวมไว้เป็นหลักฐานดำเนินคดี ส่วนทางด้านของทนายนั้น ตอนนี้อยู่ระหว่างการรวบรวมพยานหลักฐานทั้งหมด ที่จะฟ้องร้องกล่าวโทษต่อผู้กระทำความผิด

&nbsp;