&nbsp;

&nbsp;

<strong>สามีคนตาย ยันพร้อมถอนฟ้องครอบครองปรปักษ์ ลั่นไม่อยากได้บ้านอากู๋ สุดท้ายถ้าชนะคดีก็จะคืนบ้านหลังนี้ให้เจ้าของอยู่แล้ว</strong>

จากการเสียชีวิตของ น.ส.ภานุมาศ 1 ใน 5 คดีบุกรุก จากคดีดัง ครอบครองปรปักษ์บ้านอากู๋ เจ้าของบ้านย่านรามอินทรา 58 กับเพื่อนบ้าน เข้ามายึดบ้านอ้างกรรมสิทธิ์ครอบครองปรปักษ์ โดยทนายความของฝั่งผู้ต้องหาออกมาระบุว่า เกิดจากความเครียดที่ถูกกดดัน ตามที่เคยเสนอข่าวไปแล้วนั้น
<div class="ads_position_wrapper"></div>
สำหรับความคืบหน้า วันที่ 27 ก.พ.67 นายพลกฤษณ์ สามีผู้ตาย เผยว่า พวกตนมีเจตนาต้องการจะถอนฟ้องการครอบครองปรปักษ์แต่แรก ตามที่พี่สาวภรรยาได้ระบุไป แต่ขอเวลาที่เหมาะสมหลังเสร็จสิ้นพิธี ส่วนเรื่องทางคดีนั้น ยังไม่ขอตอบ แต่ยืนยันจะเดินหน้ายกเลิกการฟ้องครอบครองปรปักษ์ หลังจากภรรยาตนมีความเครียดสะสมมานานตั้งแต่คดีในรอบแรก

ส่วนที่มีการตั้งข้อสังเกตว่าทนายฝั่งตนยุให้ฟ้องคดีปรปักษ์นั้น ไม่ใช่ เพียงแต่มองว่า มีแนวทางความเป็นไปได้ว่าหากชนะคดีการครอบครองปรปักษ์ ก็จะหลุดคดีอาญาได้ ซึ่งนับตั้งแต่เกิดเรื่อง ก็ยังไม่ได้พูดคุยกับทนายความเลย

นายพลกฤษณ์ ยืนยันว่า ภรรยาพูดกับตนทุกวัน ไม่ว่าฝ่ายเราจะถูกหรือผิด สุดท้ายจะคืนบ้านหลังนี้ให้เจ้าของ เพราะต้องการพิสูจน์ต่อสังคมว่า เราไม่ใช่คนที่อยากได้ของคนอื่น ซึ่งการเข้าไปของเรานั้น เป็นความหวังดีต่อทรัพย์สินของเขา อีกทั้งยังต้องการทำให้สิ่งแวดล้อมในบริเวณดังกล่าวดีมากขึ้น เนื่องจากส่วนตัวมีความรักบ้านอยู่แล้ว ก็อยากทำให้ดูดี เพราะก่อนหน้านี้บ้านดังกล่าวไม่มีเจ้าของมาอยู่อาศัย ผู้คนในซอยก็มักจะนำขยะไปทิ้ง ตนก็ออกเงินส่วนตัวเพื่อขนขยะไปทิ้ง แต่เวลานั้น ยังพูดอะไรไม่ได้

นายพลกฤษณ์ กล่าวถึงการบริจาคร่างกายของภรรยาว่า ตนกับภรรยามีความตั้งใจตั้งแต่วัยรุ่นว่าจะไม่มีลูกหลาน จึงบริจาคร่างกายไว้ด้วยกันทั้งคู่ แต่เจ้าหน้าที่นิติเวช รพ.ตำรวจ แจ้งว่าหากเป็นการเสียชีวิตผิดธรรมชาติ จะบริจาคร่างไม่ได้ ดังนั้นเมื่อครบกำหนดงานสวดอภิธรรมศพก็จะจัดพิธีฌาปนกิจต่อไป อย่างไรก็ตาม ก่อนหน้านี้ทีมแพทย์ รพ.ตำรวจ ประสานว่าจะให้นักศึกษาแพทย์ได้ร่วมกันผ่าชันสูตรศพ เพื่อการศึกษาไปเรียบร้อยแล้ว
<div class="ads_position_wrapper"></div>
<div class="ads_position_wrapper mb-4"></div>
<ul>
 	<li><strong>อ่านข่าว <a href="https://www.khaosod.co.th/breaking-news/news_8113249" target="_blank" rel="noopener">หลานอากู๋เสียใจ! เปิดแชทสุดท้ายคู่กรณียึดบ้านส่งให้ก่อนตาย “ทนายเดชา”จี้ทนายแนะสู้รับผิดชอบ</a></strong></li>
 	<li><strong>อ่านข่าว <a href="https://www.khaosod.co.th/breaking-news/news_8113447" target="_blank" rel="noopener">หนูไม่อยากทำแล้ว! ทนายเดชาแฉอีก คนตายกราบเท้าทนายจะถอนคำร้องปรปักษ์ แต่ทนายไม่ยอม</a></strong></li>
 	<li><strong>อ่านข่าว <a href="https://www.khaosod.co.th/special-stories/news_8114136" target="_blank" rel="noopener">สามีคู่กรณีกราบขอโทษอากู๋ ขอโทษสังคม ยอมรับบอบช้ำมาก เสียใจเรื่องที่เกิดขึ้น</a></strong></li>
</ul>
&nbsp;

&nbsp;