<strong>คอนโดฯ ไทย คึกคัก! วีซ่าฟรีจีนถาวร ช้อปหนักครองตลาดมากสุดเกือบ 50% ดันยอดโอน 24,740 ล้านบาท ชี้เป็นหลังที่สอง ปล่อยเช่าได้</strong>

&nbsp;

วันที่ 5 ก.พ. 2567 <strong>นายวิชัย วิรัตกพันธ์</strong> <strong>ผู้ตรวจการธนาคารอาคารสงเคราะห์ และรักษาการผู้อำนวยการศูนย์ข้อมูลอสังหาริมทรัพย์ (REIC)</strong> เปิดเผยว่า ลูกค้าต่างชาติถือเป็นกำลังซื้อสำคัญในปี 2567 เพื่อทดแทนกำลังซื้อในประเทศอ่อนแอและอำนาจการซื้อลดลง จากข้อมูลการโอนกรรมสิทธิ์ห้องชุดของคนต่างชาติ

ทั่วประเทศ ในช่วง 3 ไตรมาสของปี 2566 ที่ผ่านมา มีจำนวน 10,703 หน่วย คิดเป็นมูลค่า 52,259 ล้านบาท คาดจบปี 2566 ยอดโดยรวมน่าจะใกล้เคียงปี 2565 ที่มียอดโอนกรรมสิทธิ์อยู่ที่ 59,260 ล้านบาท ขณะที่ปี 2567 น่าจะไปในทิศทางเดียวกับปี 2566
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
“เมื่อรัฐบาลให้ฟรีวีซ่าไทย-จีนเป็นการถาวร และวีซ่าฟรีชั่วคราวให้กับนักท่องเที่ยวจากประเทศคาซัคสถาน อินเดีย ไต้หวัน คาดว่าจะส่งผลดีต่อตลาดคอนโดมิเนียมไทยได้บ้าง เพราะทำให้การเดินทางเข้ามาสะดวก ซึ่งต่างชาติจะซื้อคอนโดฯ ไว้เป็นบ้านหลังที่

สอง อยู่ใกล้โรงเรียนลูก ถ้าไม่ได้มาอยู่ จะปล่อยเช่าได้ โดยช่วง 9 เดือนปี 2566 ผู้ซื้อสัญชาติจีนยังมีการโอนมากสุดคิดเป็นสัดส่วนเกือบ 50% โดยมีจำนวน 4,991 หน่วย และมีมูลค่าโอนอยู่ที่ 24,740 ล้านบาท” <strong>นายวิชัย</strong>กล่าว

ด้าน<strong>นายอุทัย อุทัยแสงสุข</strong> <strong>ประธานผู้บริหารสายงานปฏิบัติการบริษัท แสนสิริ จำกัด (มหาชน)</strong> กล่าวว่า นโยบายวีซ่าฟรีไทย-จีนถาวร นอกจากส่งผลดีต่อการท่องเที่ยว ยังมีผลทำให้ตลาดอสังหาริมทรัพย์ทั้งพูลวิลล่าและคอนโดมิเนียมคึกคักไปด้วย โดยเฉพาะเมืองท่องเที่ยว เช่น ภูเก็ต ซึ่งในปี 2567 ในส่วนของ

ตลาดต่างชาติ แสนสิริยังบุกต่อเนื่อง รองรับการท่องเที่ยวฟื้นตัว ตั้งเป้ายอดขาย 7,000 ล้านบาท เติบโต 15% จากปี 2566 มียอดขาย 6,100 ล้านบาท ลูกค้าหลักยังเป็นจีน รัสเซีย และเชื่อว่าลูกค้าจีนจะกลับมามากขึ้นภายในปี 2567นี้

<strong>นายประเสริฐ แต่ดุลยสาธิต</strong> <strong>ประธานเจ้าหน้าที่บริหาร สายงานธุรกิจอสังหาริมทรัพย์ บริษัท อนันดา ดีเวลลอปเม้นท์ จำกัด (มหาชน)</strong> กล่าวว่า ปัจจัยบวกตลาดอสังหาริมทรัพย์ในปี 2567 คือ ดีมานด์ต่างชาติ เพราะตลาดในประเทศกำลังซื้อหดตัว โดยเฉพาะคอนโดมิเนียม ยังมีดีมานด์ต่างชาติเข้ามาอย่างต่อ

เนื่อง ส่วนใหญ่เป็นกลุ่มจีนจากฮ่องกง ไต้หวัน เมียนมา การที่รัฐบาลมีนโยบายวีซ่าฟรีไทย-จีนถาวร นับเป็นเรื่องดี ทำให้คนมาเที่ยวและเกิดความต้องการซื้อที่อยู่อาศัยมากขึ้น

&nbsp;

&nbsp;