&nbsp;

&nbsp;

&nbsp;

&nbsp;

&nbsp;

&nbsp;

นุ่น ดำดง เปิดใจทั้งน้ำตา ลาออกจากคณะ’ศรราม น้ำเพชร’ เล่าหลังเวทีไร้คนคุยด้วย เผยรู้สึกไม่ใช่ความสุขแล้ว ก็ถอยออกมา

หลังเป็นประเด็นดราม่า สำหรับลิเกสาวสวยดาวรุ่งที่มาแรงโด่งดัง นุ่น ดำดง หรือ นุ่น เนตรชนก จากคณะลิเกชื่อดัง ศรราม น้ำเพชร ทั้งเรื่องที่เหวี่ยงใส่แฟนคลับรายหนึ่งที่เข้ามาถามเรื่องแฟน จนหลายคนก็มองว่า นุ่น ดำดง ใช้คำพูดแรงเกินไป จากนั้นเจ้าตัวออกมาอัดคลิปขอโทษแฟนคลับกับเรื่องราวที่เกิดขึ้น ก่อนมีดราม่าตามมา ตามที่เคยเสนอข่าวไปแล้วนั้น

&nbsp;

สำหรับความคืบหน้าล่าสุด วันที่ 1 พ.ค.67 นุ่น ดำดง ไลฟ์สดร่ำไห้เปิดใจ พร้อมประกาศลาออกจากคณะลิเก ศรราม น้ำเพชร แล้ว

&nbsp;

โดยนุ่น ดำดง ไลฟ์สดระบุว่า หากรู้สึกว่าไม่ใช่ความสุขแล้ว ก็ถอยออกมา แต่หนูก็ไม่ได้ทิ้งลิเก ก็ยังเล่น โดยที่ผ่านมาหนูพยายามปรับความเข้าใจและแก้ไขแล้ว แต่หนูจะอยู่อย่างไร อยู่ไปก็ไม่มีใครคุยกับหนู จะทำงานอย่างไร

“ถ้ามันไม่ใช่ ก็ไม่เป็นไร ถ้าตรงไหนมันรู้สึกแบบนี้ ก็ทำงานไปด้วยกันได้ยาก ทำงานกันได้ยาก ทำงานต่อกันได้ยากกับหัวหน้าด้วย ไม่ใช่แค่ลูกโรงด้วยกัน ทำงานต่อก็ยาก ทั้งที่หนูก็บอกตรงๆ ว่าทำงานลำบาก แต่เขาก็บอกหลักๆ คือเรื่องนี้ที่ไม่โอเค หนูก็โอเคไม่เป็นไร”

&nbsp;

“หนูมาบอกในส่วนของหนูว่า วันนี้หนูก็ถอยออกมา หนูไม่รู้ข้างหน้าจะเป็นอย่างไร หนูก็ยังมีพ่อแม่พี่น้อง หนูเชื่อว่าพ่อแม่ไม่อยากเห็นหนูร้องไห้ไปตลอด เมื่อไปที่ทำงานแล้วไม่มีใครคุยด้วย”

“หนูยังไม่ได้ไปอยู่กับใครแน่นอน หนูยังอยู่กับแม่ 2 คน แม่ที่เป็นคนช่วยคิด หนูขออยู่เพื่อตั้งหลักก่อน”

&nbsp;

“ทำไมเราไม่รู้สึกอุ่นใจ และไม่รู้สึกเป็นเซฟโซนเลย เราคิดอย่างนี้ หนูไม่ได้หวังว่าใครจะมาโอบกอดหนูในวันเจอปัญหา ถามหนูสักคำว่าโอเคมั้ยนุ่น โอเคมั้ยเพื่อน แค่นั้นจริงๆ ไม่ได้หวังอะไรเลย หนูบอกว่าหลังเวทีต่อให้ไม่คุยกัน แต่หน้าเวทีก็ยังบิ้วกันได้และเล่นด้วยกันได้ หนูเดินขึ้นมาบนโรงลิเก และนั่งกับที่ บางทีหนูอยากไลฟ์สด เพื่อคุยกับพี่ๆ จะได้ลืมๆ”

&nbsp;

&nbsp;

&nbsp;

&nbsp;

&nbsp;

&nbsp;