&nbsp;

&nbsp;

&nbsp;

&nbsp;

&nbsp;

&nbsp;

<strong>เศรษฐา เปิดใจ เจ็บปวดแพ้เลือกตั้ง แต่จะไม่เป็นคนแพ้ตลอดกาล ประกาศกร้าว จุดประสงค์เดียวในชีวิต พาเพื่อไทย ชนะเลือกตั้งครั้งต่อไป </strong>

เมื่อเวลา 10.00 น. วันที่ 5 เม.ย.2567 ที่พรรคเพื่อไทย (พท.) <strong>มีการประชุมใหญ่สามัญประจำปีของพรรคเพื่อไทย</strong> โดยมีนายเศรษฐา ทวีสิน นายกรัฐมนตรี และรมว.คลัง ร่วมปาฐกถาพิเศษเปิดเผยความในใจในฐานะสมาชิกพรรค โดยมีผู้บริหารพรรคเพื่อไทย รัฐมนตรี สส. มาร่วมการประชุมคับคั่ง

ทั้งนี้ ได้มีการเปิดวิดีทัศน์ที่มีการสัมภาษณ์ นายทักษิณ ชินวัตร อดีตนายกฯ ที่ชูความเป็นผู้นำของ น.ส.เเพทองธาร ชินวัตร หัวหน้าพรรค และนายเศรษฐา ให้สมาชิกในห้องประชุมได้รับชม
<ul>
 	<li><strong><a href="https://www.khaosod.co.th/politics/news_8174695" target="_blank" rel="noopener">แพทองธาร-เศรษฐา นำทัพประชุมเพื่อไทยคึกคัก ฟาก ทักษิณ มั่นใจ นายกฯนิด นำพาประเทศได้</a></strong></li>
</ul>
จากนั้น <strong>นายเศรษฐา</strong> ปาฐกถาว่า เรื่องการดำเนินงานการส่งเสริมการลงทุน ตนเดินทางไปต่างประเทศเป็นจำนวนมาก จนถูกเปรียบเทียบว่าเป็นแมลงวัน ซึ่งฟังดูแล้วก็ตลกดีเหมือนกัน แต่ก็ไม่ได้คิดอะไรมาก คิดว่าเป็นสีสันในชีวิต ซึ่งไปสอบถามคณะทำงานของตนได้ว่า การเดินทางไปแต่ละครั้งไม่ได้สบายเลย อย่างไรก็ตาม การลงทุนหลักแสนล้าน นักลงทุนเหล่านี้คงไม่ใช้เวลาเพียง 7 เดือน

&nbsp;

<strong>นายเศรษฐา</strong> กล่าวต่อว่า ในฐานะสมาชิกพรรคเพื่อไทย เป็นน้องใหม่ที่นี่ 13 เดือนเป็นระยะเวลาอันสั้น การต้องเรียนรู้เรื่องใหม่ๆ ตอนอายุ 60 ปี ไม่ใช่เรื่องง่าย 2 วันที่ผ่านมาในการอภิปรายทั่วไปของ สส. ก็เป็นประสบการณ์ที่ไม่เคยคิดว่า ต้องไปยืนบนเวที และต้องถูกต่อว่าในหลายเรื่อง ที่ไม่เป็นความจริง
<div class="ads_position_wrapper"></div>
แต่ก็ต้องกัดฟัน และรับรู้ เพราะตั้งแต่เกิดมาก็ไม่เคยคิดว่าจะต้องเจอเรื่องพวกนี้ แต่ไม่เป็นไร ซึ่งหากย้อนกลับไป 13 เดือนที่ผ่านมา ตนได้รับการต้อนรับที่อบอุ่นจาก สส. อายุน้อย ผู้อาวุโสในพรรค ขอบคุณทุกท่านที่ให้การต้อนรับอย่างจริงใจและอบอุ่นที่ดีมาตลอด

<strong>“การเลือกตั้งที่ผ่านมา เราแพ้เลือกตั้ง ฟังแล้วบีบหัวใจ แต่คือความจริง เราได้ 141 เสียง จาก 500 เสียง ผมในฐานะสมาชิกพรรค ในฐานะแคนดิเดตนายกฯ ก็เจ็บปวด และต้องรับผิดชอบส่วนหนึ่งด้วย ทั้งการเข้าถึงพี่น้องประชาชนไม่เต็มที่ การไม่ไปดีเบต ผมคงไม่มาแก้ตัวใดๆ ทั้งสิ้น ขอน้อมรับผลที่ออกมากับข้อกล่าวหา แต่ผมเป็นคนที่ไม่แพ้ตลอดกาล”</strong>นายเศรษฐา กล่าว

<img class="alignnone wp-image-8174728 size-full" src="https://www.khaosod.co.th/wpapp/uploads/2024/04/s1-1.jpg" alt="" width="800" height="450" data-loaded="true" />

นายเศรษฐา กล่าวว่า หากไปดูประวัติของตน เชื่อว่าชีวิตตนครบหมดทุกอย่างแล้ว ทั้งครอบครัว ความสำเร็จในการบริหาร แต่การก้าวเข้ามาตรงนี้ <strong>เรื่องเดียวที่มีความปรารถนา คือ การนำชัยชนะกลับมาให้พรรคเพื่อไทยอีกครั้ง</strong>

<strong>“ผมบอกทุกคนว่า ผมต้องชนะเลือกตั้งครั้งต่อไป ไม่มีอะไรที่จะมาทำให้ผมไม่สามารถทำได้ จะทุ่มเทกายและใจ ในอีก 3 ปีครึ่งข้างหน้า เพื่อเป็นส่วนหนึ่งของทุกคนในพรรค เพื่อไปถึงจุดนั้นให้ได้”</strong> นายเศรษฐา กล่าว

<img class="alignnone wp-image-8174729 size-full" src="https://www.khaosod.co.th/wpapp/uploads/2024/04/s2-1.jpg" alt="" width="800" height="450" />

นายเศรษฐา กล่าวว่า ตลอดระยะเวลาเกือบ 20 ปีที่ผ่านมา มีทั้งความขมขื่น ทั้งการถูกยุบพรรค 2 ครั้ง วาทกรรมที่ถูกต่อว่า ถูกนำมาใช้กับพวกเราทุกคน และตนแม้จะเป็นคนหน้าใหม่ แต่ก่อนหน้านี้ก็มีจิตวิญญาณเหมือนทุกท่าน ความเจ็บปวด ขมขื่นกับเรื่องที่เกิดขึ้นทุกเรื่อง

ซึ่งเราทุกคนในที่นี้ เรามองอนาคตที่สดใสดีกว่า ที่เรามาอยู่ในที่นี้ เรามี 141 เสียง จาก 500 เรามีประธานสภาฯ รองประธานสภาฯ มีนายกฯ มีรองนายกฯ มีรัฐมนตรีในกระทรวงต่างๆ เราควรโฟกัสเรื่องเหล่านี้ แทนที่จะโฟกัสว่าคนอื่นเขามีอะไร พรรคอื่นเขาได้อะไร ควรมองแค่นี้หรือไม่

<strong>“วันนี้สนามหญ้าหน้าบ้านเรา อาจไม่เขียวเท่าเขา แต่เรามีปุ๋ย มีน้ำ มีรถตักที่ดีกว่า แทนที่มัวแต่มองไปบ้านเขา ลุกขึ้นมาได้ไหม เอาน้ำมารด เอาปุ๋ยมาเท มาช่วยกันทุกคน เพื่อให้สนามหญ้าบ้านเราเขียวขจีอย่างเขาได้หรือไม่”</strong> นายเศรษฐา กล่าว

<img class="alignnone wp-image-8174730 size-full" src="https://www.khaosod.co.th/wpapp/uploads/2024/04/s3-1.jpg" alt="" width="800" height="450" />

<strong>นายเศรษฐา</strong> กล่าวต่อว่า เราต่อสู้กับอดีตที่ขมขื่น เรามีอนาคตที่มีแสงสว่าง แม้วันนี้เราจะมี 141 เสียง แต่ในอนาคตเราจะมีเพิ่มขึ้นอีก เราทุกคนอยากให้พรรคของเราเจริญเติบโต ก้าวหน้าไปได้ด้วยดี เรามีคนรุ่นใหม่ที่พร้อมจะฉายแวว มีผู้นำจิตวิญญาณที่ได้รับความนิยมสูงสุดในประวัติศาสตร์การเมืองไทย ท่านกลับมาแล้ว
<div class="ads_position_wrapper mb-4"></div>
<strong>“ผมมีจุดประสงค์เดียวในชีวิต คือการชนะการเลือกตั้งครั้งต่อไป องค์ประกอบเหล่านี้เพียงพอหรือไม่ที่จะพาทุกท่านไปข้างหน้าได้ ขอให้มั่นใจว่านายกรัฐมนตรีคนนี้ ตลอดระยะเวลาอีก 3 ปีครึ่ง ไม่ว่าจะเป็นจังหวัดเล็กๆ เราจะทำงานหนักอย่างต่อเนื่อง รับฟังประชาชนทุกคน และตั้งใจทำงานเพื่อประชาชนทุกคน”</strong> นายเศรษฐา กล่าว

&nbsp;

&nbsp;