&nbsp;

&nbsp;

&nbsp;

&nbsp;

&nbsp;

&nbsp;

โหดฆ่าแม่ค้าออนไลน์สาวสวย สลดสภาพศพ สยองดักรอภายในห้อง รู้แล้วชายในเครื่องแบบที่อาศัยอยู่คอนโดเดียวกัน พบทรัพย์สินหายไป รื้อค้นกระจาย

วันที่ 7 เม.ย.67 เจ้าหน้าที่ตำรวจ สภ.รัตนาธิเบศร์ จ.นนทบุรี <em><strong>รับแจ้งเหตุพบหญิงสาวถูกฆ่าปาดคอ และถูกกระหน่ำแทงด้วยอาวุธมีดตามร่างกาย ใบหน้า</strong></em>

&nbsp;

เสียชีวิตอยู่ภายในคอนโดแห่งหนึ่ง ต.บางกระสอ อ.เมือง จ.นนทบุรี จึงเดินทางไปตรวจสอบพร้อมด้วยแพทย์สถาบันนิติวิทยาศาสตร์ เจ้าหน้าที่พิสูจน์หลักฐานจังหวัดนนทบุรีและอาสาสมัครมูลนิธิร่วมกตัญญู

ในที่เกิดเหตุซึ่งเป็นห้องพักชั้น 10 ภายในห้องพบร่างผู้เสียชีวิตทราบชื่อคือ น.ส.อัญพัชญ์ อายุ 47 ปี อาชีพเซลล์ขายของ และเป็นยังอาชีพเสริมเป็นแม่ค้าออนไลน์ โดยผู้ตายเป็นคนหน้าตาดี

<a href="https://www.khaosod.co.th/wpapp/uploads/2024/04/nonkilledonline74671.jpg"><img class="aligncenter size-full wp-image-8177296" src="https://www.khaosod.co.th/wpapp/uploads/2024/04/nonkilledonline74671.jpg" alt="" width="783" height="441" /></a>

<em><strong>ถูกคนร้ายใช้อาวุธมีดปาดคอ กระหน่ำแทงตามร่างกาย ทั้งใบหน้า หน้าอก นอนคว่ำหน้าจมกองเลือดอยู่ภายในห้อง นอกจากนี้ยังพบว่าทรัพย์สินภายในห้องพักถูกรื้อค้นกระจัดกระจายทั่วห้อง</strong></em>
<div class="ads_position_wrapper"></div>
<em>จากการสอบสวนของเจ้าหน้าที่ตำรวจชุดสืบสวน ทราบว่าก่อนเกิดเหตุ คนร้ายเข้าไปดักรอผู้เสียชีวิตภายในห้อง หลังจากผู้ตายกลับเข้าห้องพักมา</em>

<a href="https://www.khaosod.co.th/wpapp/uploads/2024/04/1712465337675-1.jpg"><img class="aligncenter size-full wp-image-8177320" src="https://www.khaosod.co.th/wpapp/uploads/2024/04/1712465337675-1.jpg" alt="" width="800" height="450" /></a>

คนร้ายจึงได้ไปล็อกคอแล้วใช้มีดปาดคอหญิงสาวทันทีเพื่อไม่ให้ร้องขอความช่วยเหลือ ก่อนคนร้ายจะใช้อาวุธมีดแทงกระหน่ำผู้เสียชีวิตจนร่างพรุนแล้วก่อนหลบหนีไป

ในเบื้องต้นพบตัวผู้ต้องสงสัยแล้ว 1 ราย เป็นบุคคลในเครื่องแบบอาศัยที่พักอาศัยอยู่ในคอนโดเดียวกับหญิงสาวผู้เสียชีวิต ซึ่งทางเจ้าหน้าที่ตำรวจชุดสืบสวน สภ.รัตนาธิเบศร์ กำลังเร่งสอบสวน

<a href="https://www.khaosod.co.th/wpapp/uploads/2024/04/nonkilledonline74672.jpg"><img class="aligncenter size-full wp-image-8177318" src="https://www.khaosod.co.th/wpapp/uploads/2024/04/nonkilledonline74672.jpg" alt="" width="779" height="472" /></a>
<div class="ads_position_wrapper mb-4"></div>
<em>ทั้งนี้เบื้องต้นทราบว่าเป็นทหาร เป็นร้อยโท แต่เจ้าตัวยังให้การปฏิเสธ</em>

&nbsp;

&nbsp;

&nbsp;