&nbsp;

&nbsp;

&nbsp;

&nbsp;

&nbsp;

&nbsp;

<strong>ลําปาง มีท่าทางพิรุธ ตำรวจสบปราบ เรียกตรวจ ก่อนรวบคาด่าน ทหารยศสิบเอก ขนยาบ้าสองแสนกว่าเม็ด ซุกหลังเบาะกระบะ คุมตัวสอบขยายผลผู้ร่วมขบวนการ ก่อนแจ้งข้อหาหนัก</strong>

3 เม.ย. 67 – พ.ต.อ.ณัฐญ์วสุภ์ แสงณิรัฒศัย ผกก.สภ.สบปราบ พร้อมเจ้าหน้าที่ชุดสืบสวน สภ.สบปราบ ร่วมกันควบคุม ส.อ.สมนึก (สงวนนามสกุล) อายุ 40 ปี ชาว อ.เมือง จ.น่าน ทำการสอบสวน หลังถูกจับกุม พร้อมยาบ้า 216,000 เม็ด และอาวุธปืนสั้น 1 กระบอก รถกระบะ 1 คัน โทรศัพท์มือถือ 1 เครื่อง
<div class="ads_position_wrapper"></div>
<img class="alignnone size-full wp-image-8171616" src="https://www.khaosod.co.th/wpapp/uploads/2024/04/1712141316827_image_repair_1712142174061.jpg" alt="" width="1280" height="961" />

เจ้าหน้าที่ตำรวจ นำตัวส่ง พ.ต.ต.ธีระ สุมา สว.(สอบสวน) สภ.สบปราบ ดำเนินคดีในข้อหา “จำหน่ายโดยมีไว้เพื่อจำหน่ายซึ่งยาเสพติดให้โทษประเภท 1 (เมทแอมเฟตามีน)โดยผิดกฏหมายอันเป็นการกระทำเพื่อการค้า”

<img class="alignnone size-full wp-image-8171647" src="https://www.khaosod.co.th/wpapp/uploads/2024/04/1712141317267_image_repair_1712142149882.jpg" alt="" width="1280" height="828" />
<div class="ads_position_wrapper"></div>
ส่วนการจับกุมดังกล่าว สืบเนื่องจาก เจ้าหน้าที่ตำรวจประจำด่านตรวจ สภ.สบปราบ กำลังปฏิบัติหน้าที่อยู่ที่ด่านตรวจ ถ.พหลโยธิน ต.สบปราบ อ.สบปราบ จ.ลำปาง ได้มีรถกระบะยี่ห้อ มิตซูบิชิ (สีน้ำตาลเข้ม) หมายเลขทะเบียน 2 กณ 4182 กรุงเทพมหานคร ขับผ่านมา เจ้าหน้าที่ตำรวจเรียกให้หยุด เพื่อตรวจค้นรถยนต์ แต่สังเกตุพบว่า ชายคนขับรถ ทราบชื่อภายหลังคือ สิบเอกสมนึก อายุ 40 ปี มีท่าทางพิรุธ เจ้าหน้าที่จึงทำการตรวจค้นอย่างละเอียด
<div class="ads_position_wrapper"></div>
<img class="alignnone size-full wp-image-8171618" src="https://www.khaosod.co.th/wpapp/uploads/2024/04/1712141317168_image_repair_1712142199569.jpg" alt="" width="1280" height="941" />

กระทั่งพบถุงพลาสติกสีดำ จำนวน 2 ถุง ซุกซ่อนหลังเบาะที่นั่งผู้โดยสาร โดยถุงแรกภายในบรรจุยาบ้า จำนวน 58 ก้อน ก้อนละประมาณ 2,000 เม็ด รวม 116,000 เม็ด ถุงที่ 2 บรรจุยาบ้า 50 ก้อน ก้อนละประมาณ 2,000 เม็ด รวม 100,000 เม็ด ซึ่งพบยาบ้าทั้งหมด 108 ก้อน รวม 216,000 เม็ด จึงได้นำตัวสอบสวนอย่างละเอียดและทำการขยายผลหาตัวผู้ร่วมขบวนการต่อไป
<div class="ads_position_wrapper mb-4"></div>
<img class="alignnone size-full wp-image-8171617" src="https://www.khaosod.co.th/wpapp/uploads/2024/04/1712141317057_image_repair_1712142188716.jpg" alt="" width="1280" height="807" />

&nbsp;

&nbsp;

&nbsp;