&nbsp;

&nbsp;

&nbsp;

&nbsp;

&nbsp;

&nbsp;

&nbsp;

เรียกได้ว่ากำลังเป็นประเด็นที่หลายคนให้ความสนใจกันเป็นจำนวนมาก หลังสื่อในต่างประเทศได้ออกมาประโคมข่าวกันอย่างหนาหูว่า ซุป'ตาร์ตัวพ่ออย่าง บรูโน มาร์ส (Bruno Mars) ติดหนี้พนันกับเครือกาสิโนยักษ์ใหญ่ถึง 1,800 ล้านบาท

บรูโน มาร์สติดหนี้พนัน โดย Consequence เว็บไซต์นิตยสารออนไลน์ในนิวยอร์ก รายงานว่า "บรูโน มาร์ส ศิลปินดังระดับโลกที่กำลังเวิลด์ทัวร์ได้ติดหนี้พนันกับ MGM Casino เครือโรงแรมและกาสิโนยักษ์ใหญ่ในลาสเวกัส มากถึง 50 ล้านดอลลาร์สหรัฐ หรือประมาณ 1,800 ล้านบาท

&nbsp;

แถมยังมีรายงานด้วยว่า ปัจจุบัน บรูโน มาร์ส ทำสัญญาระยะยาว เพื่อขึ้นทำการแสดงที่โรงแรม Park MGM โรงแรมระดับ 4 ดาวในลาสเวกัส เข้าปีที่ 9 แล้ว เฉพาะปีนี้จะขึ้นทำการแสดงที่นั่นทั้งหมด 12 ครั้ง ขณะที่สำนักข่าว News Nation รายงานอ้างอิงแหล่งข่าวว่า สาเหตุส่วนหนึ่งที่นักร้องหนุ่มมีสัญญายืดยาวขนาดนี้ เป็นเพราะเขาติดหนี้ก้อนใหญ่จากการเล่นโป๊กเกอร์กับ MGM จนแทบจะเรียกได้ว่า MGM เป็นเจ้าของ บรูโน มาร์ส เลยทีเดียว

ด้าน แหล่งข่าวเปิดเผยว่า มาร์สได้รับค่าตัวจากการทำสัญญากับ MGM ปีละ 90 ล้านดอลลาร์ หรือประมาณ 3,240 ล้านบาท แต่ก็ยังต้องชำระหนี้ก้อนดังกล่าว โดยหลังจากหักภาษีแล้ว มาร์สทำเงินจากการขึ้นแสดงได้คืนละ 54 ล้านบาท

แถมยังมีรายงานด้วยว่า ปัจจุบัน บรูโน มาร์ส ทำสัญญาระยะยาว เพื่อขึ้นทำการแสดงที่โรงแรม Park MGM โรงแรมระดับ 4 ดาวในลาสเวกัส เข้าปีที่ 9 แล้ว เฉพาะปีนี้จะขึ้นทำการแสดงที่นั่นทั้งหมด 12 ครั้ง

&nbsp;

ทั้งนี้ในอดีต มาร์สเคยให้สัมภาษณ์กับสื่อหลายสำนักว่า ตนเองมีความเกี่ยวข้องและชอบการพนัน โดยตัวเขาเข้ากาสิโนครั้งแรกตอนอายุ 19 ปี และช่วงที่ยังเป็นเพียงนักดนตรีที่ไม่มีชื่อ ก็ต้องหาเงินจากการเล่นการพนันเพื่อนำไปจ่ายค่าเช่า

สำหรับ MGM มักทำสัญญาดึงตัวศิลปินดังระดับโลกมาเปิดทำการแสดงตลอดทั้งปี และเมื่อปี 2016 MGM ประกาศทำสัญญาระยะยาวกับมาร์ส โดยประธานของ MGM Grand ออกแถลงการณ์ว่า มาร์สคือหนึ่งในศิลปินที่มีพรสวรรค์และมีความสามารถมากที่สุดในโลก จึงรู้สึกตื่นเต้นที่จะได้ทำสัญญาระยะยาวกับเขา

นอกจากนี้ เจ้าของเพลงฮิตที่มีแฟนๆ ให้การสนับสนุนทั่วโลก เคยเปิดใจเกี่ยวกับความทรงจำครั้งแรก เมื่อมีโอกาสได้ไปเยี่ยมชมคาสิโนขณะอายุได้เพียง 19 ปี "ผมจำการเดิมพันครั้งแรกได้ ตอนนั้นมือมันสั่นมาก" พร้อมทั้งยอมรับว่า การเล่นครั้งนั้นทำให้สูญเสียเงินถึง 100 ดอลลาร์ (3,584 บาท)

แต่จนถึงขณะนี้มาร์สยังไม่ได้ออกมาแสดงความเห็นหรือชี้แจงเรื่องรายงานข่าวที่เกิดขึ้น ซึ่งประเด็นดังกล่าวยังไม่ถูกยืนยันอย่างชัดเจนว่าเป็นความจริงหรือไม่ คงต้องจับตามองกันต่อไปว่าทางด้านศิลปินชื่อดังจะออกมาพูดถึงเรื่องนี้อย่างไร

อย่างไรก็ตาม ป๊อปไอคอนแห่งยุคเจ้าของ 14 รางวัลแกรมมี่ อวอร์ดส์ บรูโน มาร์ส จะกลับมาเจอแฟนชาวไทยในรอบ 6 ปี จัดหนักจัดใหญ่ 30 - 31 มีนาคม นี้ ที่ราชมังคลากีฬาสถาน ใน Bruno Mars Live in Bangkok

&nbsp;

&nbsp;