&nbsp;

&nbsp;

&nbsp;

&nbsp;

&nbsp;

&nbsp;

<strong>สยบข่าวลือรักร้าว! ณเดชน์-ญาญ่า เคลียร์ชัดเหตุผลเลื่อนงานแต่ง-ไม่ใส่แหวนขอแต่ง เผยเคล็ดลับเติมความรัก ไม่ให้รู้สึกเป็นของตาย</strong>
<div class="code-block code-block-1"></div>
ก่อนหน้านี้มีข่าวลือหนาหูถึงความสัมพันธ์ของคู่รักซุปตาร์ <strong>‘ณเดชน์ คูกิมิยะ’</strong> และ <strong>‘</strong><strong>ญาญ่า อุรัสยา’</strong> สั่นคลอนแล้วหรือไม่ หลังฝ่ายชายให้สัมภาษณ์ เลื่อนงานแต่งออกไปอย่างไม่มีกำหนด ทำเอาแฟนๆ ตกอกตกใจ ซึ่ง <strong>‘ณเดชน์’</strong> ก็ได้ขอโทษ <strong>‘ญาญ่า’</strong> ยอมรับผิดเองที่ตนพูดสื่อสารออกไปไม่เคลียร์
<div class="code-block code-block-2"></div>
<img class="alignnone wp-image-8165587 size-full" src="https://www.khaosod.co.th/wpapp/uploads/2024/03/Nadech_yaya1-4.jpg" alt="ณเดชน์-ญาญ่า เคลียร์ชัดเหตุเลื่อนงานแต่ง" width="1456" height="819" />ล่าสุดวันที่ 30 มี.ค.67 <strong>‘ณเดชน์-ญาญ่า’</strong> ควงคู่กันมาร่วมงานฉลองเปิดศูนย์การค้า เซ็นทรัล นครปฐม และได้เปิดใจ หลังพูดคุยทำความเข้าใจกัน พร้อมแจงเหตุผลที่ไม่ได้ใส่แหวนขอแต่งงาน และเผยเคล็ดลับเติมความรัก ไม่ให้รู้สึกเป็นของตาย

<strong>หลังจากที่มีข่าวได้คุยกันไหม?</strong>
ณเดชน์ : “ได้คุย (หันหน้าไปมองหน้าญาญ่า) ได้คุยกันครับ ก็ไม่มีอะไร ผมก็ได้มีโอกาสพูดไปแล้ว”

<strong>วันก่อนณเดชน์ได้ขอโทษญาญ่าไป ญาญ่าได้เห็นหรือยัง?</strong>
ญาญ่า : “เห็นค่ะ เห็นพาดหัวข่าวแต่ว่าก็ไม่ได้ฟังทั้งหมด เราคุยกันรู้เรื่องแล้ว (หันหน้าไปมองณเดชน์ แล้วยิ้มให้กัน)”

<strong>ตกใจไหมกับคำพูดของณเดชน์ที่บอกว่า เลื่อนไม่มีกำหนด?</strong>
ญาญ่า : “เอาจริงๆ มันไม่ได้ผิดค่ะ ก็ถูกของเขาค่ะ แล้วก็ไม่ได้มีงอนอะไรแน่นอนอยู่แล้ว ก็เลยแบบ โอเค เข้าใจได้ค่ะ”
ณเดชน์ : “เราก็รู้ว่ามันเป็นคำที่ไม่ค่อยเหมาะสมเท่าไหร่”
ญาญ่า : “จริงๆ คำมันทำให้คิดได้ไปไกล แต่ก็โอเค ก็ถูกของเขาค่ะ”
ณเดชน์ : “ขอโทษค้าบ (หันไปพูดกับญาญ่า พร้อมกับหัวเราะ)”
ญาญ่า : “โอเค”

<img class="alignnone wp-image-8165588 size-full" src="https://www.khaosod.co.th/wpapp/uploads/2024/03/Nadech_yaya1-5.jpg" alt="ณเดชน์-ญาญ่า เคลียร์ชัดเหตุเลื่อนงานแต่ง" width="800" height="450" />

&nbsp;

<strong>ตอนที่เป็นข่าวขึ้นมาณเดชน์ตกใจ?</strong>
ณเดชน์ : “ก็ตกใจครับ ตกใจเหมือนกัน แต่ก็มีโอกาสได้คุยกันแล้ว”

<strong>ญาญ่าเข้าใจ?</strong>
ญาญ่า : “โอเค ญ่าโอเคค่ะ เพราะว่า เรารู้ว่าการต้องการในการสื่อของพี่แบร์ไม่ได้ตรงตามที่เขาพูด ก็เลยเข้าใจ (หันไปมองหน้าณเดชน์แล้วยิ้ม)”

<strong>แฟนคลับก็ตกใจ คนรอบข้าง แม่ๆตกใจ?</strong>
ณเดชน์ : “ก็คงมีแหละครับ อาจจะตกใจด้วย เขาก็บอกว่าทีหลังให้ระวังคำพูด <em>จริงๆผมไม่ได้มีเจตนาอย่างนั้น แต่ก็เข้าใจได้ว่าเราไม่เคลียร์ให้มันชัดเจนเอง ให้เป็นบทเรียนไว้ เอาไว้แก้ไขทีหลัง”</em>

<strong>ณเดชน์ก็พูดแล้วว่าคนนี้นี่แหละที่จะเป็นเจ้าสาว เป็นแม่ของลูก?</strong>
ณเดชน์ : “ก็เดี๋ยวถ้ารู้ว่าวันไหนเดี๋ยวบอก ไม่ต้องห่วงครับผม”

<strong>ญาญ่ารู้สึกยังไง ที่ณเดชน์ว่าเราคือแม่ของลูก?</strong>
ญาญ่า : “(หัวเราะเขิน) <em>น่ารัก จริงๆ แอบสงสารพี่แบร์นิดนึงรู้สึกเหมือนโดนรุมนิดหน่อย แต่ว่าเราคุยกันแล้ว ญ่าโอเค”</em>

<strong>ก่อนหน้านี้คนจับตา ต่างฝ่ายต่างงานเยอะมากไม่ค่อยมีเวลาได้เจอกัน?</strong>
ณเดชน์ : “ก็อาจจะเป็นเรื่องนั้นด้วย จริงๆแล้วคนอาจจะไม่เห็นเราในช่องทางสื่อด้วยกันบ่อย<em> เพราะผมมีงานค่อนข้างเยอะ และไปต่างจังหวัดบ่อย เวลาจะไปทำอะไรกับเขามันก็น้อยลง คนอาจจะคิดว่าอย่างนู้น อย่างนั้น อย่างนี้หรือเปล่า”</em>

<strong>เรียกว่าสลับๆ กันไหมเพราะก่อนหน้านี้ญ่าก็บินบ่อยมาก?</strong>
ญาญ่า : “ตอนนี้ญ่ามีแค่โปรเจ็กต์เดียว แต่ปีที่แล้วมีละคร 5 ตัว ตอนนี้ก็เป็นพี่แบร์ที่ต้องรับหลายเรื่องพร้อมกัน ญ่าค่อนข้างชิลค่ะ ก็เลยคอยเป็นกำลังใจให้ คอนซัพพอร์ตแน่นอนเพราะว่าเหนื่อย”

<strong>ญาญ่าซัพพอร์ตยังไงบ้าง?</strong>
ญาญ่า : “เท่าที่จะทำได้ อย่างที่เคยให้สัมภาษณ์หลายๆ ครั้ง ความสัมพันธ์ของเรามันเกินสิ่งที่เราเป็นมาก เป็นทั้งที่ปรึกษา ก็ช่วยเท่าที่จะทำได้”

<strong>ด้วยความที่เป็นผู้หญิง เรามีความน้อยอกน้อยใจณเดชน์บ้าง?</strong>
ณเดชน์ : “ผมว่าเรื่องนี้ไม่มีเลย (หัวเราะ)”
ญาญ่า : “โนๆ เอาจริงๆ<em> ถ้าเราถอยความรู้สึกเราออกมา แล้วลองเข้าไปอยู่ในตัวเขา ญ่าเชื่อว่าเขาทำดีที่สุดแล้วเท่าที่เขาจะทำได้ เพราะว่ามนุษย์ก็เป็นมนุษย์ ไม่ได้เป็นซุปเปอร์ฮิวแมนที่จะสามารถดูแลทุกคนได้ตลอดเวลา ซึ่งญาญ่าเข้าใจมากๆ ใครที่ทำงานเยอะ คนที่อยู่ข้างๆ คนทำงานหนักมากอย่าลืมซัพพอร์ตเขาด้วย เพราะว่าหัวสมองแทบจะระเบิดอยู่แล้ว”</em>

<img class="alignnone wp-image-8165589 size-full" src="https://www.khaosod.co.th/wpapp/uploads/2024/03/Nadech_yaya1-6.jpg" alt="ณเดชน์-ญาญ่า เคลียร์ชัดเหตุเลื่อนงานแต่ง" width="800" height="450" data-adbro-processed="true" />

&nbsp;

<strong>ฟังแบบนี้แล้วชื่นใจ?</strong>
ณเดชน์ : <em>“ชื่นใจครับ เขาก็บอกเสมอเวลาที่อยู่ด้วยกันเขาก็บอกว่าภูมิใจนะ จะขอซัพพอร์ตตลอดเวลา เขารู้ว่าเราเหนื่อยมากๆ เขาก็ผ่านจุดนี้มาแล้ว”</em>

<strong>ญาญ่าเคยบอกว่า การรักษาความรักต้องไม่ทำให้อีกฝ่ายรู้สึกว่าตัวเองเป็นของตาย ณเดชน์ทำอย่างไรบ้างให้ญาญ่ารู้สึกไม่เป็นของตาย?</strong>
ณเดชน์ : “ก็ต้องหมั่นเอาใจ ดูแลความรู้สึกกัน มีอะไรก็พูดคุยกัน คือผมคิดว่าการที่เราคุยกัน หรือว่าทะเลาะกัน ทุกคู่มีปัญหาหมดแหละ แต่การเคลียร์กันแบบเพื่อนมันเป็นสิ่งที่ทำให้การลดทิฐิของตัวเราออกไป เราพยายามที่จะปรับจูนให้เราเข้าใจกันทุกอย่าง ในเหตุผลของแต่ละคน”

<strong>คู่เราผ่านการปรับจูนกันบ่อย?</strong>
ณเดชน์ : “ก็ไม่บ่อยนะครับ“
ญาญ่า : “ง่ายๆ ครึ่งชีวิตของญ่าคือณเดชน์แล้ว ก็เลยแบบ หลายๆครั้งเราค่อนข้างอยู่ใกล้กัน ไม่ต้องปรับอะไรหรอก”

<strong>แค่มองตาก็รู้ใจกันแล้ว?</strong>
ญาญ่า : “แค่หายใจข้างๆ กันก็รู้ใจกันหมดแล้ว ว่าอารมณ์ประมาณไหน”

<strong>ญาญ่าต้องทำยังไงไม่ให้รู้สึกเป็นของตาย?</strong>
ญาญ่า : “เขานะเหรอ (ชี้ไปหาณเดชน์ แล้วทำท่าคิด)
ณเดชน์ : <em>“ผมว่าเราไม่มีปัญหากันตรงนี้ การรู้สึกว่าใครเป็นของตายถ้าเรายังเข้าใจกันเรายังรู้ว่าต่างฝ่ายต่างต้องการอะไร มันไม่มีคำว่าของตายแน่นอน”</em>
ญาญ่า : <em>“สำหรับญ่า สิ่งที่สำคัญที่สุดเราเป็นทีมเวิร์ค ถ้าเรายังจำได้ว่าเราคือทีม มันก็ไม่สามารถคิดได้เลยว่าเขาคือของตายของเรา เราจะคิดเสมอว่าพาร์ทเนอร์ของเราเป็นยังไงบ้าง ทีมเวิร์ค”</em>

<strong>เรื่องงานแต่งที่บอกว่าปีหน้า น่าจะเป็นปีหน้า?</strong>
ณเดชน์ : “เราเคยพูดเรื่องนี้ไปแล้วตั้งแต่ปีที่แล้วว่าคาดว่าน่าจะเป็นปีหน้า แต่ว่าทุกอย่างก็ถูกเลื่อนไปตอนนี้เรามีงานเข้ามาแน่นมากๆ ก็เลยถูกผลัดวันไป ไม่ใช่ว่าไม่สำคัญนะครับ เราก็คุยกันว่าเรามีงาน”

<img class="alignnone wp-image-8165590 size-full" src="https://www.khaosod.co.th/wpapp/uploads/2024/03/Nadech_yaya1-7.jpg" alt="ณเดชน์-ญาญ่า เคลียร์ชัดเหตุเลื่อนงานแต่ง" width="800" height="450" />

&nbsp;

<strong>กดดันไหมเจอทุกครั้งก็ถูกตามตลอด ฤกษ์ดีเมื่อไหร่ ยังไง?</strong>
ณเดชน์ : “ไม่กดดันครับ เพราะว่าสุดท้ายมันก็เป็นเรา 2 คนที่จะเลือกเมื่อไหร่ ยังไง เข้าใจครับ เพราะเราก็ขอเขามาแล้ว ต่อไปคำถามของพี่นักข่าวก็คือจะแต่งเมื่อไหร่ จะมีลูกเมื่อไหร่ มันเป็นสเต็ปไป”

<strong>ปีหน้าแต่งแน่?</strong>
ญาญ่า : “ถ้ามีวัน มีอะไรคืบหน้าจะบอก”

<strong>หลายคนสังเกตว่าญาญ่าไม่ได้ใส่แหวนแล้ว ซึ่งเข้าใจได้ว่าเพชรเม็ดใหญ่ จะมีวงเล็กๆแทนใจ?</strong>
ญาญ่า : “มันยากมากเลยเพราะว่าต้องทำงาน (ทำหน้าเศร้า)”
ณเดชน์ : “อย่างนี้เวลาคนเดินจับมือก็ (กลัวโดนดึง?)”
ญาญ่า : “ไม่อยากติดนิสัยแบบนี้ (ทำท่ายืดกอดอก)”
ณเดชน์ : “เพราะขนาดตอนอยู่ต่างประเทศเขายังหมุนกลับ กำมือไว้ตลอดเวลาเพราะกังวล”

<strong>แฟนๆ หายห่วงเรื่องแหวนได้เลย?</strong>
ณเดชน์ : “พอเขาไม่ใส่ เราก็คุยกันว่าเราไม่ใส่แล้วกัน เดี๋ยวจะเป็นดราม่าอะไรอีก ก็เอาง่ายๆสบายๆ เราก็ทำงานเยอะ จะเก็บไว้ที่ไหนมันก็กังวลเหมือนกันนะครับ”

<strong>ฝากถึงแฟนๆ ที่เขาเป็นห่วง?</strong>
ณเดชน์ : “ฝากถึงทุกคนที่เป็นกำลังใจให้ ตอนนี้ก็อย่าลืมดูละครจนกว่าเราจะได้รักกัน และเดี่ยวมีหนังอีก”

ญาญ่า : “ญ่าซัพพอร์ตพี่แบร์นะคะ (หันไปมองหน้าแล้วยิ้มหวานให้) ไม่ต้องห่วง เราซัพพอร์ตซึ่งกันและกันตลอดค่ะ (หัวเราะ)”
ณเดชน์ : “ขอบคุณที่เป็นกำลังใจให้เราสองคน ก็ดูละคร ดูผลงานของเรา แล้วก็มาเจอพวกเราที่งานอีเวนต์ได้ครับผม”.

&nbsp;

&nbsp;

&nbsp;