&nbsp;

ครอบครัวติดใจ สาวไปนอนรพ.รอคลอด เกิดช็อกอาการวิกฤตหัวใจหยุดเต้น หมอปั๊มฟื้นส่งต่ออีกรพ. สุดท้ายสิ้นใจ สลดผ่าท้องช่วยลูกแต่สิ้นลมไปก่อนแล้ว

วันที่ 4 ก.พ.2567 ที่วัดเขาใบไม้ ต.ตาคลี อ.ตาคลี จ.นครสวรรค์ ครอบครัวจัดพิธีศพ น.ส.รุ้งดาว อายุ 36 ปี ท่ามกลางบรรยากาศสุดเศร้า หลังเสียชีวิตพร้อมลูกทารกในครรภ์ระหว่างรอทำคลอดอยู่ที่รพ. ในจ.นครสวรรค์ โดยครอบครัวยังติดใจสาเหตุการเสียชีวิต

นางน้ำค้าง อายุ 55 ปี มารดา บอกว่า ช่วงกลางดึกคืนวันที่ 30 ม.ค.ที่ผ่านมา ลูกสาวเริ่มปวดท้องและมีอาการข้างเคียงจากการตั้งครรภ์จึงแจ้งให้รถรพ.มารับพาไปตรวจอาการ หมอให้นอนพักดูอาการอยู่รพ.และเตรียมคลอด ต่อมาวันที่ 1 ก.พ. พยาบาลโทรมาหาด้วยท่าทีตกใจ บอกให้รีบมารพ.ด่วน เพราะคนไข้กำลังอยู่ในอาการวิกฤตหนัก จากนั้นลูกถูกส่งต่อไปอีกรพ.แล้วไปเสียชีวิต

<a href="https://www.khaosod.co.th/wpapp/uploads/2024/02/%E0%B8%97%E0%B9%89%E0%B8%AD%E0%B8%871.jpg"><img class="aligncenter size-large wp-image-8082049" src="https://www.khaosod.co.th/wpapp/uploads/2024/02/%E0%B8%97%E0%B9%89%E0%B8%AD%E0%B8%871-696x392.jpg" alt="งานศพ" width="696" height="392" /></a>

” เมื่อวันที่ 31 ม.ค. แม่ยังลางานเดินทางจากจ.อยุธยา ไปเยี่ยมลูกอยู่เลย ยังเห็นเขายิ้มแย้ม ดูแข็งแรงเป็นปกติ คุยแบบอารมณ์ บอกว่า เขาดีใจมากที่รู้ว่าจะได้ลูกชาย แม่ยังโผเข้าไปกอดหอมลูกด้วยความดีใจพร้อมให้กำลังใจ ยังถามลูกว่า ต้องอยู่คนเดียวเหงาไหม ลูกบอกว่าไม่เป็นไร อยู่ได้ และนั่นคือคำสุดท้ายที่พูดคุยกันไม่คิดว่า จู่ๆ ลูกจะจากไปแบบนี้ ”

ด้านนายอภินันท์ อายุ 34 ปี น้องชาย เล่าว่า หลังพี่สาวเสียชีวิตไปสอบถามที่รพ. ได้คำตอบว่าพี่สาวเกิดอาการช็อกจนต้องรีบนำตัวเข้าห้องไอซียู แล้วอาการทรุดหนักชีพจรขาดไป หมอช่วยกันปั๊มหัวใจอยู่นานกว่า 40 นาทีจนชีพจรพี่สาวกลับคืนมา จากนั้นรีบย้ายไปอีกรพ.แต่ชีพจรก็ขาดไปอีกรอบ
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/%E0%B8%97%E0%B9%89%E0%B8%AD%E0%B8%872.jpg"><img class="aligncenter size-large wp-image-8082050" src="https://www.khaosod.co.th/wpapp/uploads/2024/02/%E0%B8%97%E0%B9%89%E0%B8%AD%E0%B8%872-696x392.jpg" alt="แม่" width="696" height="392" /></a>

“ตอนพี่สาวอยู่รพ.ใหญ่ในเมืองนครสวรรค์ น้าสาวผมอยู่ในเหตุการณ์ เล่าว่า หมอพยายามยื้อชีวิตพี่สาวอยู่นาน แต่อาการไม่ดีขึ้นเลยจนต้องตัดสินใจผ่าท้องช่วยชีวิตเด็กออกมาก่อน แต่สุดท้ายไม่ทันเพราะเด็กได้เสียชีวิตไปก่อนที่พี่สาวจะสิ้นลม จากนั้นมีเจ้าหน้าที่เข้ามาถามน้าสาวว่า พี่สาวผมเคยแพ้ยาอะไรหรือไม่ เพราะในระหว่างที่ช็อก ได้ฉีดยากันชักให้ก่อนอาการจะทรุดหนักกว่าเดิม ทำให้ผมสงสัยในประเด็นนี้อย่างมาก”

นายอภินันท์ บอกด้วยว่า นอกจากจะสงสัยเรื่องการฉีดยาแล้ว ยังมีเรื่องที่รพ.ระบุผลการตรวจสอบเบื้องต้น บอกผมว่าพบสารเสพติดในปัสสาวะพี่สาว ทำให้ยิ่งตกใจและคิดว่าไม่น่าเป็นไปได้ พี่สาวไม่เคยมีประวัติเรื่องพวกนี้ จึงทักท้วงกลับไปขณะนี้อยู่ในระหว่างการชันสูตรตรวจสอบการเสียชีวิตอย่างละเอียด แต่เบื้องต้นแพทย์ระบุใบรับรองการเสียชีวิตว่า เกิดจากภาวะปอดขาดเลือดอย่างเฉียบพลัน และตายอย่างผิดธรรมชาติ

<a href="https://www.khaosod.co.th/wpapp/uploads/2024/02/%E0%B8%97%E0%B9%89%E0%B8%AD%E0%B8%873.jpg"><img class="aligncenter size-large wp-image-8082051" src="https://www.khaosod.co.th/wpapp/uploads/2024/02/%E0%B8%97%E0%B9%89%E0%B8%AD%E0%B8%873-696x392.jpg" alt="ตายทั้งกลม" width="696" height="392" /></a>
<div class="ads_position_wrapper mb-4"></div>
พี่สาวมีลูกสาววัย 8 ขวบ และ 11 ขวบ ซึ่งเป็นเด็กพิการทั้งคู่ตอนนี้คุณตาและน้าสาวช่วยเลี้ยงดูอยู่ที่อ.ตาคลี ส่วนพี่สาวทำงานค้าขายอยู่กับสามีที่กรุงเทพ จนกระทั่ง ท้องลูกคนที่ 3 และใกล้คลอด จึงกลับมารอคลอดเขาอยู่ที่นี่ 3 เดือนก็หาของมาเร่ขายหารายไปเลี้ยงลูกพิการ ไม่มีใครเห็นพฤติกรรมหรืออาการอะไรเลย ที่เขาจะเข้าไปยุ่งเกี่ยวกับยาเสพติด ครอบครัวยืนยันว่าจะยังไม่เผาศพ จนกว่าผลพิสูจน์การเสียชีวิตอย่างละเอียดจะออกมา

&nbsp;

&nbsp;

&nbsp;