&nbsp;

&nbsp;

<strong>รวบหัวหน้า แก๊งค้าอสุจิ เครือข่ายอุ้มบุญ ลอบส่งน้ำเชื้อข้ามประเทศ ผสมกับไข่ของสาวลาวหรือกัมพูชา หวังเด็กที่เกิดมาได้รับสัญชาติ ใช้ฟอกเงินให้จีนเทา</strong>

เมื่อวันที่ 24 ก.พ.67 พล.ต.ต.มนตรี เทศขัน ผบก.ป. สั่งการ พ.ต.อ.สุริยศักดิ์ จิราวัสน์ ผกก.3 บก.ป. พ.ต.ท.ภาณุมาศ แสงส่ง รอง ผกก.3 บก.ป. พ.ต.ต.อาธิรัตน์ ทิพย์เจริญ สว.กก.3 บก.ป.เข้าจับกุม นายธีระพงษ์ อายุ 33 ปี ตามหมายจับศาลอาญา ที่ 838/2565 ลงวันที่ 27 เม.ย. 2565
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/81607839-491D-4727-B8A2-6550542454F5-Copy.jpg"><img class="aligncenter size-large wp-image-8111429" src="https://www.khaosod.co.th/wpapp/uploads/2024/02/81607839-491D-4727-B8A2-6550542454F5-Copy-696x367.jpg" alt="" width="696" height="367" /></a>

ข้อหาเป็นผู้ใช้ให้ผู้อื่นนำหรือพาของต้องห้ามออกนอกราชอาณาจักรโดยไม่ได้รับอนุญาต และเป็นผู้ใช้ให้ผู้อื่น นำเข้าหรือส่งออกอสุจิ ไข่ หรือตัวอ่อน ออกนอกราชอาณาจักรโดยผิดกฎหมาย” ได้บริเวณหน้าบ้านพักพื้นที่ ต.ท่าทราย อ.เมือง จ.นนทบุรี

<a href="https://www.khaosod.co.th/wpapp/uploads/2024/02/B1C9ED66-E682-4DD1-985B-0648BB1A0393-Copy.jpg"><img class="aligncenter size-large wp-image-8111431" src="https://www.khaosod.co.th/wpapp/uploads/2024/02/B1C9ED66-E682-4DD1-985B-0648BB1A0393-Copy-696x426.jpg" alt="" width="696" height="426" /></a>
<div class="ads_position_wrapper"></div>
ทั้งนี้ทราบว่า เมื่อปี 2560 ศุลกากรหนองคาย สกัดจับแก๊งลักลอบขนถังไนโตรเจน ภายในบรรจุเชื้ออสุจิแช่แข็ง จำนวน 6 หลอด เพื่อส่งข้ามไปยังฝั่งสปป.ลาว จากนั้นจึงขยายผลจนทราบว่าเป็นขบวนการใหญ่ มีกลุ่มนายทุนจีนคอยว่าจ้างให้นำข้ามไปส่งคลินิกมีบุตรยากที่ฝั่ง สปป.ลาว และกัมพูชา เพื่อใช้ผสมกับไข่ของหญิงชาวลาวหรือชาวกัมพูชาที่รับจ้างอุ้มบุญ หวังให้เด็กที่เกิดมาได้รับสัญชาติจากผู้รับจ้างอุ้มบุญ ซึ่งมีผลทางกฎหมาย ในการใช้เป็นกลไกฟอกเงินจากกลุ่มจีนเทาอีกรูปแบบหนึ่งด้วย
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/5B1E59AC-807B-42E4-B1E7-976E8555BC02-Copy.jpg"><img class="aligncenter size-large wp-image-8111428" src="https://www.khaosod.co.th/wpapp/uploads/2024/02/5B1E59AC-807B-42E4-B1E7-976E8555BC02-Copy-696x421.jpg" alt="" width="696" height="421" /></a>

ต่อมาเจ้าหน้าที่ชุดจับกุมทราบว่า นายธีระพงษ์ ผู้ต้องหา เป็นผู้ร่วมขบวนการ เป็นหัวหน้าทีมงานลักลอบขนน้ำอสุจิข้ามไปส่งยังฝั่งประเทศเพื่อนบ้าน ปัจจุบันหนีมาหลบอยู่ในพื้นที่ จ.นนทบุรี จึงตามจับกุมตัวได้ดังกล่าว

สอบสวน นายธีระพงษ์ รับสารภาพว่า อยู่ร่วมขบวนการดังกล่าวจริง โดยทำหน้าที่คอยควบคุมทีมงานส่งน้ำเชื้อข้ามฝั่งฯ ตนเริ่มทำมาตั้งแต่ปี 2557 ถึงปี 2560 รับส่งตัวอ่อนครั้งละประมาณ 100 หลอด ค่าจ้างประมาณ 10,000 – 15,000 บาท
<div class="ads_position_wrapper mb-4"></div>
นายธีระพงษ์ ให้การยอมรับอีกว่า สาเหตุที่ไม่มีการฝากอุ้มบุญในประเทศไทยเนื่องจาก การขออนุญาตเป็นเรื่องยาก เสียค่าใช้จ่ายจำนวนมาก ส่วนทางฝั่งประเทศเพื่อนบ้านมีกฎหมายรองรับ ทำได้ง่ายกว่า และยังมีค่าใช้จ่ายน้อยกว่าอีกด้วย จึงนำตัวส่งพนักงานสอบสวน กก.3 บก.ป. ดำเนินคดีต่อไป

&nbsp;

&nbsp;

&nbsp;