กลางคืนนอนหลับฝันเห็นพระเจ้าตากมาถาม ขนลุกพรหมลิขิต 300 ปี เจอครั้งแรกขอแต่งเลย อดีตทหารพระเจ้าตาก พบรักสาวพม่า ก่อนตายเจ้าสาวอธิษฐานชาติหนึ่งชาติใดขอให้เจอชายรักคนนี้ รอมา 300 ปี

<em><strong>เรื่องราวความเชื่อสู่ความรักของหนุ่มชาวไทย</strong></em>วัย 49 ปี พบรักหญิงสาวชาวเมียนมาวัย 19 ปี ขอแต่งงานตั้งแต่วันแรกที่เจอหน้าขณะนั่งขายผลทุเรียนอยู่ในอำเภอท่าแซะ จังหวัดชุมพร เชื่อในนิมิตว่าเป็นคู่กันตั้งแต่สมัยอดีตชาติเมื่อ 300 ปี เป็นทหารเสือพระเจ้าตากไปรบที่หงสาวดี ประเทศเมียนมา(พม่า) ข้ามไปเมียวดี เจอหญิงคนรัก พรหมลิขิตให้มาพบเจออีกครั้งเลยไม่ลังเลพร้อมใช้ชีวิตคู่ร่วมสร้างครอบครัวด้วยกัน

<iframe src="https://www.facebook.com/plugins/video.php?height=476&amp;href=https%3A%2F%2Fwww.facebook.com%2Fkhaosod%2Fvideos%2F903780154454417%2F&amp;show_text=false&amp;width=476&amp;t=0" width="476" height="476" frameborder="0" scrolling="no" allowfullscreen="allowfullscreen" data-mce-fragment="1"></iframe>

โดยเมื่อเช้าวันที่ 20 ม.ค.67 ผู้สื่อข่าวรายงานว่า ที่บ้านเลขที่ 52/4 หมู่ 4 ตำบลบ้านนา อำเภอเมือง จ.ชุมพร มีพิธีมงคลสมรสระหว่างนายธนภัท ธาดาธนาเดชาโชติ หรือ อ๊อดไทยฉิม อายุ 49 ปี หนุ่มใหญ่ชาวไทย กับ นางสาว Sondar Cho หรือ น้องฟ้า อายุ 19 ปี สาวชาวเมียนมา

<a href="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5404.jpg"><img class="aligncenter size-full wp-image-8062127" src="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5404.jpg" alt="" width="800" height="450" /></a>

โดยมีนายสมปอง และ นางจำนงค์ ไทยฉิม พ่อแม่เจ้าบ่าว พร้อมด้วยนายโซ และ นางเวมาอู้ พ่อแม่เจ้าสาว ร่วมในพิธี โดยฝ่ายเจ้าบ่าวนุ่งโจงกระเบนสีน้ำตาลเข้ม สวมเสื้อแขนยาวไหมไทยสีครีม ส่วนเจ้าสาวสวมใส่ชุดไทยพาดสไบสีขาวทั้งชุดประดับด้วยเพชร
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s542.jpg"><img class="aligncenter size-full wp-image-8062125" src="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s542.jpg" alt="" width="800" height="450" /></a>

อีกทั้งมีแขกเหรื่อญาติและเพื่อนทั้งสองฝ่ายต่างร่วมแสดงความยินดี โดยเฉพาะญาติและเพื่อนทางฝ่ายเจ้าสาวสัญญาติเมียนมาต่างแต่งชุดประจำชาติร่วมในพิธี ซึ่งเป็นเรื่องราวของความรักของคนไทยกับสาวชาวเมียนมาตกลงปลงใจแต่งงานตามประเพณีไทย พบไม่บ่อยนักในจังหวัดชุมพร

<strong><a href="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5405.jpg"><img class="aligncenter size-full wp-image-8062129" src="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5405.jpg" alt="" width="800" height="450" /></a></strong>

บรรยากาศเต็มไปด้วยความชื่นมื่นของญาติทั้งสองฝ่าย สองสัญชาติและทำพิธีอย่างเรียบง่าย โดยในช่วงเช้าทำพิธีทางศาสนา นิมนต์พระภิกษุสงฆ์สวดพุทธมนต์เจ้าบ่าวเจ้าสาวตักบาตรถวายภัตตาหารแก่พระภิกษุสงฆ์ ทำบุญกรวดน้ำ หลังจากนั้นเจิมหน้าผากบ่าวสาว สวมมงคล พ่อแม่บ่าวสาวคล้องมาลัย และร่วมกันรดน้ำสังข์อวยพรคู่บ่าวสาว

<a href="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5406.jpg"><img class="aligncenter size-full wp-image-8062130" src="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5406.jpg" alt="" width="800" height="450" /></a>

ขณะเดียวกันนายโซ และ พ่อเจ้าสาวชาวเมียนมา อวยพรผ่านล่ามบอกว่า “ให้ทั้งสองคนมีความสุขร่ำรวย รักกัน อย่าทะเลาะกัน” หลังจากญาติและเพื่อนทั้งสองฝ่ายรดน้ำสังข์เสร็จก็ถ่ายภาพความประทับใจ ความปลื้มปิติยินดีเก็บไว้เป็นที่ระลึกด้วย

นายธนภัท เจ้าบ่าวชาวไทย กล่าวว่า ตนเองมีอาชีพเป็นพ่อค้ารับซื้อทุเรียนไปส่งตลาด อตก.ในกรุงเทพฯ เจอเจ้าสาวที่ตลาดอำเภอท่าแซะ ขณะนั่งขายทุเรียนไม่เคยรู้จักกันมาก่อนและไม่ทราบว่าเป็นชาวเมียนมาครั้งแรกที่เห็นขอแต่งงานทันที

ด้านนางสาวฟ้า เจ้าสาว บอกว่า ได้ยินขอแต่งงานตอนแรกก็ไม่เชื่อ หลังจากนั้นเจ้าบ่าวก็โทรหาบ่อย แต่รับว่าเห็นป๊า(เจ้าบ่าว) ก็หลงรักเลยไม่รู้เหมือนกันว่าทำไม

ถามว่าทั้งสองคนต่างคนต่างเชื้อชาติจะมีกำแพงปัญหาหรือไม่ นางสาวฟ้าบอกว่า ไม่มีปัญหาใดๆพ่อแม่ญาติผู้ใหญ่รับรู้เห็นด้วยกับความรักของเราทั้งสองคน ไม่ได้กีดกัน

ทางด้านนายธนภัท กล่าวเสริมว่า เดิมก่อนหน้านี้ตนเองได้สร้างล้งทุเรียน <em>สร้างบ้านเสร็จ ติดตั้งหิ้งพระเจ้าตากสินเสร็จเรียบร้อย กลางคืนนอนหลับฝันเห็นพระเจ้าตากสินถามว่า “เมียอยู่ไหน เดี๋ยวกูจะเรียกเมียต่างภพต่างชาติมาเจอกับมึง” อีกไม่กี่วันก็เจอเจ้าสาวนั่งขายทุเรียน ตนเองเชื่อเพราะมีประวัติความเป็นมาเรื่องความเชื่อนี้ทุกอย่างมีที่ไปที่มาจึงได้มาเจอเจ้าสาว</em>

<a href="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5407.jpg"><img class="aligncenter size-full wp-image-8062131" src="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5407.jpg" alt="" width="800" height="450" /></a>

เจ้าบ่าว กล่าวอีกว่า <em>ย้ำว่าไม่ได้จีบเขาเลยด้วยพรหมลิขิตอดีตชาติ 300 ปี เจ้าสาวซึ่งเดิมก็ไม่ชอบคนแก่ แต่รอป๊า (เจ้าบ่าว)เจ้าสาวฝันเห็นตนในอดีตชาติเหมือนกัน ส่วนตนเองนั้นเท่าที่รู้เลือนๆมาว่าเป็นทหารพระเจ้าตากไปรบที่หงสาวดี </em>

<em>ข้ามไปเมียวดีเจอกับ เจ้าสาว และทำให้เจ้าสาวหลงรัก ก่อนตาย เจ้าสาวอธิษฐานว่าชาติหนึ่งชาติใดขอให้เจอกับชายรักคนนี้ รอ 300 ปี คือประวัติความเป็นมาก่อนถึงวันนี้”</em>

<a href="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5408.jpg"><img class="aligncenter size-full wp-image-8062132" src="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5408.jpg" alt="" width="800" height="450" /></a>

ส่วนบรรยากาศงานเลี้ยงช่วงเย็นมีแขกเดินทางมาร่วมเป็นเกียรติในงานเป็นจำนวนมาทั้งชาวเมียนมาที่เป็นญาติฝ่ายหญิงและญาติเพื่อสนิทมิตรสหายฝ่ายชาย โดยร่วมถ่ายภาพเก็บไว้เป็นที่ระลึกก่อนร่วมรับประทานอาหารร่วมกันอย่างชื่นมื่น

<a href="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5403.jpg"><img class="aligncenter size-full wp-image-8062126" src="https://www.khaosod.co.th/wpapp/uploads/2024/01/chumpornvlcsnap-2024-01-20-15h26m04s5403.jpg" alt="" width="800" height="450" /></a>

และร่วมแสดงความยินดีต่อคู่บ่าวสาวเป็นจำนวนมาก อีกทั้งมีรำถวายพระเจ้าตากสินจากคณะ อสม.รพสต.บ้านนา ชมรมสุขภาพดี๊ดี@ บ้านนา และรำอวยพรแก่บ่าวสาวด้วย
<div class="ads_position_wrapper mb-4"></div>
นายสมปอง ไทยฉิม อายุ 71 ปี ซึ่งเป็นพ่อเจ้าบ่าวชาวไทย กล่าวว่า ลูกชายบอกว่าจะแต่งงานกับสาวสัญชาติเมียนมา ตนเองก็ไม่ได้ขัดข้องอะไรพร้อมและดีใจกับลูกชาย ซึ่งญาติฝ่ายเจ้าสาวก็ไม่ได้เรียกร้องสินสอดทรัพย์สินใดๆ หลังแต่งลูกชายและลูกสะใภ้ก็จะรับซื้อทุเรียนส่งตลาด อตก.ในกรุงเทพฯด้วยกัน โอกาสนี้ขออวยพรให้ลูกชายและลูกสะใภ้ขอให้มีความสุข ความเจริญก้าวหน้า รุ่งเรืองในอาชีพทั้งคู่

&nbsp;