<strong>หนุ่มจีนเที่ยวไทยไม่สนุก สาวสองโอบคอ สร้อยทองหาย ตร.จับได้ ควักเงินสดๆ 3 แสนชดใช้คืนให้</strong>

วันที่ 5 ม.ค.67 พ.ต.ท.ปิยะพงษ์ เอนสาร สวญ.ส.ทท.4 กก.2 บก.ทท.1, พ.ต.ต.อภิชาติ จารุรักษ์ สว.ส.ทท.4 กก.2 บก.ทท.1 ร่วมกับเจ้าหน้าที่ตำรวจ สภ.เมืองพัทยา จ.ชลบุรี จับกุม นายวิชัย เชื้อพระซอง อายุ 29 ปี ซึ่งเป็นสาวประเภทสอง และเป็นผู้ต้องหาคดีลักทรัพย์นักท่องเที่ยวชาวจีน

สืบเนื่องจากเมื่อวันที่ 25 ธ.ค.66 เวลาประมาณ 03.50 น. ได้เกิดเหตุคนร้ายลักษณะคล้ายสาวประเภทสอง ลักทรัพย์ นักท่องเที่ยวจีน อายุ 36 ปี โดยทำทีเข้าพูดคุยตีสนิท และโอบกอดคอ ก่อนปลดสร้อยคอทองคำน้ำหนัก 100 กรัม ราคาประมาณ 300,000 บาท โดยที่ผู้เสียหายไม่รู้ตัวแล้วเดินหนีไป เหตุเกิดบริเวณริมถนนสี่แยกวัดชัยมงคล สาย 2 ต.หนองปรือ อ.บางละมุง จ.ชลบุรี

ต่อมาตำรวจสืบสวนจนทราบว่า ผู้ต้องหาคือคนร้าย จึงได้รวบรวมพยานหลักฐานขออนุมัติหมายจับศาลจังหวัดพัทยาที่ 1/2567 ลงวันที่ 4 ม.ค.67 ในข้อหา “ลักทรัพย์ในเวลากลางคืน โดยใช้ยานพาหนะเพื่อสะดวกแก่การกระทำความผิด หรือการพาทรัพย์นั้นไป และเพื่อให้พ้นการจับกุม” จนกระทั่งจับกุมตัวได้

จากการสอบสวนผู้ต้องหา ให้การรับสารภาพว่า ได้ลักเอาสร้อยคอของผู้เสียหายไปจริง และยินดีจะชดใช้ค่าเสียหายตามมูลค่าของทรัพย์สินเป็นเงิน 300,000 บาท โดยผู้เสียหายยินดีรับคืน จึงได้ส่งมอบเงินจำนวนดังกล่าวให้ผู้เสียเสียหาย ก่อนนำตัวผู้ต้องส่งดำเนินคดีตามกฎหมายต่อไป
<div class="ads_position_wrapper">
<div id="div-gpt-ad-4178984" class="" data-google-query-id="CIymqb-8x4MDFewxtwAdzwQPnw">
<div id="google_ads_iframe_/13542554/KS_middle_article_0__container__">

</div>
</div>
</div>