ระทึกรถทัวร์พลิกคว่ำ เจ้าหน้าที่กู้ภัยเข้าช่วยเหลืออลหม่าน หวิดดับหมู่ พบเจ็บ 6 ราย คาดสาเหตุหลับใน สอบปากคำคนขับ

จากกรณีเมื่อเวลา 22.30 น. วันที่ 7 ม.ค.67 พ.ต.อ.ธีรวุฒิ เทพเลื่อน ผกก.สภ.ทุ่งสง จ.นครศรีธรรมราช ได้รับแจ้งเหตุรถทัวร์พลิกคว่ำที่ถนนเอเชีย 41 ขาล่องใต้ หน้าโรงเรียนกีฬาจังหวัดนครศรีธรรมราช หมู่ 7 ต.หนองหงส์ อ.ทุ่งสง จึงประสานเจ้าหน้าที่มูลนิธิสยามรวมใจปู่อินทร์เข้าให้การช่วยเหลือ

พบรถทัวร์หมายเลขทะเบียน 30-0180 นครศรีธรรมราช พลิกตะแคงอยู่ในร่องกลางถนนสี่เลน โดยมีผู้โดยสารติดอยู่ภายในจำนวนมาก จึงได้เร่งเข้าให้การช่วยเหลือนำออกจากตัวรถ

<a href="https://www.khaosod.co.th/wpapp/uploads/2024/01/622314.jpg"><img class="aligncenter size-full wp-image-8041655" src="https://www.khaosod.co.th/wpapp/uploads/2024/01/622314.jpg" alt="" width="700" height="394" /></a>

โดยพบผู้ได้รับบาดเจ็บถูกนำส่ง รพ.จำนวน 6 คน ประกอบด้วย นายณัฐวุฒิ จ.นครศรีธรรมราช , น.ส.ณัฏฐณิชา จ.สงขลา

นายฉัตรชัย จ.สงขลา , น.ส.พรนภัส จ.นครศรีธรรมราช , น.ส.วัลยา จ.นครศรีธรรมราช และ น.ส.มีเรียม จ.นครศรีธรรมราช ล่าสุดออกจากโรงพยาบาลแล้ว
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/18581.jpg"><img class="aligncenter size-full wp-image-8041654" src="https://www.khaosod.co.th/wpapp/uploads/2024/01/18581.jpg" alt="" width="700" height="394" /></a>

จากการสอบสวนทราบว่า ก่อนเกิดเหตุรถทัวร์คันดังกล่าวได้รับผู้โดยสารมาจากกรุงเทพฯ มุ่งหน้าล่องใต้ไปตามถนนดังกล่าว เมื่อมาถึงที่เกิดเหตุได้เสียหลักพลิกคว่ำลงในร่องกลางถนน 4 เลน จนเป็นเหตุให้มีผู้ได้รับบาดเจ็บจำนวนมากหวิดตายหมู่ดังกล่าว

<a href="https://www.khaosod.co.th/wpapp/uploads/2024/01/S__3817484.jpg"><img class="aligncenter size-full wp-image-8041656" src="https://www.khaosod.co.th/wpapp/uploads/2024/01/S__3817484.jpg" alt="" width="700" height="394" /></a>
<div class="ads_position_wrapper mb-4"></div>
ส่วนสาเหตุคาดว่าคนขับน่าจะหลับในจนเกิดเหตุร้ายขึ้น เบื้องต้นเจ้าหน้าที่จะทำการสอบปากคำคนขับรถโดยสารคันนี้เพื่อหาสาเหตุที่ชัดเจนเพื่อดำเนินการตามกฎหมายต่อไป

&nbsp;