&nbsp;

&nbsp;

&nbsp;

&nbsp;

&nbsp;

&nbsp;

<strong>พัชรวาท สั่งกรมอุทยานฯ ตั้งศูนย์ปฏิบัติการจับลิงลพบุรี ยันคุยชาวบ้านที่เขาใหญ่แล้ว จ่อเอาลิงไปปล่อยในพื้นที่อุทยานเขาใหญ่ </strong>

เมื่อเวลา 09.30 น. วันที่ 2 เม.ย.2567 ที่ทำเนียบรัฐบาล นายอรรถพล เจริญชันษา อธิบดีกรมอุทยาน สัตว์ป่าและพันธุ์พืช กล่าวถึงการแก้ปัญหาลิงลพบุรี ทั้งระบบว่า <strong>พล.ต.อ.พัชรวาท วงษ์สุวรรณ รมว.ทรัพยากรธรรมชาติและสิ่งแวดล้อม(ทส.)</strong> มอบให้ตั้งศูนย์ปฏิบัติการจับลิงที่ลพบุรี

ส่วนกระแสข่าวจะเอาลิงไปปล่อยในพื้นที่อุทยานบริเวณเขาใหญ่ แต่ชาวบ้านไม่เห็นด้วย นายอรรถพล กล่าวว่า ได้พูดคุยกับชาวบ้านแล้ว ตอนนี้ลิงยังไปไม่ถึงเขาใหญ่ ยังอยู่ที่เขาสมโภช จ.สระบุรี
<div class="ads_position_wrapper mb-4"></div>
ผู้สื่อข่าวรายงานว่า ได้พยายามสอบถาม <strong>พล.ต.อ.พัชรวาท</strong> ถึงการแก้ปัญหาลิงลพบุรีทั้งระบบ พล.ต.อ.พัชรวาท ยิ้มและมีทีท่าว่าจะตอบคำถามดังกล่าว แต่ปลัดกระทรวงทรัพยากรธรรมชาติและสิ่งแวดล้อม บอกกับสื่อมวลชนว่า รัฐมนตรีได้มอบหมายให้อธิบดีกรมอุทยานฯ ชี้แจงเรียบร้อยแล้ว

&nbsp;

&nbsp;