<strong>อ.แมน เข้าพบตร.ไซเบอร์ ยกมือไหว้ขอโทษสังคม ยืนยันเลิกแล้ว ลงนะดากทอง ตร.เตือนคนแชร์คลิป-คนโพสต์ระวังโทษหนัก</strong>

เมื่อเวลา 10.15 น. วันที่ 15 ม.ค.67 พล.ต.ต. ชัชปัณฑกานต์ คล้ายคลึง ผู้บังคับการตำรวจสืบสวนสอบสวนอาชญากรรมทางเทคโนโลยี 1 (ผบก.สอท.1) สอบปากคำ นายอภิวรสิทธิ์ พวงแสง หรืออาจารย์แมน อายุ 35 ปี หลังจากมีคลิปส่ออนาจารว่อนโซเชียล โดยใช้เวลาสอบปากคำประมาณ 1 ชั่วโมง
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
อาจารย์แมน กล่าวว่า วันนี้ตั้งใจมารับทราบข้อหา มาชี้แจงรายละเอียด ซึ่งตอนนี้ตำรวจยังไม่ได้ตั้งข้อหา แต่จะโดนข้อหาอะไรบ้าง ขึ้นอยู่กับตำรวจจะพิจารณาตามพยานหลักฐานเลย วันนี้ตนมาในกรณีของคลิปพิธีกรรม ส่วนคลิปเก่าอื่นๆ เป็นอีกเรื่อง

“ขอกราบขอบคุณสื่อที่สนใจ และอยากบอกทุกคนว่าสิ่งที่เกิดขึ้นเป็นสิ่งที่ไม่ดีไม่ควร ทำไปแล้วก็ต้องขออภัยสื่อและสังคม ที่เป็นแบบอย่างที่ไม่ดีให้กับสังคม และต่อไปจะไม่ทำอีกแล้ว ยืนยันว่าหลังจากนี้ จะไม่ทำพิธีกรรมแบบนี้อีกแน่นอน แต่การลงนะหน้าทอง หรือลงที่มือ แขน ขา ยังทำเหมือนเดิมตามปกติ”

อาจารย์แมน กล่าวอีกว่า ตนทำจริงก็ยอมรับ ไม่หนักใจ โทษจะหนักเบาก็แล้วแต่ตำรวจ แต่ยืนยันไม่ได้โพสต์เอง คลิปที่ถูกเผยแพร่คือมีการส่งให้ลูกศิษย์แล้วถูกเอาไปนำเสนอในเพจ ในกลุ่ม หรือในทวิตเตอร์ ซึ่งก็มีไม่เยอะ แต่คลิปที่หลุดออกไปครั้งนี้ เป็นกระแสแรงมากเกินจะรับไหว ซึ่งเป็นคลิปที่ไม่สมควร ตนต้องขอโทษสังคม
<div class="ads_position_wrapper">

ทั้งนี้ หลังจากที่เกิดเรื่องราวนี้ขึ้น ลูกศิษย์ก็โทรมาให้กำลังใจ ตนก็ยืนยันว่า ไม่ได้หนักใจอะไร แต่สิ่งที่เกิดขึ้นถือเป็นบทเรียนราคาแพง
<div class="ads_position_wrapper"></div>
ด้าน พล.ต.ต.ชัชปัณฑกานต์ กล่าวว่า วันนี้อาจารย์แมน เดินทางมาที่ สอท.1 ด้วยตนเอง ในส่วนของตำรวจอยู่ขั้นตอนของการสืบสวนสอบสวน ซึ่งมีพยานหลักฐานเกือบครบแล้ว ต้องดำเนินการสอบสวนอีกครั้งให้ชัดเจน

โดยอาจารย์แมน ยอมรับว่า มีการถ่ายคลิปดังกล่าวจริง ถ่ายโดยทีมงานและเพื่อนๆ และได้ส่งให้กับทีมงานและลูกค้า เพื่อเป็นตัวอย่างว่ามีการทำพิธีกรรมอย่างไร แต่ไม่ได้เป็นการขายคลิปอนาจาร ซึ่งหลังจากส่งต่อไปก็มีคลิปที่หลุดไป ซึ่งอาจารย์แมน ไม่ได้รับว่าเป็นคนโพสต์ต่อสาธารณะเอง แต่ตำรวจก็ต้องสืบสวน โดยต้องตรวจสอบอุปกรณ์ และใช้เทคนิคพิเศษของ สอท. ในการวิเคราะห์ตรวจสอบว่าจะเข้าข่ายความผิดกี่กรรม กี่วาระ อย่างไรบ้าง

โดยการโพสต์คลิปลามกอนาจารสู่สาธารณะ เบื้องต้นเข้าข่ายความผิดฐานนำเข้าสู่ระบบคอมพิวเตอร์ซึ่งข้อมูลคอมพิวเตอร์ใดๆ ที่มีลักษณะอันลามก และข้อมูลคอมพิวเตอร์นั้นประชาชนทั่วไปอาจเข้าถึงได้ ตาม พ.ร.บ.คอมพิวเตอร์ มาตรา 14(4) ต้องระวางโทษจำคุกไม่เกิน 5 ปี หรือ ปรับไม่เกิน 100,000 บาท หรือทั้งจำทั้งปรับ

พล.ต.ต.ชัชปัณฑกานต์ กล่าวอีกว่า ความผิดข้อหานี้ ใครที่โพสต์ หรือแชร์คลิปดังกล่าวออกสู่สาธารณะต่อ ก็มีความผิดเท่ากัน ซึ่งตำรวจจะตรวจสอบและดำเนินการเอาผิดทั้งหมด

ในส่วนของอาจารย์แมนนั้น นอกจากคลิปพิธีกรรมที่เป็นประเด็นแล้ว ตำรวจจะตรวจสอบไปยังคลิปอื่นๆ ที่เป็นภาพลามกอนาจารที่เคยมีการเผยแพร่ไว้ก่อนหน้านี้ ตั้งแต่ปี 2017 เป็นต้นมาด้วย ซึ่งมีจำนวนเยอะมาก ซึ่งเบื้องต้นอาจารย์แมนก็ยอมรับผิด บอกว่าไม่อยากให้ภาพเหล่านี้ถูกเผยแพร่ออกไปอีก

&nbsp;

</div>