ชาวบ้านผงะเจอ จระเข้ โผล่นอนอาบแดดคลองย่อย เชื่อมคลองรังสิต แจ้งจนท.จับทัน นายกเทศบาลตำบลธัญบุรี เผย ตั้งแต่เกิดมาก็เพิ่งเคยเจอ เตือนระวังลงน้ำไม่รู้มีอีกไหม

เมื่อเวลา 13.00 น. วันที่ 28 ธ.ค.2566 นายกฤษฎา หลีนวรัตน์ นายกเทศบาลตำบลธัญบุรี ได้รับแจ้งจากชาวบ้านชุมชนดงละคร หมู่ 3 ต.รังสิต อ.ธัญบุรี จ.ปทุมธานี ว่าพบจระเข้ตัวใหญ่นอนอาบแดดอยู่ใต้ต้นโพธิ์ริมคลองย่อยคลอง 7 แยกมาจากคลองรังสิตประยูรศักดิ์ ขอให้เจ้าหน้าที่ช่วยมาจับด่วน จึงรุดไปตรวจสอบพร้อมเจ้าหน้าที่บรรเทาสาธารณภัยของเทศบาลตำบลธัญบุรี และหน่วยงานที่เกี่ยวข้อ

เมื่อไปถึงบริเวณใต้ต้นโพธิ์ริมคลองย่อยติดกับประตูน้ำเชื่อมคลองรังสิต พบจระเข้นอนอยู่ริมตลิ่ง เจ้าหน้าที่จึงค่อยๆย่องลงไปใช้เชือกคล้องคอแล้วช่วยกันดึงขึ้นมาพบเป็นจระเข้น้ำจืดความยาวประมาณ 2.50 เมตร น้ำหนักประมาณ 30 กิโลกรัม จากนั้นนำจระเข้ไปพักไว้ที่เทศบาลรอกรมประมงมารับตัวไป

<a href="https://www.khaosod.co.th/wpapp/uploads/2023/12/%E0%B9%80%E0%B8%82%E0%B9%893.jpg"><img class="aligncenter size-large wp-image-8030439" src="https://www.khaosod.co.th/wpapp/uploads/2023/12/%E0%B9%80%E0%B8%82%E0%B9%893-696x392.jpg" alt="คลองย่อย" width="696" height="392" /></a>

นายกฤษฎา ระบุ ถือว่าโชคดีที่จับได้ไวเพราะปกติคลองนี้จะมีเด็กๆ และชาวบ้านลงเล่นน้ำ จับปลากันอยู่เป็นประจำ ถ้าเราจับได้ช้าก็น่าจะเกิดอันตรายต่อลูกหลานของเรา โดยได้ประสานทางกรมประมงมารับตัวน้องจระเข้แล้ว

<a href="https://www.khaosod.co.th/wpapp/uploads/2023/12/%E0%B9%80%E0%B8%82%E0%B9%892.jpg"><img class="aligncenter size-large wp-image-8030438" src="https://www.khaosod.co.th/wpapp/uploads/2023/12/%E0%B9%80%E0%B8%82%E0%B9%892-696x392.jpg" alt="ตัวใหญ่" width="696" height="392" /></a>
<div class="ads_position_wrapper"></div>
” ตั้งแต่เกิดมาจนผมตอนนี้อายุ 61 ปี ก็ไม่เคยจระเข้ในคลองนี้มาก่อน คาดว่าน่าจะมาจากทางอ.ลำลูกกา เนื่องจากฝั่งธัญบุรีไม่มีฟาร์มจระเข้ แต่ลำลูกกาคาดว่าน่าจะมี ฝากเตือนให้ระมัดระวังดูแลบุตรหลาน เนื่องจากไม่รู้ว่าจะมีจระเข้ตัวอื่นอีกไหม ”

<a href="https://www.khaosod.co.th/wpapp/uploads/2023/12/%E0%B9%80%E0%B8%82%E0%B9%891.jpg"><img class="aligncenter size-large wp-image-8030437" src="https://www.khaosod.co.th/wpapp/uploads/2023/12/%E0%B9%80%E0%B8%82%E0%B9%891-696x392.jpg" alt="ผวามีอีก" width="696" height="392" /></a>

ด้านนายสมศักดิ์ อายุ 63 ปี ชาวบ้านที่พบเห็นจระเข้ เล่าว่าเห็นจระเข้นอนอาบแดดอยู่เลยรีบโทรแจ้งท่านนายก ปกติที่นี่ไม่เคยมีจระเข้มาก่อน แต่ก็ยังโชคดีที่มาเจอแล้วแจ้งเทศบาลมาจับไป เพราะถ้าไม่อย่างนั้นก็ไม่รู้จะเกิดอะไรขึ้นกับคนในชุมชนเรา

&nbsp;