<strong>พ่อสางแค้น พาพวกซ้อมหนุ่มใหญ่ อนาจารลูกสาว จับมัดมือ-เท้า หวังพาส่งตำรวจ</strong>

วันที่ 24 ม.ค.67 ผู้สื่อข่าวได้รับการเปิดเผยจาก นายไกรวิชญ์ จันทร เจ้าหน้าที่กู้ภัยประจำศูนย์รหัส 047 สมาคมพุทธประทีปหลังสวน อ.หลังสวน จ.ชุมพร ว่า เมื่อวันที่ 21 ม.ค.ที่ผ่านมา ศูนย์วิทยุหน่วยกู้ชีพ-กู้ภัยสมาคมพุทธประทีปหลังสวน (สำนักงานใหญ่) รับแจ้งจาก 1669 เหตุคนโดนทำร้ายร่างกาย ที่ถนนเลียบชายทะเล หน้าฟาร์มกุ้งแห่งหนึ่ง หมู่ 13 ต.บางมะพร้าว อ.หลังสวน จ.ชุมพร จากนั้นจึงนำกำลังเดินทางไปให้ความช่วยเหลือ

เมื่อไปถึงพบผู้บาดเจ็บ เป็นชาย อายุ 42 ปี โดนพันธนาการด้วยเชือกทั้งมือและเท้า มีบาดแผลฉีกขาดขนาดใหญ่ที่ศีรษะ จำนวน 2 แผล แผลบริเวณหน้าแข้งซ้าย และรอยถลอกตามร่างกาย สภาพยังรู้สึกตัวดี เจ้าหน้าที่จึงให้การปฐมพยาบาลเบื้องต้น ก่อนนำตัวส่งโรงพยาบาล

จากการสอบถามผู้บาดเจ็บ ทราบว่า ตนได้ขับรถมาจอดบริเวณจุดดังกล่าวเพื่อมาตกปลา จู่ๆ มีกลุ่มชายวัยกลางคน จำนวน 3 คน ปรี่เข้ามาทำร้ายร่างกาย พร้อมทำลายรถกระบะและทรัพย์สินอื่นๆ จนได้รับความเสียหาย จนมีพลเมืองดีเข้าช่วยเหลือ นอกจากนี้ยังถูกขโมยโทรศัพท์ของตนไปด้วย ตนไม่เคยรู้จักหรือมีปัญหากับบุคคลทั้ง 3 มาก่อน ซึ่งจำหน้าทั้ง 3 คนได้อย่างชัดเจน

จากนั้นผู้สื่อข่าวได้สอบถามไปยัง พ.ต.อ.สุริยนต์ ชมมี ผกก.สภ.ปากน้ำหลังสวน ก็ได้รับการเปิดเผยว่า เหตุการณ์ดังกล่าสืบเนื่องจาก ผู้บาดเจ็บตามจีบเด็กสาว ซึ่งเป็นเด็กหญิงอายุยังไม่ถึง 18 ปี และเป็นลูกของหนึ่งในกลุ่มผู้ก่อเหตุ ห้ามก็ไม่ฟัง พ่อจึงพาพวกไปก่อเหตุ แล้วจับพันธนาการไว้ ไม่ถึงขั้นเลยเถิดจะฆ่า แต่อยู่ระหว่างคุยกัน เนื่องจากช่วงเกิดเหตุเป็นเวลากลางวัน และมีชาวบ้านอยู่แถวนั้นเยอะ ส่วนผู้ก่อเหตุก็ไม่ได้หนีไปไหนพร้อมต่อสู้คดี สำหรับผู้บาดเจ็บดูท่าทีเหมือนกับยอมรับความผิดที่ไปวุ่นวายกับลูกสาวของผู้ก่อเหตุ ซึ่งทั้ง 2 คดีมีความเชื่อมโยงกันและอยู่ในระหว่างการสอบสวน นอกจากนี้ยังพบว่ามีป้าของเด็กหญิงดังกล่าวเข้ามีเกี่ยวข้องด้วย ในวันพรุ่งนี้ (25 ม.ค.) จะเรียกทั้ง 2 ฝ่ายเข้าพบเพื่อสอบสวนถึงรายละเอียด

พ.ต.อ.สุริยนต์ กล่าวอีกว่า ภายหลังสอบสวนพ่อเด็กผู้ก่อเหตุเพิ่มเติมทราบว่า การที่พ่อเด็กหญิงพาพวกรวม 3 คนรุมทำร้ายชายคนดังกล่าว เป็นเพราะว่าพ่อเด็กต้องการจับตัวส่งให้เจ้าหน้าที่ตำรวจดำเนินคดีในข้อหาอนาจารลูกสาว แต่ยังจับไม่ได้เนื่องจากอยู่ในระหว่างรวบรวมพยานหลักฐาน และรอผลตรวจแพทย์ประมาณ 2 วัน จึงจะขออนุญาตศาลออกหมายจับได้ ซึ่งการกระทำของพ่อเด็กนั้นเข้าข่ายทำร้ายร่างกาย ส่วนชายคู่กรณีโดนแจ้งข้อกล่าวหาเรื่องอนาจารเด็ก

พ.ต.อ.สุริยนต์ กล่าวอีกว่า ภายหลังสอบสวนพ่อเด็กผู้ก่อเหตุเพิ่มเติมทราบว่า การที่พ่อเด็กหญิงพาพวกรวม 3 คนรุมทำร้ายชายคนดังกล่าว เป็นเพราะว่าพ่อเด็กต้องการจับตัวส่งให้เจ้าหน้าที่ตำรวจดำเนินคดีในข้อหาอนาจารลูกสาว แต่ยังจับไม่ได้เนื่องจากอยู่ในระหว่างรวบรวมพยานหลักฐาน และรอผลตรวจแพทย์ประมาณ 2 วัน จึงจะขออนุญาตศาลออกหมายจับได้ ซึ่งการกระทำของพ่อเด็กนั้นเข้าข่ายทำร้ายร่างกาย ส่วนชายคู่กรณีโดนแจ้งข้อกล่าวหาเรื่องอนาจารเด็ก

&nbsp;