&nbsp;

&nbsp;

&nbsp;

&nbsp;

&nbsp;

&nbsp;

ราคาทอง ทุบสถิติแทบทุกวันในช่วงเดือนที่ผ่านมา ล่าสุด วันที่ 12 เม.ย. ก็กลายเป็นสถิติใหม่อีกครั้ง กับราคา 41,200 บาท​ หลังจากเปิดตลาด 35 นาทีแรก ปรับราคา 5 ครั้ง

การวิเคราะห์ราคาทอง นพ.กฤชรัตน์ หิรัณยศิริ ประธานกรรมการฝ่ายบริหาร กลุ่มบริษัทในเครือเอ็มทีเอส โกลด์ แม่ทองสุก (MTS) กล่าวว่า ราคาทองคำในระยะกลางไปจนถึงระยะยาวยังเป็นแนวโน้มขาขึ้นอย่างต่อเนื่อง และเป็นการเพิ่มขึ้นในระยะยาว

&nbsp;

โดยหลังจากที่ราคาทองคำปรับตัวเพิ่มขึ้นค่อนข้างสูงมาอยู่ที่ระดับ 40,000 บาท ราคาทอง Spot น่าจะมีการแกว่งตัวในกรอบบริเวณนี้สักระยะ ประมาณ 2,340-2,380 เหรียญสหรัฐต่อออนซ์ หากหลุด 2,380 เหรียญสหรัฐไปได้ เชื่อว่าจะขึ้นต่อได้อีกไกล

กราฟ ราคาทอง ย้อนหลัง 6 เดือน

​“ปัจจัยการเพิ่มขึ้นของราคาทองคำ มีทั้งเรื่อง De-Dollarization หรือการลดพึ่งพาเงินดอลลาร์สหรัฐ รวมถึงธนาคารกลางต่าง ๆ เริ่มสะสมทองคำมากขึ้น โดยเฉพาะประเทศจีน รวมถึงภาวะภูมิรัฐศาสตร์ ที่ยัง

คงมีสงครามอย่างต่อเนื่อง ส่วนภาวะการลดอัตราดอกเบี้ยของธนาคารกลางสหรัฐ (เฟด) มองว่าเป็นปัจจัยรอง เพราะเฟดอาจจะยืดระยะเวลาการลดดอกเบี้ยออกไป เป็นช่วงหลังเดือน มิ.ย. 2567”

&nbsp;

สำหรับกรอบในระยะสั้น มองว่า ทองคำจะแกว่งในกรอบระหว่าง 40,000-41,000 บาท ขณะที่ระยะกลางไปจนถึงระยะยาวเชื่อว่ามีโอกาสที่จะเห็นราคาทองแตะที่ 45,000-50,000 บาท

“ช่วง 3 เดือนหลังจากนี้ มองว่าจะเห็นราคาทองคำ ที่ 45,000 บาทได้ เนื่องจากปัจจุบัน ปรับเพิ่มขึ้นมา 7,000 บาท ในระยะเวลาเพียง 3 เดือนครึ่ง โอกาสที่จะขึ้นต่ออีก 3,000-4,000 บาท น่าจะไม่ยากนัก” นพ.กฤชรัตน์กล่าว

อ่าน ราคาทองวันนี้ 12 เม.ย.67 พุ่งปรี๊ดทะลุสถิติใหม่

&nbsp;

&nbsp;

&nbsp;