<strong>นครราชสีมา ให้โชคสมหวัง ถูกรางวัลใหญ่ ชาวบ้านแห่ส่องเลขเด็ด ศาลพ่อเฒ่าขุนด่าน ประชาชนนำรูปปั้นสัตว์ถวายล้นหลาม เต็มบริเวณพื้น</strong>

15 ม.ค. 67 – ผู้สื่อข่าวรายงานว่า ประชาขนจำนวนมากพากันเดินทางไปไหว้ขอพรศาลพ่อเฒ่าขุนด่านที่ตั้งอยู่ริมทางหลวงหมายเลข 224 บริเวณห้าแยกบ้านตูม ต.ด่านเกวียน อ.โชคชัย จ.นครราชสีมา กันตลอดทั้งวัน

<img class="alignnone size-full wp-image-8051486" src="https://www.khaosod.co.th/wpapp/uploads/2024/01/IMG_20240114_122914.jpg" alt="" width="1920" height="1080" />

เนื่องจากเป็นที่รู้กันว่า “พ่อเฒ่าขุดด่าน” เลื่องลือเกี่ยวกับการให้พรให้โชคลาภ โดยเฉพาะการขอพรเรื่องของความก้าวหน้าในหน้าที่การงาน ปลดทุกข์อาการป่วย รวมถึงผู้ที่ต้องการมีบุตร หรือแม้แต่กระทั่งเรื่องของโชคลาภลอย ด้านตัวเลข ก็เคยมีคนสมหวังถูกรางวัลที่ 1 มาแล้ว

ทำให้ทั่วบริเวณศาลแห่งนี้ เต็มไปด้วยเครื่องปั้นดินเผารูปสิงห์สาราสัตว์นานาชนิด ที่ผู้ซึ่งสมหวังจากการมาขอพร นำมาถวายแก้บนตามความเชื่อ จนแทบไม่เหลือที่ว่างและต้องนำไปกองรวมกันรอบบริเวณศาล ซึ่งที่เห็นนี้เป็นเพียงส่วนหนึ่งในรอบไม่ถึงปี ที่คนนำมาถวาย เพราะก่อนหน้านี้ได้ขนไปถมดินทิ้งไปแล้วนับไม่ถ้วน

<img class="alignnone size-full wp-image-8051487" src="https://www.khaosod.co.th/wpapp/uploads/2024/01/IMG_20240114_122935_1.jpg" alt="" width="1920" height="1080" />
<div class="ads_position_wrapper"></div>
นายไพบูลย์ บ่ายกระโทก อายุ 58 ปี หนึ่งในคณะกรรมการกองทุนพ่อเฒ่าขุนด่าน เล่าให้ฟังว่า ศาลพ่อเฒ่าขุนด่านนั้น เริ่มแรกเดิมทีตั้งอยู่ที่กลางหมู่บ้าน บ้านตูม ตำบลด่านเกวียน อ.โชคชัย มาตั้งแต่เมื่อใดก็ไม่ทราบแน่ชัด เพราะตั้งแต่รุ่นทวดก็เห็นกันมาแล้ว เป็นสิ่งศักดิ์ที่ชาวบ้านสักการบูชาขอพรให้คุ้มครองแคล้วคลาดปลอดภัยในการเดินทาง

เนื่องจากเมื่อก่อนเส้นทางบริเวณนี้ จะเป็นทางเดินเกวียนใช้สัญจรเพื่อนำสินค้าเครื่องปั้นดินเผาด่านเกวียนกระจายส่งไปแลกข้าวยังพื้นที่ต่างจังหวัดภาคตะวันออกเฉียงเหนือ แต่มาก็ได้ทำการอัญเชิญย้ายมาตั้งไว้ที่ริมถนนสายนี้ เพราะเป็นเส้นทางหลัก เพื่อให้ผู้ที่สัญจรผ่านไปมาได้สักการะได้ง่าย

ต่อมาก็มีคนมากราบไหว้ขอพรด้านอื่นๆ โดยเฉพาะเรื่องของความก้าวหน้าในหน้าที่การงานแล้วปรากฏว่าสมหวังกันเป็นจำนวนมาก จึงนำเอาเครื่องปั้นดินเผาที่หาได้ง่ายในแถบนั้นมาถวาย แล้วก็ยึดถือตามกันมาเรื่อยๆ จนถึงปัจจุบัน

<img class="alignnone size-full wp-image-8051493" src="https://www.khaosod.co.th/wpapp/uploads/2024/01/IMG_20240114_124502.jpg" alt="" width="1920" height="1080" />

นอกจากเรื่องขอความเชื่อที่ว่าพ่อเฒ่าขุนด่านจะช่วยให้เดินทางแคล้วคลาดปลอดภัยและดลบันดาลให้สมหวังในเรื่องหน้าที่การงานแล้ว ชาวบ้านที่มีสักการะขอพรด้านอื่นๆ อย่างเช่น เรื่องของอากาป่วยทั้งตนเองและครอบครัว เรื่องการมีบุตร

รวมไปถึงเรื่องของโชคลาภด้านตัวเลข ก็สมหวังกันไปถ้วนหน้า กระทั่งถูกรางวัลสลากกินแบ่งรัฐบาลรางวัลที่ 1 ก็เคยมี ตอนนั้นผู้ที่ถูกรางวัลก็นำมหรสพทั้งหนัง และเพลงโคราชมาเล่นกันถึง 7 วัน 7 คืนเลยทีเดียว

<img class="alignnone size-full wp-image-8051491" src="https://www.khaosod.co.th/wpapp/uploads/2024/01/IMG_20240114_124242.jpg" alt="" width="1920" height="1080" />

นายไพบูลย์ บอกอีกว่า ความศักดิ์สิทธิ์ของพ่อเฒ่าขุนด่านนั้น เป็นที่รู้จักกันดีของชาวบ้านแถบนี้รวมถึงผู้ที่สัญจรผ่านไปมาบนเส้นทางนี้ ที่พากันมากราบไหว้ขอพรไม่เว้นแต่ละวัน เมื่อได้สมปรารถนาแล้ว ก็จะนำเครื่องปั้นดินเผารูปสัตว์มาถวาย จนเต็มบริเวณพื้นที่ศาล ทำให้ทางชุมชนต้องขนไปฝังหลายร้อยรถสิบล้อ หรือเรียกกันว่านับไม่ถ้วนเลยทีเดียว เพราะไม่สามารถที่จะวางไว้ทั้งหมดได้เนื่องจากพื้นที่จำกัด

ดังนั้นทางคณะกรรมการฯ จึงได้มีข้อตกลงร่วมกันว่าอยากขอความร่วมมือให้ผู้ที่ต้องการนำเครื่องปั้นดินเผามาถวายนั้น ขอให้เปลี่ยนมาเป็นเงินหรือสิ่งของจำเป็นที่จะสามารถส่งต่อให้กับผู้ป่วยหรือผู้ยากไร้ต่อไปได้ เพราะจะมีคณะกรรมการกองทุนพ่อเฒ่าขุนด่านคอยบริหารจัดการในเรื่องนี้อยู่แล้ว เพราะตอนนี้หาที่รวบรวมรูปปั้นต่างๆนั้นได้ยาก และการดำเนินการนั้นก็มีค่าใช้จ่ายที่ค่อนข้างสูงในทุกปี ซึ่งตอนนี้ก็ได้มีการติดป้ายแจ้งประชาชนเอาไว้แล้ว

<img class="alignnone size-full wp-image-8051490" src="https://www.khaosod.co.th/wpapp/uploads/2024/01/IMG_20240114_123928.jpg" alt="" width="1920" height="1080" />
<div class="ads_position_wrapper mb-4"></div>
สุดท้ายเมื่อมีโอกาสได้เข้ามาไหว้สักการะ และรับทราบข้อมูลประวัติพ่อเฒ่าขุนด่านแล้ว นายไพบูลย์ ก็ได้สุ่มจับตัวเลขจากลูกปิงปองในไห หน้ารูปปั้นพ่อเฒ่าขุนด่าน เพื่อเป็นแนวทางให้กับผู้ที่สนใจด้วย ซึ่งได้หมายเลข คือ 546

&nbsp;