&nbsp;

&nbsp;

&nbsp;

&nbsp;

&nbsp;

<strong>ค่าตัว 18 ล้าน “โก้ เมืองเพชร” พญาควายเผือก ใหญ่ที่สุดในโลก เปิดลักษณะเด่นทำราคาพุ่ง เผยเหตุผลจำใจต้องขาย เชื่อคิดดีแล้ว หวังเจ้าของใหม่ต่อยอด</strong>

วันที่ 13 มี.ค.2567 ผู้สื่อข่าวรายงานว่า “โก้ เมืองเพชร” ซึ่งเป็นควายของ นายดำรงศักดิ์ มรกฎ แห่ง 9 มรกฎฟาร์ม อ.ท่ายาง จ.เพชรบุรี ซึ่งเป็นควายเผือกใหญ่ที่สุดในโลก ที่กำลังโด่งดังเป็นไวรัลอยู่ในขณะนี้

โดยลักษณะเด่นของตัว โก้ เมืองเพชร มีโครงสร้างกระดูก วงเขาเปิด เล็บกะลาแท้ คอต่อหัวดี ท้ายเต็ม หลังตรง ที่สำคัญคือ โก้ เมืองเพชร สามารถผสมกับแม่พันธุ์ที่เป็นสีดำ แต่สามารถเบจออกให้เป็นควายเผือกได้สูงถึงร้อยละ 90%
<div id="attachment_8136269" class="wp-caption aligncenter"><a href="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A21.jpg"><img class="size-full wp-image-8136269" src="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A21.jpg" alt="ค่าตัว 18 ล้าน &quot;โก้ เมืองเพชร&quot; พญาควายเผือก ใหญ่ที่สุดในโลก เปิดลักษณะเด่นทำราคาพุ่ง เผยเหตุผลจำใจต้องขาย เชื่อคิดดีแล้ว" width="600" height="337" aria-describedby="" /></a>
<p class="wp-caption-text">ค่าตัว 18 ล้าน “โก้ เมืองเพชร” พญาควายเผือก ใหญ่ที่สุดในโลก เปิดลักษณะเด่นทำราคาพุ่ง เผยเหตุผลจำใจต้องขาย เชื่อคิดดีแล้ว</p>

</div>
ซึ่งใน 10 ตัวจะต้องมีควายเผือก 9 ตัว จึงถือเป็นจุดเด่นของ “โก้ เมืองเพชร” และสายเลือดก็ไม่ซ้ำใคร บวกกับพันธุกรรมที่ถ่ายทอดออกมาตอนนี้ก็เป็นที่น่าชื่นชมอีกด้วย
<div class="ads_position_wrapper"></div>
<div>

นอกจากนี้ <strong>โก้ เมืองเพชร</strong> ยังเป็นควายระดับดาราดัง เพราะรับบทเป็นควายของ “ไอ้คล้าว” ในละครมนต์รักลูกทุ่ง (ปี 2567) ทางช่อง 3HD อีกด้วย ปัจจุบัน โก้ เมืองเพชร แม้จะมีอายุเพียง 4 ปี 11 เดือน แต่มีความสูงถึง 180 เซนติเมตร
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A22.jpg"><img class="aligncenter size-full wp-image-8136270" src="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A22.jpg" alt="" width="600" height="337" data-loaded="true" /></a>
<ul>
 	<li><strong>อ่านข่าว</strong> : <a href="https://www.khaosod.co.th/around-thailand/news_8132363" target="_blank" rel="noopener">ต้องสวยขนาดไหน! เจ้าของใหม่กล้าควักเงิน 18 ล้าน ซื้อควายเผือกเมืองเพชร</a></li>
</ul>
ได้ชื่อว่าเป็นพ่อพันธุ์ควายยักษ์ใหญ่ เบอร์ 1 ของเมืองไทย ซึ่งครองแชมป์โดยไม่มีควายตัวใดเอาชนะได้มานานแล้ว จึงไม่มีการนำน้องโก้ลงประกวด เพราะต้องการให้วงการควายพัฒนาควายรุ่นใหม่ ๆ ขึ้นมา

ด้วยลักษณะอันงดงาม และอัตราการให้ลูกที่เป็นควายเผือกสูงถึง 90% ทำให้ “พ่อเลี้ยงเจ” แห่ง “วนาสุวรรณฟาร์ม” จาก ต.นางแล อ.เมือง จ.เชียงราย ซื้อ “โก้ เมืองเพชร” ต่อจากนายดำรงศักดิ์ในราคา 18 ล้านบาท เรียกเสียงฮือฮาจากคนในวงการควายงามไทยได้เป็นอย่างยิ่ง

<a href="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A23.jpg"><img class="aligncenter size-full wp-image-8136271" src="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A23.jpg" alt="" width="600" height="337" /></a>

เพราะนอกจากจะเป็นควายเผือกที่มีสีสันและคุณสมบัติดีเลิศแล้ว ยังถือเป็นการซื้อขายควายที่แพงที่สุดในไทยอีกด้วย

นายดำรงศักดิ์ กล่าวว่า ตนได้ไปพบว่าประเทศไทยของเรามีควายเผือกที่มีขนาดใหญ่มาก จึงได้เกิดความสนใจที่จะศึกษาข้อมูล กระทั่งได้ซื้อควายมาเลี้ยงไว้ระยะเวลาหนึ่งและก็ได้ขายออกไป ปรากฏว่ามีกำไรเหลืออยู่เยอะพอสมควร จึงคิดว่าอาชีพนี้เป็นอาชีพที่สามารถสร้างรายได้ให้กับตนและครอบครัว

<a href="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A24.jpg"><img class="aligncenter size-full wp-image-8136272" src="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A24.jpg" alt="" width="600" height="338" data-loaded="true" /></a>

นายดำรงศักดิ์ กล่าวต่อว่า จึงได้ทำการหาซื้อควายเผือกมาเลี้ยง โดยการรีดน้ำเชื้อขายและผสมพันธุ์ พ่อพันธุ์ แม่พันธุ์ ปีละกว่า 7-8 ล้านบาท ซึ่งถือว่ากำไรดีมาโดยตลอด จนกระทั่ง “โก้ เมืองเพชร” เป็นควายเผือกที่ตนรักมาก เหมือนลูกคนหนึ่ง โดยมีลักษณะโดดเด่น สวยงาม เป็นควายเผือกที่มีขนาดใหญ่ที่สุดเท่าที่เคยมีมา

นายดำรงศักดิ์ กล่าวอีกว่า ซึ่งตนก็ได้เลี้ยงดูอย่างดีมาโดยตลอด จนกระทั่งจำใจต้องตัดสินใจขาย โก้ เมืองเพชร ไปให้กับ “พ่อเลี้ยงเจ” ซึ่งตนคิดดีแล้วว่าจะสามารถเลี้ยงดู โก้ได้ดีไม่แพ้ตน

<a href="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A25.jpg"><img class="aligncenter size-full wp-image-8136273" src="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A25.jpg" alt="" width="600" height="338" /></a>

นายดำรงศักดิ์ กล่าวด้วยว่า ส่วนสาเหตุที่ยินยอมขาย โก้ เมืองเพชร ก็ด้วยความจำเป็นบางประการ แต่ก็หวังว่าพ่อเลี้ยงเจจะไปต่อยอดในการยกระดับควายเผือกไทยให้สูงขึ้นกว่าเดิม

นายดำรงศักดิ์ กล่าวว่า อนาคตอยากเห็นวงการควายไทยก้าวไปสู่ระดับโลก ได้รับความสนใจจากนานาชาติ หากนึกถึงประเทศไทยสามารถนึกถึงควายไทยได้ ซึ่งก็จะทำให้เกษตรกรขายควายได้ราคาดี กิจการน้ำเชื้อก็จะคึกคักขึ้น จึงขอฝาก โก้ เมืองเพชร ไว้ในวงการควายเผือกไทยด้วย
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A26.jpg"><img class="aligncenter size-full wp-image-8136274" src="https://www.khaosod.co.th/wpapp/uploads/2024/03/13-%E0%B8%84%E0%B8%A7%E0%B8%B2%E0%B8%A26.jpg" alt="" width="600" height="338" data-loaded="true" /></a>

</div>
&nbsp;

&nbsp;