<strong>ผวากันทั้ง บขส. หลังสามเณร ถอดจีวรและสบงในรถทัวร์ ทำผู้โดยสารช็อกกรี๊ดลั่น ตำรวจคุมตัวไปโรงพัก ยังไม่วายสไลด์หนอนโชว์ ญาติเผยป่วยขาดยา</strong>

เมื่อวันที่ 7 ม.ค. 2566 ร.ต.อ.สถาพร สวัสดี รองสวป.สภ.เมืองอุดรธานี รับแจ้งเหตุมีพระภิกษุถอดจีวรและสบงอยู่บนรถโดยสารประจำทางอุดรธานี-นครราชสีมา ภายในบขส. เขตเทศบาลนครอุดรธานี ทำให้ผู้โดยสารแตกตื่น จึงรุดไปตรวจสอบที่เกิดเหตุ

ที่เกิดเหตุพบเจ้าหน้าที่รปภ. ควบคุมตัวพระรูปดังกล่าว พร้อมกับบาตร และกระเป๋าเดินทาง 1 ใบ สอบสวนเบื้องต้นทราบชื่อสามเณรโก๊ะ อายุ 23 ปี ชาวต.เหล่า อ.โกสุมพิสัย จ.มหาสารคาม ท่าทางตุ้งติ้งสติไม่ดี

ตรวจค้นในกระเป๋าเดินทางพบขวดยารักษาอาการทางประสาท ขนมและน้ำดื่ม ที่ญาติโยมใส่บาตรให้ที่ตลาดเช้าวันนี้ แต่ไม่พบเอกสารทางราชการและใบสุทธิ โดยสามเณรโก๊ะ พูดตอบกับตำรวจบางครั้งก็พูดรู้เรื่อง บางครั้งก็พูดไปร้องไห้ว่าไม่มีคนรัก ไม่มีใครสนใจ ที่ทำอย่างนั้นบนรถทัวร์เพราะรู้สึกดีต่อใจ

<img class="aligncenter wp-image-8041331 size-full" src="https://www.khaosod.co.th/wpapp/uploads/2024/01/%E0%B8%9C%E0%B8%A7%E0%B8%B2%E0%B8%97%E0%B8%B1%E0%B9%89%E0%B8%87%E0%B8%A3%E0%B8%962.jpg" alt="" width="800" height="450" />

ผู้สื่อข่าวรายงานว่า สามเณรโก๊ะ อาศัยจังหวะตำรวจเผลอเดินไปนั่งชันเข่าบนเก้าอี้ พร้อมกับถลกสบงขึ้นไลด์หนอน ตำรวจจึงได้สั่งให้หยุดและนั่งให้เรียบร้อย สามเณรโก๊ะก็มานั่งและหยิบเอาน้ำ ขนม และแปลงสีฟัน ยัดเข้ายัดออกจากปากโดยไม่ได้แกะถุงออก เหมือนกับทำกิจกรรมอะไรบางอย่างให้ดู
<div class="ads_position_wrapper"></div>
สามเณรโก๊ะ เปิดเผยว่า บวชมาได้ 1 พรรษา ที่แรกจะบวชเป็นพระเพื่อทดแทนคุณพ่อแม่ แต่ตัวเองมีอาการทางประสาท หลังจากเกิดอุบัติเหตุรถจยย. ล้มตอนอายุ 18 ปี เข้ารับการรักษาผ่าตัดสมอง และต้องกินยารักษาอาการมาตลอด จึงทำให้ไม่ได้บวชเป็นพระตามที่ตั้งใจ

ตนจำพรรษาอยู่ที่วัดแห่งหนึ่งในต.หนองกุงสวรรค์ อ.โกสุมพิสัย จ.มหาสารคาม และหนีออกมาจากวัดได้ 3 วัน เพราะไม่มีคนรักคนเข้าใจ จึงเดินทางมาเที่ยวเมืองอุดรธานีได้ 1 วัน และไม่รู้จะไปเที่ยวไหนต่อ ก็มาถูกตำรวจควบคุมตัว

<img class="aligncenter wp-image-8041332 size-full" src="https://www.khaosod.co.th/wpapp/uploads/2024/01/%E0%B8%9C%E0%B8%A7%E0%B8%B2%E0%B8%97%E0%B8%B1%E0%B9%89%E0%B8%87%E0%B8%A3%E0%B8%961.jpg" alt="" width="800" height="450" />

ด้านนายนิรัญ รอบรู้ เจ้าหน้าที่ บขส. เปิดเผยว่า ตอนเช้าเห็นพระมาขอชาร์จโทรศัพท์ ตอนนั้นไม่รู้ว่าเป็นสามเณรจึงหาที่ชาร์ทให้ เสร็จแล้วบอกตนว่าว่าจะเดินทางไปกรุงเทพฯ แต่พอช่วงสายกลับบอกว่าจะไปจ.นครราชสีมา

ตนจึงพาไปฝากกับรถโดยสารประจำทาง โดยไม่ได้เสียค่าโดยสารสักบาท พอขึ้นไปบนรถก็ไปแก้ผ้าโชว์ของลับ ผู้โดยสารผู้หญิงจึงวิ่งมาบอก รปภ. กับตนจึงรีบไปนำตัวลงมาจากรถรอตำรวจมาควบคุมตัวไปสอบสวน
<div class="ads_position_wrapper mb-4"></div>
ด้านร.ต.อ.สถาพร กล่าวว่า สามเณรโก๊ะ ให้การไม่ค่อยรู้เรื่อง จึงขอโทรศัพท์โทรไปหาญาติที่บ้าน ทราบว่าสามเณรโก๊ะ มีอาการทางสมอง และได้หนีออกจากวัดมาประมาณ 3 วัน ขณะนี้ทางญาติกำลังเดินทางมารับตัวกลับบ้าน เพื่อทำการสึก และพาตัวไปรักษาอาการต่อ คาดว่าสามเณรโก๊ะไม่กินยาตามหมอสั่ง จึงทำให้เกิดอาการแบบนี้

&nbsp;