&nbsp;

&nbsp;

&nbsp;

&nbsp;

&nbsp;

&nbsp;

<strong>2 เดือนเรื่องยังเงียบ สาดน้ำกรด ผู้ช่วยพยาบาลเสียโฉม เปิดใจคุยสามีแล้ว ยังมืดแปดด้าน</strong>

วันที่ 8 เม.ย.67 จากกรณีคนร้ายขับรถตามประกบ น.ส.วิภาวดี หรือแป๋ว อายุ 43 ปี ผู้ช่วยพยาบาลที่เพิ่งเลิกงานจาก รพ.พิบูลย์รักษ์ และจะกลับบ้านเพื่อรีบไปดูลูกน้อย แต่ถูกคนร้ายใช้น้ำกรดสาดเข้าเต็มใบหน้า

ตามร่างกาย จนรถจยย.คว่ำ ทำให้แขนและขาหัก ตามร่างกายและใบหน้าเสียโฉมเพราะถูกสาดน้ำกรด เหตุเกิดถนนสาย อ.พิบูลย์รักษ์-บ้านดงยางพรพิบูลย์ เมื่อเวลา 19.50 น.วันที่ 7 ก.พ.ที่ผ่านมา นอนรักษาตัวที่ รพ.นาน 50 วัน ก่อนจะกลับมาพักฟื้นที่บ้าน

ล่าสุดผู้สื่อข่าวได้เดินทางไปพบกับน้องแป๋วอีกครั้ง หลังจากเจ้าตัวร้องเรียนผู้สื่อข่าว เพราะห่วงความปลอดภัยของตัวเองและครอบครัว เพราะกว่า 2 เดือนแล้ว ตำรวจ สภ.พิบูลย์รักษ์ ยังจับคนร้ายไม่ได้ หวั่นคนร้ายมาก่อเหตุอีก โดยภาพรวมมีอาการดีขึ้น หลังนอนรักษาตัวที่รพ.ศูนย์อุดรกว่า 50 วัน น้องแป๋ว บอกว่า หลังถูกคนร้ายสาดน้ำกรดใส่ รถเสียหลักลงข้าง

ทางไปชนกับท่อส่งน้ำ ทำให้ขาด้านขวาหักเย็บ 16 เข็ม และดามเหล็ก ส่วนแขนขวาหักเช่นกัน ตอนนี้ยังเดินไม่ได้ ต้องให้สามีพาเข้าห้องน้ำ และช่วยทุกอย่าง ส่วนบริเวณหน้าผากได้ตัดเอาส่วนเนื้อในร่างกายมาแปะตามใบหน้า และดวงตาด้านขวามองเห็นไม่ชัด

น้องแป๋ว เปิดเผยว่า ตั้งแต่เกิดเรื่อง นอนรักษาตัวที่ รพ.ศูนย์อุดรธานีเกือบ 2 เดือน กลับมาพักฟื้นที่บ้าน ตอนนี้เครียดมาก เพราะตนไม่ได้ทำงาน และอีกอย่างสภาพที่เห็นตอนนี้เหมือนคนป่วย เดินไม่ได้ ใบหน้าก็ถูกสาดน้ำกรดจนเสียโฉม โชคดีที่รอดตายมาได้ ยืนยันตนไม่เคยมีเรื่องกับใคร แต่มาถูกทำร้ายแบบนี้ยังมืดแปดด้าน ส่วนกรณีที่จะมีเรื่องชู้สาวนั้น ตอบได้เลยไม่เคยมี ทำงานแล้วก็กลับบ้าน เพื่อนๆ ในที่ทำงานรู้ว่าตนเป็นอย่างไร

ส่วนสามีเปิดอกคุยกันแล้ว ตอนแรกสงสัยสามีก็ไม่มีเรื่องชู้สาว เรื่องลูกสาวของสามีที่เกิดจากภรรยาคนเก่าไม่น่าจะใช่ที่พ่อมีลูกสาวอีกคน ตอนนี้ยังมืดแปดด้านถูกสาดน้ำกรดเพราะอะไร หากจะเป็นการชิงทรัพย์ไม่ถึงขั้นใช้น้ำกรด อยากจะวิงวอนให้ตร.ตามจับคนร้ายให้ได้เพราะตอนนี้ห่วงความปลอดภัยของตนและครอบครัว โดยเฉพาะน้องไอริน อายุ 3 เดือน ลูกสาวคนเดียว จนต้องติดกล้องวงจรปิดรอบบ้าน

&nbsp;

ขณะที่ จ.ส.อ.จำเนียร สามีน้องแป๋ว บอกว่า เรื่องที่เกิดขึ้นยืนยันตนไม่มีเรื่องชู้สาว เปิดอกคุยกับแฟนตลอด โทรศัพท์ก็ไม่เคยปกปิด ให้ดูโทรศัพท์ได้ เรื่องนี้ยังคงเป็นปริศนา ตนต้องลางานมาดูแลภรรยาและลูก เราก็ห่วงความปลอดภัยครอบครัวเรา โดยเฉพาะภรรยา เขาน่าสงสาร ก็อยากให้ตร.ติดตามคนร้ายมาให้ได้ ไม่งั้นครอบครัวเราก็จะหวาดระแวง เวลากลางคืนมีรถผ่านก็สะดุ้ง กลัวเป็นคนร้ายคนเดิมกลัวมาก่อเหตุซ้ำ อยากให้ตร.ติดตามคนร้ายมาให้ได้ เรื่องนี้จะได้กระจ่างเสียที

&nbsp;

&nbsp;