อุบัติเหตุเศร้า ขบวนรถไฟมุ่งหน้าเชียงใหม่ พุ่งชนกระบะจอดเครื่องดับคาราง 2 ชีวิตผงะเสียงหวูดดังสนั่นโดดหนีทัน สาวใหญ่คนขับพยายามสตาร์ทเครื่องโดนชนลากไปไกล100เมตรไม่รอด

เมื่อเวลา 16.45 น. วันที่ 15 ม.ค.2567 พ.ต.ต.เศรษฐา สาระนันท์ สารวัตร(สอบสวน) สภ.บ้านหมี่ จ.ลพบุรี รับแจ้งเหตุรถไฟชนรถกระบะ มีผู้ได้รับบาดเจ็บหลายราย จุดตัดทางลักผ่านข้ามทางรถไฟบ้านหนองเลา ต.หนองเต่า อ.บ้านหมี่ จึงรุดไปตรวจสอบพร้อมเจ้าหน้าที่กูัชีพและกู้ภัยมูลนิธิร่วมกตัญญู

ที่เกิดเหตุพบขบวนรถไฟ ขบวนที่ 109 สายกรุงเทพอภิวัฒน์-เชียงใหม่ ชนอัดด้านข้างรถฝั่งซ้ายรถกระบะโตโยต้า ทะเบียน บร 3258 ขอนแก่น สภาพพังยับเยิน ภายในรถพบร่างหญิงคนขับ อายุ 56 ปี บ้านอยู่ ต.บริบูรณ์ อ.สีชมพู จ. ขอนแก่น เจ้าหน้าที่รีบช่วยเหลือนำตัวส่งรพ.บ้านหมี่ แต่อาการสาหัสเสียชีวิตในเวลาต่อมา

<a href="https://www.khaosod.co.th/wpapp/uploads/2024/01/%E0%B8%A1%E0%B9%89%E0%B8%B23.jpg"><img class="aligncenter size-large wp-image-8052978" src="https://www.khaosod.co.th/wpapp/uploads/2024/01/%E0%B8%A1%E0%B9%89%E0%B8%B23-696x392.jpg" alt="ยับเยิน" width="696" height="392" /></a>

นางนิรุบล อายุ 48 ปี ยอดหวุดหวิดเล่านาทีระทึก นั่งมาหน้าซ้ายมาพร้อมเพื่อนคนงานอีกคน ขณะกำลังจะข้ามทางรถไฟโดยรถขึ้นไปอยู่กลางทางข้ามปรากฎว่ารถดับ ไม่นานก็ได้ยินเสียงหวูดรถไฟดังลั่นในระยะกระชั้นชิด หันไปดูเห็นรถไฟกำลังมารีบเปิดประตูกระโดดหนี ส่วนคนขับพยายามสตาร์ทรถแต่ไม่ติดและหนีออกมาไม่ทันถูกขบวนรถไฟชนลากไปไกล 100 เมตร

<a href="https://www.khaosod.co.th/wpapp/uploads/2024/01/%E0%B8%A1%E0%B9%89%E0%B8%B22.jpg"><img class="aligncenter size-large wp-image-8052977" src="https://www.khaosod.co.th/wpapp/uploads/2024/01/%E0%B8%A1%E0%B9%89%E0%B8%B22-696x392.jpg" alt="รถไฟเสย" width="696" height="392" /></a>
<div class="ads_position_wrapper"></div>
ขณะที่พนักงานขับรถไฟ บอกว่า ออกจากสถานีบ้านโคกระเทียม มาประมาณ 5 ก.ม.ขณะรถไฟกำลังใช้ความเร็วมาถึงจุดตัดข้ามทางรถไฟที่ไม่มีแผงกั้นเห็นรถกระบะจอดคารางรถไฟ ซึ่งส่งสัญญานหวูดเตือนแล้วแต่รถกระบะไม่เคลื่อนตัวเห็นผู้หญิงเสื้อแดงเปิดประตูซ้ายออกมา แต่คนขับยังไม่ออกพยายามห้ามล็อเต็มที่ แต่ไม่สามารถหยุดขบวนรถไฟได้ พุ่งชนรถกระบะลากไปกว่า 100 เมตร

&nbsp;