&nbsp;

&nbsp;

&nbsp;

<em><strong>บิ๊กเต่า ยันเอาผิดแก๊งตบทรัพย์ได้ พบขยายไป 3 วง สูญ 3 ล้าน ปัดตอบคดีบิ๊กโจ๊ก โชว์รูปนกอินทรี ลั่นชอบเพราะบินสูง เลือกเหยื่อได้</strong></em>

วันที่ 28 ก.พ. 67 พล.ต.ต.จรูญเกียรติ ปานแก้ว รองผบช.ก. กล่าวถึงความคืบหน้ากรณี เจ๋งดอกจิก และ น.ส.พิมณัฏฐา อดีตผู้สมัคร ส.ส. พรรครวมไทยสร้างชาติ ผู้ต้องหาคดีร่วมกันตบทรัพย์อธิบดีกรมการข้าว ได้เข้ายื่นเอกสารวานนี้ (27 ก.พ.)
<div class="ads_position_wrapper"></div>
พล.ต.ต.จรูญเกียรติ กล่าวว่า เบื้องต้นทั้งคู่ได้นำเอกสารมายื่นต่อพนักงานสอบสวน และยังคงให้การปฏิเสธทุกข้อกล่าวหา ส่วนการซักถามถึงประเด็นต่าง ๆ ทั้งคู่ตอบเพียงว่าไม่มีส่วนรู้เห็น ดังนั้นกระบวนการหลังจากนี้ต้องพูดคุยกันในชั้นศาลเท่านั้น

ส่วนประเด็นการเป็นเจ้าหน้าที่รัฐ พนักงานสอบสวนยังต้องรวบรวมพยานหลักฐานเพื่อตรวจสอบอยู่ ส่วนพยานหลักฐานอื่นๆ เป็นสิทธิของผู้ต้องหาที่จะนำมายื่นหรือไม่ก็ได้ แต่ยืนยันว่าขณะนี้พยานหลักฐานที่มีเพียงพอต่อการดำเนินคดีทั้งคู่แล้ว

ส่วนเรื่องผู้เสียหายรายอื่นขณะนี้มีการขยายไปถึงวงที่ 3 ซึ่งมีความเสียหายกว่า 3 ล้านบาท และมีการจ่ายเงินเรียบร้อยแล้ว วงนี้จะขอทำเงียบ ๆ เพราะไม่อยากให้กระทบต่อระบบราชการ ขณะที่ผู้เสียหายเองก็พร้อมที่จะเข้ามาให้การแล้วโดยจะสอบไว้เป็นพยาน
<div class="ads_position_wrapper"></div>
เมื่อผู้สื่อข่าวถามถึงความคืบหน้ากรณีที่ นายวีระ สมความคิด ประธาน คปต. เข้าแจ้งความให้ดำเนินคดีกับ พล.ต.อ.สุรเชษฐ์ หักพาล รองผบ.ตร เมื่อช่วงเช้าที่ผ่านมา ในข้อหา ม.157 ละเว้นปฏิบัติหน้าที่ นั้น พล.ต.ต.จรูญเกียรติ ได้ปฏิเสธการตอบคำถาม
<div class="ads_position_wrapper"></div>
โดยให้เหตุผลว่าเป็นคดีที่เกี่ยวกับ พล.ต.อ.สุรเชษฐ์ ซึ่งทาง พล.ต.อ.ต่อศักดิ์ สุขวิมล ผบ.ตร. ได้กำชับการให้ข่าวไปแล้ว ดังนั้นตนไม่อยากเป็นนกแก้วที่ต้องอยู่ในกรง ตนชอบเป็นนกอินทรีมากกว่า เพราะบินสูง และเลือกเหยื่อได้
<div class="ads_position_wrapper mb-4"></div>
พร้อมกับโชว์รูปภาพพื้นหลังมือถือซึ่งเป็นรูปนกอินทรีกำลังบินบนท้องฟ้าให้สื่อมวลชนดู พร้อมบอกว่ารูปดังกล่าว เป็นรูปส่งต่อจากโทรศัพท์มือถือ แต่ไม่ขอบอกว่าใครส่งให้ พร้อมบอกว่า เรื่องนี้ไม่เกี่ยวกับเว็บพนันมินนี่ ตนแค่ชอบนกอินทรีเท่านั้น

&nbsp;

&nbsp;