&nbsp;

&nbsp;

&nbsp;

&nbsp;

&nbsp;

&nbsp;

ชาวเน็ตแห่สงสาร เด็กชายนั่งเล่นเปียโนเปิดหมวก หาเงินจุนเจือที่บ้าน สะดุดตาป้ายดราม่าชีวิต

วันที่ 29 เม.ย.67 สมาชิก TikTok @siengkhaen โพสต์คลิป น้องเสียงแคนใส่ชุดนักเรียน นั่งเล่นเปียโนร้องเพลงอยู่ที่ตลาดแห่งหนึ่ง แต่ที่สะดุดตาคือป้ายไวนิลที่ติดไว้ตรงหน้าเปียโน มีข้อความว่า “แม่ผมตาย ลุงโกงเงินผม พ่อผมล้มละลาย ช่วยพวกเราด้วยครับ”

&nbsp;

ซึ่งน้องได้นำเปียโนพร้อมลำโพงมานั่งเล่นดนตรีเปิดหมวก รับเงินจากคนที่เดินผ่านไปผ่านมา และมีก็มีคนเอาเงินมาให้ระหว่างที่น้องกำลังเล่น หลังเห็นข้อความที่ติดอยู่ตรงเปียโน

นอกจากนี้ น้องยังได้โพสต์คลิปในติ๊กต็อกเป็นการซ้อมเพลงเพื่อเตรียมไปเล่นตามตลาดหาเงินเลี้ยงชีพ โดยพ่อบรรยายในคลิปว่า น้องกำลังซ้อมเล่นเพลงเดือนเพ็ญเพื่อไปเล่นตามตลาดนัดหาเงินเลี้ยงชีพ ส่วนห้องที่อยู่ก็เช่าเขา

หลังโพสต์ดังกล่าวเผยแพร่ไป ก็มีคนเข้ามาแสดงความคิดเห็นจำนวนมาก ส่วนใหญ่จะออกไปทางชื่นชมความสามารถของน้อง และใช้ความสามารถที่ตัวเองมีมาใช้หาเงินช่วยเหลือครอบครัว

&nbsp;

แต่ก็ยังมีคอมเมนต์ที่ออกไปทางลบว่าน้องหากินง่ายจัง และไม่เชื่อว่าเกิดเรื่องแบบนี้ขึ้นจริง และก็มีคนเข้าไปแสดงความคิดเห็นถกเถียงกันอยู่ในคอมเมนต์นั้น ส่วนเรื่องราวข้อเท็จจริงจะเป็นอย่างไร คงต้องรอฟังจากเจ้าตัวเอง

&nbsp;

&nbsp;

&nbsp;

&nbsp;

&nbsp;