<strong>ผีหลอกมีจริง! “อดีตผู้ใหญ่” เผยหญิงท้องตายทั้งกลมในขนำ หลัง ตร.ชุดไล่ล่า เสี่ยแป้ง เจอดีเข้าให้ แนะไหว้บอกกล่าว ทวดเล็ก-ตาหมอเหรียญ บริเวณเขาตู</strong>

วันที่ 16 พ.ย.2566 ผู้สื่อข่าวรายงานกรณีภารกิจไล่ล่าติดตามตัว <strong>“เสี่ยแป้ง”</strong> หรือ<strong> นายเชาวลิต ทองด้วง</strong> นักโทษคดีอุกฉกรรจ์ หลบหนีออกจากโรงพยาบาลเมื่อวันที่ 22 ต.ค.2566 ที่ผ่านมา ต่อมามีการเปิดเผยว่าเจ้าหน้าที่ตำรวจถูกผีหลอก ขณะปฏิบัติหน้าที่ ไล่ล่าติดตามตัว “เสี่ยแป้ง”

ต่อเรื่องดังกล่าว <strong>นายแจ้ง แสงกุล</strong> หรือ<strong> ใหญ่แจ้ง บ้านตระ</strong> อายุ 68 ปี อดีตผู้ใหญ่บ้าน หมู่ 2 บ้านตระ ต.ปะเหลียน อ.ปะเหลียน จ.ตรัง ให้ข้อมูลว่า ตนก็ทราบประวัติว่า เมื่อประมาณปี พ.ศ.2530 ซึ่งตนเป็นผู้ใหญ่บ้านแล้ว <strong>มีผู้หญิงตั้งครรภ์ เสียชีวิตหรือตายทั้งกลมที่ขนำหลังนั้น</strong> แต่ไม่ยืนยันว่าจะเสียชีวิตด้วยงูรัดหรือไม่
<ul>
 	<li class="udsg__main-title"><strong><a href="https://www.khaosod.co.th/around-thailand/news_7967352">“ใหญ่แจ้ง บ้านตระ” เชื่อคนชำนาญป่า พา “เสี่ยแป้ง” หนี เผยอันตรายบนเขาบรรทัด</a></strong></li>
 	<li class="udsg__main-title"><strong><a href="https://www.khaosod.co.th/breaking-news/news_7966447">เผยเสี่ยแป้ง บูชาของดี ตะกรุดเสือกลับใจ เจ้าอาวาสเชื่อชำนาญพื้นที่ ทำรอดโดนล่า</a></strong></li>
 	<li class="udsg__main-title"><strong><a href="https://www.khaosod.co.th/breaking-news/news_7963251">เผย เสี่ยแป้ง เคยบวช เป็นศิษย์วัดเขาอ้อ ร่วมพิธีกินเหนียวดำ อยู่ยงคงกระพันชาตรี</a></strong></li>
</ul>
<strong>ใหญ่แจ้ง </strong>เล่าอีกว่า ส่วนคนจะถูกหลอกจริงหรือไม่นั้น ชาวบ้านเคยเล่ากันว่าเคยถูกหลอก จนไม่มีใครกล้าไปอยู่ขนำหลังนั้น ซึ่งมีโอกาสที่จะเป็นไปได้สูงที่ตำรวจจะโดน เช่นด้วยความมืด และชุมชนบ้านตระมีประวัติ หากพูดถึงการเสีย

ชีวิตในบ้านตระนั้นมีเยอะ การจะเสียชีวิตด้วยการป่วยไข้นั้นมีน้อยที่สุด แต่จะเสียชีวิตด้วยการถูกยิงเยอะมากกว่า และชุมชนบ้านตระมีสุสาน หรือ กุโบว์ถึง 2 แห่ง และมีการฝังร่างผู้เสียชีวิตไว้จำนวนมาก
<div id="attachment_7967417" class="wp-caption aligncenter"><a href="https://www.khaosod.co.th/wpapp/uploads/2023/11/S__15523848_0_t2YdP7W.jpg"><img class="size-large wp-image-7967417" src="https://www.khaosod.co.th/wpapp/uploads/2023/11/S__15523848_0_t2YdP7W-696x522.jpg" alt="" width="696" height="522" aria-describedby="" /></a></div>
<div class="wp-caption aligncenter">

&nbsp;
<p class="wp-caption-text">นายแจ้ง แสงกุล หรือ ใหญ่แจ้ง บ้านตระ อายุ 68 ปี อดีตผู้ใหญ่บ้าน</p>

</div>
อดีตผู้ใหญ่บ้าน เผยอีกว่า เท่าที่เคยประสบพบเจอมากับตัวการถูกผีหลอก คือการถูกผีอำ ตนนอนอยู่แต่ถูกผีนั่งทับตัวเราอยู่ หายใก็ไม่ออก พลิกตัวไม่ได้ พูดไม่ได้ แต่การจะมาถูกหลอกโดยมาแลบลิ้นปลิ้นตานั้นไม่เคยเจอ
<div class="ads_position_wrapper mb-4"></div>
ตนมองว่าการโดนหลอก สาเหตุคิดว่าจากความอ่อนล้า และรู้เท่าไม่ถึงการณ์ ไปนอนที่ไหนก็อยากให้บอกเจ้าที่เจ้าทาง ตนอยากฝากถึงผู้บังคับบัญชาตำรวจว่า<strong> ในการสั่งให้ลูกน้องไปทำงาน ให้ไปบอกทวดเล็ก ตาหมอเหรียญ ว่าฝากลูกไว้ด้วย</strong> ให้ช่วยปกป้องเจ้าหน้าที่ด้วย และตั้งข้าวตอกไปตั้งไว้ที่ศาลทวดเอียดที่บริเวณเขาตู ก่อนขึ้นชุมชนบ้านตระ

&nbsp;