<strong>ประชาชน มารอให้กำลังใจ ‘พิธา’ ลุ้นคดีถือหุ้นไอทีวี มั่นใจวันนี้รอด ได้กลับเข้าสภา แต่ถ้าไม่รอดอยากถาม กกต. “ไม่อายเขาบ้างเหรอ” ขณะที่จนท.คุมเข้มมาตรการสกัดกลุ่มป่วน</strong>

เมื่อเวลา 09.30 น. วันที่ 24 ม.ค.2567 <strong>องค์คณะตุลาการศาลรัฐธรรมนูญ</strong> ได้เริ่มประชุมเพื่อแถลงด้วยวาจา ประชุมปรึกษาหารือลงมติและออกนั่งบัลลังก์อ่านคำวินิจฉัยในเวลา 14.00 น. กรณีที่คณะกรรมการการเลือกตั้ง (ผู้ร้อง) ส่งคำร้องขอให้พิจารณาวินิจฉัย กรณี <strong>นายพิธา ลิ้มเจริญรัตน์ สส. (ผู้ถูกร้อง)</strong> เป็นผู้ถือหุ้นในบริษัท ไอทีวี จำกัด (มหาชน) ซึ่งประกอบกิจการหนังสือพิมพ์หรือสื่อสารมวลชนใดๆ อยู่ในวันที่สมัครรับเลือกตั้ง ส.ส.แบบบัญชีรายชื่อ
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เป็นเหตุให้สมาชิกภาพ ส.ส.ของผู้ถูกร้องสิ้นสุดลง ตามรัฐธรรมนูญ มาตรา 101 (6) ประกอบมาตรา 98 (3) หรือไม่

โดยศาลรัฐธรรมนูญมีคำสั่งรับคำร้องนี้ไว้พิจารณาวินิจฉัย และสั่งให้ผู้ถูกร้องหยุดปฏิบัติหน้าที่ ส.ส. นับแต่วันที่ 19 ก.ค.2566 จนกว่าศาลรัฐธรรมนูญจะมีคำวินิจฉัย

<strong>อ่านข่าวที่นี่</strong> : <a href="https://www.khaosod.co.th/politics/news_8065189" target="_blank" rel="noopener">คุมเข้มศาลรธน. ชี้ชะตา พิธา พ้นสส.หรือไม่ จัดเต็มรถจีโน่-รถขนผู้ต้องขัง-รถดับเพลิง</a>

ผู้สื่อข่าวรายงานว่า สำหรับบรรยากาศที่อาคารราชบุรีดิเรกฤทธิ์ (อาคาร A) ศูนย์ราชการ ถนนแจ้งวัฒนะ ซึ่งเป็นที่ตั้งของสำนักงานศาลรัฐธรรมนูญ ได้มีการรักษาความปลอดภัยตามระเบียบสำนักงานศาลรัฐธรรมนูญ ที่จะเป็นพื้นที่ควบคุมตามระเบียบศาลรัฐธรรมนูญว่าด้วยการรักษาความปลอดภัยและความสงบเรียบร้อยในที่ทำการศาล พ.ศ.2562
<div class="ads_position_wrapper"></div>
เบื้องต้นกองบัญชาการตำรวจนครบาล วางกำลังตำรวจไว้จำนวนหนึ่ง ดูแลพื้นที่โดยรอบศาล ส่วนพื้นที่ภายในอาคารประสานเจ้าหน้าที่ศาลในการดูแลและกั้นพื้นที่ให้ชัดเจน เพื่อการรักษาความปลอดภัยและป้องกันกรณีมีผู้บุกรุกเข้ามา

<strong>นอกจากนี้ด้านนอกอาคารยังมีการเตรียมรถเครื่องขยายเสียง รถฉีดน้ำแรงดันสูง หรือจีโน่ รถดับเพลิง และรถขนผู้ต้องขังอย่างละ 1 คัน ไว้สำหรับเกิดเหตุความวุ่นวายขึ้นในพื้นที่</strong>

เวลา 11.00 น. ที่อาคารราชบุรีดิเรกฤทธิ์ (อาคาร A) ชั้น 1<strong> น.ส.สาคร คำแถลง 59 ปี ชาวสมุทรปราการ</strong>ประชาชาชนที่เดินทางมาให้กำลังใจนายพิธา โดยกล่าวว่า วันนี้ตน ตั้งใจเดินทางมาให้กำลังใจนายพิธา ทั้งนี้ ตนไม่ใช่ด้อมส้ม แต่ตนรู้สึกว่านายพิธาเป็น สส.มา 4 ปี ทำไมถึงเพิ่งจะมาตรวจสอบตอนนี้

วันนี้ตนมั่นใจว่านายพิธาจะรอด เพราะไอทีวี ไม่ใช่สื่อ ไม่มีช่อง ไม่มีคลื่นความถี่ และตนตั้งตารอการกลับไปทำงานในสภาของนายพิธา เพราะตนรู้สึกเสียดายมากที่ประชาชนไม่ได้มีโอกาสมีนักการเมืองเก่งๆ แบบนายพิธา มาบริหารบ้านเมือง
<div class="ads_position_wrapper mb-4"></div>
<strong>สุดท้ายหากวันนี้ผลออกมาว่านายพิธาไม่รอด ตนอยากจะฝากถามกกต.ว่า ไม่อายคนเขาบ้างเหรอ ทุกคนรู้ แต่คุณไม่รู้</strong>

&nbsp;