&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>แม่ค้าร้องไห้ เช่าที่เปิดร้านได้ 7 วัน เจอเจ้าของไล่ ช้ำหมดค่ารีโนเวทไปกว่า 4 แสน</strong>

จากกรณีที่ผู้ใช้ติ๊กต็อก “piyaratroopngam” แชร์เรื่องราวถูกเจ้าของที่ไล่ออก หลังจากเปิดร้านได้เพียงแค่ 7 วัน โดยระบุว่า “ตำนานทำอาหาร อร่อยมาก ลูกค้าเข้าร้านเยอะ แต่สุดท้ายต้องปิดเพราะคนเราใจมันไม่เหมือนกัน”

&nbsp;

คุณปิยรัตน์ รูปงาม เจ้าของร้านข้าวแกงบุฟเฟ่ต์ เปิดเผยกับ “ข่าวสดออนไลน์” ว่า ตนมาเช่าสถานที่เพื่อเปิดร้านอาหาร เห็นว่าที่ตรงนี้ทำเลดี มีที่จอดรถรองรับลูกค้าได้ จึงตัดสินใจโทรไปเช่า ก็มีการตกลงเซ็นสัญญาการเช่า จ่ายค่าเช่า 1 เดือน มัดจำ 1 เดือน วันแรกที่ตนเซ็นสัญญาตนโอนไป 70,000 บาท และช่วงรีโนเวทได้คุยกันว่าจะไม่เก็บค่าเช่าเพราะจะให้รีโนเวท เนื่องจากร้านยังไม่ได้เปิดและสภาพโทรมมาก หลังจากเซ็นสัญญาเรียบร้อยแล้วตนจึงได้พูดคุยกับเจ้าของที่ว่าให้เวลารีโนเวทนาน 20 วันนับตั้งแต่วันที่ 8 มี.ค.จนถึงสิ้นเดือน

และทุกวันที่ 5 ของเดือนจะต้องจ่ายค่าเช่า แต่ในสัญญาคือเริ่มวันที่ 1 เม.ย. แต่พอถึงวันที่ 6 เม.ย. เจ้าของที่ก็โทรมาทวงว่าทำไมไม่จ่ายค่าเช่า 35,000 บาท ตนก็ตกใจว่าทำไมต้องจ่าย เพราะตนเพิ่งรีโนเวทร้านเสร็จ และเพิ่งเปิดได้แค่ไม่กี่วัน ทำไมต้องจ่ายเงินตรงนั้น แต่เจ้าของที่ก็ยืนกรานว่าไม่ได้ ถ้าไม่จ่ายก็เก็บของออกไปเลย และบอกว่าตนเป็นคนไปโกงเขา ทั้งที่ตนรีโนเวทหมดไปหลายแสน เพราะร้านใหญ่มาก ซื้อของเข้าร้านอีก ครัวก็ทำใหม่

หลังจากเกิดเรื่องตนก็พยายามจะเคลียร์ แต่ไม่สามารถติดต่อเจ้าของที่ได้ และไม่พยายามคุยอะไรเลย ตนจึงได้นำเรื่องราวออกมาแชร์ในโลกออนไลน์ เพราะไม่รู้จะทำยังไง ตนไม่มีความรู้ด้านกฎหมาย ซึ่งเขาเป็นเจ้าของที่เขามีสิทธิ์ไล่ตนแบบนี้จริงหรือไม่ และเบื้องต้นก็มีทนายให้คำปรึกษาตนว่าไม่จำเป็นต้องออกจากที่นี่เพราะในสัญญาเขาคือเริ่มเช่าวันที่ 1 เม.ย. ต้องยึดตามสัญญาเช่า ถ้าหลังจากนี้เขายังคงยืนยันที่จะเก็บค่าเช่ากับตนก็คงต้องให้เขาคุยกับทนายและไปคุยกันที่ศาลต่อไป

&nbsp;

คุณปิยรัตน์ กล่าวต่อว่า ตนอยากบอกเขาว่าเวลาที่คุณทำสัญญาคุณก็ควรที่จะทำให้มันชัดเจนว่าคุณต้องการอะไร ลงให้ชัดเจน และตนรีโนเวทเสียเงินไปเยอะมาก ตนทำมาค้าขายตั้งใจหาเงินมันเสียเวลา เสียความรู้สึก ทำให้มันโปร่งใสแค่นั้นเอง ทั้งที่จริงตนไม่ได้มีปัญหาอะไรเลย ถ้าเขาออกมาเคลียร์ยอดเงินที่รีโนเวทกลับมาให้ตน และคืนค่ามัดจำให้ตน ตนก็พร้อมที่จะย้ายออก เพราะถ้ามันมีปัญหาตั้งแต่ครั้งแรก ต่อไปก็คงจะมีปัญหาเรื่อยๆ
<div class="ads_position_wrapper"></div>
เพราะตอนนี้ตนก็กระทบมาก ทั้งเรื่องการทำงานความรู้สึก ตนไม่มีกะจิตกะใจในการทำงานต่อ ตนเสียใจมากๆ ตอนนี้ความรู้สึกตนแย่มาก ไม่เคยเจอเหตุการณ์อะไรแบบนี้มันพูดยาก แค่ค่าซื้อของรีโนเวทก็ 400,000 กว่า ตนเพิ่งขายของได้เพียงแค่ 7 วัน วันที่ 8 จะให้ออกจากพื้นที่แล้วของที่ลงไปจะทำยังไง

สุดท้ายนี้ตนอยากให้เขาทำหนังสือยกเลิกสัญญามาและรับผิดชอบในสิ่งที่ตนสร้างให้เขา แต่นี่เขากลับติดต่อไม่ได้เลย และก็อยากจะฝากทนายหรือคนที่มีความรู้พอจะให้คำปรึกษาได้ แนะนำได้อยากให้เข้ามาปรึกษาว่าควรจบปัญหายังไง เพราะไม่อยากให้ยืดเยื้อ ตนทำมาหากินตนอยากให้เอาเวลาไปทำมาหากินดีกว่า เพราะตนมีลูกต้องดูแล

&nbsp;

&nbsp;

&nbsp;