&nbsp;

&nbsp;

&nbsp;

&nbsp;

&nbsp;

&nbsp;
<h2>จอมพลังสาว สิริวิมล ประมงคล ที่เพิ่งคว้าเหรียญรางวัลชิงแชมป์โลก ออกมาร่ำไห้ทวงถามเงินรางวัลไม่ออกตามนัด ด้านกองทุนพัฒนาการกีฬาแห่งชาติ โร่ชี้แจงทันที</h2>
ตามที่ “มายด์” สิริวิมล ประมงคล นักกีฬายกน้ำหนักทีมชาติไทย ที่เพิ่งคว้า 2 เหรียญเงิน 1 เหรียญทองแดง จากการแข่งขันยกน้ำหนักชิงแชมป์โลก 2024 “ไอดับเบิลยูเอฟ เวิลด์ คัพ” รอบคัดเลือกโอลิมปิกเกมส์ 2024 “ปารีสเกมส์” ที่ศูนย์ประชุมขุนเลิศโภคารักษ์ มหาวิทยาลัยราชภัฏภูเก็ต จ.ภูเก็ต เมื่อวันที่ 31

มีนาคมที่ผ่านมา ออกมาร่ำไห้ทวงถามเงินรางวัลค้างจ่ายจากกองทุนพัฒนาการกีฬาแห่งชาติ (NSDF) ระบุข้อความว่า “ก่อนหน้านี้นักยกน้ำหนักหลายคนยังไม่ได้รับเงินรางวัลอัดฉีดจากกองทุนพัฒนาการกีฬาแห่งชาติที่ค้างจ่ายมานาน แม้ว่าก่อนหน้านี้จะมีการแจ้งว่าได้อนุมัติแล้ว แต่ตอนนี้ก็ยังไม่ได้รับเงินดังกล่าว อยากทราบว่าเงินรางวัลจะออกวันไหน เพื่อเป็นขวัญกำลังใจให้กับนักกีฬาทุกคน”

<img class="alignnone size-large wp-image-8167355" src="https://www.khaosod.co.th/wpapp/uploads/2024/04/S__97796108-696x522.jpg" alt="" width="696" height="522" />

ประเด็นดังกล่าวทาง ดร.ก้องศักด ยอดมณี ผู้ว่าการการกีฬาแห่งประเทศไทย (กกท.) และดร.สุปราณี คุปตาสา ผู้จัดการกองทุนพัฒนาการกีฬาแห่งชาติ (NSDF) ไม่ได้นิ่งนอนใจ และได้หารือกันเพื่อแก้ไข

ปัญหาดังกล่าวเรียบร้อยแล้ว เมื่อวันที่ 1 เมษายน โดย พลเอก ดร.สุภมนัส ภารพบ ประธานคณะอนุกรรมการติดตามผลการดำเนินโครงการของกองทุนพัฒนาการกีฬาแห่งชาติ พร้อมด้วนายเกียรติกร สุภากรณ์ ผู้

อำนวยการกองพัฒนากีฬาเป็นเลิศ กกท. ที่อยู่ระหว่างการร่วมชมการแข่งขันยกน้ำหนักชิงแชมป์โลก 2024 ที่ จ.ภูเก็ต ได้พูดคุยและชี้แจงกับ “มายด์” สิริวิมล ประมงคล จอมพลังสาวทีมชาติไทย เรียบร้อยแล้ว ซึ่งจากการพูดคุยกันนั้น

ทางกองทุนฯ ได้ชี้แจงกระบวนการต่างๆ ให้กับนักกีฬาเข้าใจและรับทราบทั้งหมดแล้ว โดยตัวของนักกีฬาเข้าใจดี และรู้สึกเสียใจที่ให้สัมภาษณ์ออกไปทำให้กองทุนพัฒนาการกีฬาแห่งชาติ (NSDF) เกิดความเสียหาย และคนเข้าใจผิด โดยนักกีฬาบอกว่า ได้ไปพูดคุยกับเพื่อนที่เป็นนักมวยและทราบว่า เงินรางวัลของ

เพื่อนที่เป็นนักมวยได้รับจากกองทุนฯ แล้ว จึงเกิดความสงสัยว่าทำไมของนักกีฬายกน้ำหนักยังไม่ได้รับ ซึ่งในรายของ “มายด์” สิริวิมล ประมงคล เจ้าหน้าที่กองทุนฯ ได้ทำเบิกจ่ายเงินรางวัลไปแล้ว โดยเงินรางวัลจะทยอยเข้าบัญชีของนักกีฬาอัตโนมัติ ติดขัดเพียงรายการเดียวคือ รายการ “ไอดับเบิลยูเอฟ เวิลด์ แชมเปี้ยนชิพส์ ริยาด 2023 ที่กรุงริยาด ประเทศ

ซาอุดีอาระเบีย ระหว่างวันที่ 31 สิงหาคม-19 กันยายน 2566 ซึ่ง สิริวิมล ได้รับ 3 เหรียญทอง จากท่าสแนทช์-คลีนแอนด์เจิร์ก-น้ำหนักรวม จะได้รับเงินรางวัลตามหลักเกณฑ์เหรียญละ 250,000 บาท รวมเป็นเงิน 750,000 บาท ผู้ฝึกสอน 20 % ของเงินรางวัลนักกีฬา เป็นเงิน 150,000 บาท และสมาคมอีก 30 % ของเงินรางวัลนักกีฬา 225,000 บาท รวมทั้งสิ้น 1,125,000 บาท อยู่ระหว่างการแก้ไขข้อมูลเอกสารการเบิกจ่ายดำเนินตามขั้นตอนให้โดยเร็วที่สุด ซึ่งนักกีฬาเข้าใจดี เพราะฝ่ายการคลังกำลังเร่งเบิกจ่ายให้โดยเร็วที่สุด

&nbsp;

&nbsp;

&nbsp;