&nbsp;

&nbsp;

&nbsp;

&nbsp;

&nbsp;

&nbsp;

<strong>แพทย์ มช. เผยชัด ในรอบ 10 ปี คนภาคเหนือ ป่วยมะเร็งปอด สูงที่สุดในประเทศ ผลกระทบโดยตรง ฝุ่นพิษ PM2.5 ชี้ต้องลดปัจจัยฝุ่น ถึงช่วยลดจำนวนผู้ป่วย </strong>

วันที่ 6 เม.ย.2567 <strong>รศ.นพ.เฉลิม ลิ่วศรีสกุล</strong> หัวหน้าภาควิชาอายุรศาสตร์และอาจารย์ประจำหน่วยวิชาระบบการหายใจ เวชบำบัดวิกฤตและภูมิแพ้ คณะแพทยศาสตร์ มช. เปิดเผยว่า “จากปัญหาฝุ่นละอองขนาดเล็ก หรือ PM2.5 ในภาคเหนือที่สะสมมายาวนานกว่า 10 ปี และมีแนวโน้มรุนแรงขึ้น ส่งผลให้จำนวนผู้ป่วยของโรงพยาบาล ในช่วงที่เกิดฝุ่นPM2.5 เพิ่มขึ้นอย่างต่อเนื่อง

<a href="https://www.khaosod.co.th/wpapp/uploads/2024/04/IMG_1995-1.jpeg"><img class="aligncenter size-large wp-image-8176164" src="https://www.khaosod.co.th/wpapp/uploads/2024/04/IMG_1995-1-693x696.jpeg" alt="" width="693" height="696" data-loaded="true" /></a>

จากการเปรียบเทียบอัตราการตายของผู้ป่วยโรคมะเร็งปอด ตั้งแต่ปี 2553-2564 ระหว่าง ภาคเหนือ ภาคอีสาน และภาคใต้ พบว่า <strong>ภาคเหนือ โดยเฉพาะจังหวัดเชียงใหม่ และลำปาง</strong> <strong>มีอัตราการเสียชีวิตด้วยโรคมะเร็งปอดสูงที่สุด
</strong>
<ul>
 	<li class="udsg__main-title"><strong><a href="https://www.khaosod.co.th/special-stories/news_8175973" target="_blank" rel="noopener">PM2.5 ต้นเหตุ! สามี อาจารย์ มช. ป่วยมะเร็งปอดเสียชีวิต เผยผลตรวจเนื้อเยื่อ ฝุ่นพิษทำยีนส์กลายพันธุ์</a></strong></li>
 	<li class="udsg__main-title"><strong><a href="https://www.khaosod.co.th/special-stories/news_8174604" target="_blank" rel="noopener">พิษฝุ่นเชียงใหม่ เปิดรายชื่อ อาจารย์ มช. มะเร็งปอด คร่าชีวิต ผลกระทบ PM2.5</a></strong></li>
</ul>
นอกจากนี้ยังพบสัดส่วนของผู้ป่วยมะเร็งปอดในคนหนุ่มสาวของประชากรภาคเหนือสูงกว่าภาคอื่นๆ ซึ่งน่าจะมีความเกี่ยวข้องกับฝุ่น PM2.5 เนื่องจากมีงานวิจัยที่รองรับทั่วโลกแล้วว่าการสัมผัสฝุ่น PM 2.5 ในระยะยาว มีความเสี่ยงต่อการเกิดโรคมะเร็ง โดยเฉพาะอย่างยิ่งมะเร็งปอด ได้อย่างมีนัยสำคัญ
<div class="" data-google-query-id="CN2NhealrYUDFRatrAIds0YKKA">

หลักฐานสนับสนุนความสัมพันธ์ของฝุ่น PM 2.5 กับมะเร็งได้จากงานวิจัยของคณะแพทยศาสตร์ มช. ที่ได้ทำการศึกษาผู้ป่วยโรคถุงลมโป่งพองในพื้นที่ อ.เชียงดาว ซึ่งเป็นพื้นที่ที่มีค่า PM 2.5 สูงอันดับต้นๆของจ.เชียงใหม่
<div class="ads_position_wrapper"></div>
โดยการขูดเซลล์บริเวณกระพุ้งแก้มของผู้ป่วยถุงลมโป่งพองไปตรวจเปรียบเทียบกันระหว่างช่วงที่มีฝุ่น PM 2.5 สูงและช่วงที่มีฝุ่น PM 2.5 ต่ำ

<a href="https://www.khaosod.co.th/wpapp/uploads/2024/04/IMG_1930-1-scaled.jpeg"><img class="aligncenter size-large wp-image-8176165" src="https://www.khaosod.co.th/wpapp/uploads/2024/04/IMG_1930-1-696x392.jpeg" alt="" width="696" height="392" /></a>

<strong>ผลปรากฏว่าในช่วงที่มีฝุ่น PM 2.5 สูง เซลล์กระพุ้งแก้มของผู้ป่วยมีการเปลี่ยนแปลง บ่งบอกว่ายีนส์มีความผิดปกติ ซึ่งจะส่งผลในระยะยาว จนกลายเป็นเซลล์มะเร็งได้ในอนาคต</strong>

นอกจากนี้ยังพบผู้ป่วยโรคระบบทางเดินหายใจเพิ่มขึ้น โดยเฉพาะระบบทางเดินหายใจส่วนบน เช่น เลือดกำเดาไหล น้ำมูกไหลจากจมูกอักเสบ เจ็บคอ เสียงแหบ ไอ ซึ่งเป็นอาการจาก PM2.5 ที่ไม่รุนแรง

แต่โรคที่มีความรุนแรงซึ่งมีความสัมพันธ์กับปริมาณฝุ่น PM2.5 และพบมากที่สุดในเดือนมีนาคม 2567 ที่ผ่านมา คือ<strong> การกำเริบของโรคถุงลมโป่งพอง โรคหลอดเลือดหัวใจและ โรคหลอดเลือดสมอง”</strong> ซึ่งทั้งหมดนำไปสู่การเจ็บป่วยที่รุนแรงจนถึงขั้นเสียชีวิต

<a href="https://www.khaosod.co.th/wpapp/uploads/2024/04/IMG_1996.jpeg"><img class="aligncenter size-full wp-image-8176154" src="https://www.khaosod.co.th/wpapp/uploads/2024/04/IMG_1996.jpeg" alt="" width="569" height="590" data-loaded="true" /></a>

งานวิจัยของคณะแพทยศาสตร์ มช. ที่ทำการศึกษาผู้ที่เสียชีวิตในจังหวัดเชียงใหม่ที่สัมพันธ์กับระดับ PM2.5 พบว่าทุกๆ 10 ไมโครกรัม/ลบ.เมตรที่เพิ่มขึ้นของค่าเฉลี่ย PM2.5 รายวัน จะสัมพันธ์กับการเสียชีวิตเพิ่มขึ้นของประชากรเชียงใหม่ 1.6% ในอีก 6 วันต่อมา

รศ.นพ.เฉลิม กล่าวเพิ่มเติมว่า การจะลดจำนวนผู้ป่วยได้นั้น ต้องอาศัยปัจจัยต่างๆ สิ่งสำคัญคือการลดปริมาณฝุ่นได้แก่ ลดการเผาในพื้นที่การเกษตร ควบคุมฝุ่นควันข้ามแดน ส่วนประชาชนจำเป็นต้องปฏิบัติตัวอย่างเหมาะสม แนะนำให้ติดตามค่าฝุ่นละอองทุกวัน

<a href="https://www.khaosod.co.th/wpapp/uploads/2024/04/IMG_1993.jpeg"><img class="aligncenter size-large wp-image-8176152" src="https://www.khaosod.co.th/wpapp/uploads/2024/04/IMG_1993-696x392.jpeg" alt="" width="696" height="392" /></a>
<div class="ads_position_wrapper mb-4"></div>
หากเกินค่ามาตรฐานควรงดกิจกรรมกลางแจ้ง หรือหากมีความจำเป็น ควรใส่หน้ากากที่สามารถป้องกันฝุ่น PM2.5 ได้คือ หน้ากากมาตรฐาน N-95, KN-95 หรือ FFP2 และใช้ระยะเวลาในการออกนอกอาคารให้สั้นที่สุด เพื่อหลีกเลี่ยงการสูด PM2.5 เข้าไปในร่างกายในปริมาณมากๆ ซึ่งอาจส่งผลกระทบต่อสุขภาพทั้งในระยะสั้นและในระยะยาวได้”

</div>
&nbsp;

&nbsp;
<div class="" data-google-query-id="CN2NhealrYUDFRatrAIds0YKKA"></div>