เมื่อวันที่ 12 ม.ค. 67<a href="https://www.khaosod.co.th/breaking-news/news_8048118#google_vignette"> สำนักข่าวดัง</a> รายงานว่า  จ.พระนครศรีอยุธยา ได้รับแจ้ง เกิดอุบัติเหตุซ้ำซ้อนรถยนต์ชนกันจำนวนหลายคัน มีผู้บาดเจ็บหลายราย เสียชีวิต 1 ราย บนสะพานต่างระดับอยุธยาขาออกมุ่งหน้าไปสวนอุตสาหกรรมโรจนะ ต.คลองสวนพลู อ.พระนครศรีอยุธยา จ.พระนครศรีอยุธยา ไปตรวจสอบที่เกิดเหตุ พร้อมประสาน สมาคมอยุธยารวมใจไปให้การสนับสนุน จุดเกิดเหตุเป็นช่วงลงจากสะพานต่างระดับอยุธยา พบรถยนต์ตู้ สีขาวหมายเลขทะเบียน 1 นง-4418 กรุงเทพมหานคร สภาพด้านท้ายด้านหน้าพังเสียหาย

<img class="img-responsive" src="https://sv168.siamnews.com/11/2401128zgdh.jpg" />

ที่ใต้ท้องรถด้านท้ายพบรถจักรยานยนต์ ฮอนด้าเวฟ สีน้ำเงิน หมายเลขทะเบียนป้ายเหลือง 1กก-1480 พระนครศรีอยุธยา พังเสียหายทั้งคัน ใกล้กันพบร่าง นางดวงพร โพธิ์ทอง อายุ 58 ปี ซ้อนท้ายมากับรถจักรยานยนต์ ใกล้กันพบรถยนต์เก๋ง สีขาว หมายเลขทะเบียน 8กฒ7255 กรุงเทพมหานคร ด้านข้างรถพังเสียหาย ห่างออกไปพบรถยนต์ตู้ สีขาวหมายเลขทะเบียน 1 นจ-3964 กรุงเทพมหานคร ด้านหน้าท้ายพังเสียหาย

ใกล้กันพบรถยนต์บัสรับส่งพนักงานโรงงาน หมายเลขทะเบียน 32-9797 กรุงเทพมหานคร สภาพด้านหน้ายุบพังเสียหาย นอกจากนี้ในที่เกิดเหตุยังพบ รถยนต์บรรทุก 4 ล้อตู้ทึบบรรทุกน้ำแข็ง รถยนต์เก๋งพังเสียหายอีก 1 คัน รถยนต์บรรทุกพ่วง ได้รับความเสียหายอีก 1 คัน สอบถาม นายขวัญชัย พ่วงคุ้ม เจ้าหน้าที่หน่วยกู้ภัยอยุธยา เล่าว่า ก่อนเกิดเหตุตนเองมาตรวจสอบอุบัติเหตุ รถยนต์เก๋งชนท้าย รถยนต์บรรทุกพ่วง ไม่มีผู้ได้รับบาดเจ็บ จึงได้อำนวยความสะดวกด้านการจราจร

<img class="img-responsive" src="https://sv168.siamnews.com/11/240112ngyu9.jpg" />

พนักงานบริษัทประกันภัยมาเคลียร์รถ จังหวะนั้น ตนเองกำลังอำนวยความสะดวกการจราจร มีรถยนต์บัสมาชนท้ายรถยนต์ที่ขับผ่านจุดเกิดเหตุ พังเสียหายจำนวนหลายคนจนทำให้มีผู้บาดเจ็บและเสียชีวิต

นายไพโรจน์ ประสงค์เงิน อายุ 47 ปี กล่าวว่า รถบัสตนเองรับพนักงานมาจากเกาะเมืองอยุธยา จะไปส่งที่ จ.ปทุมธานี เมื่อมาถึงบริเวณที่เกิดเหตุเป็นช่วงทางลงจากสะพานต่างระดับ เห็นรถยนต์ตู้เบรก แต่เบรกไม่ทันจึงพุ่งชนท้ายรถตู้ และไปชนท้ายรถยนต์คันอื่นๆ อีกหลายคัน มาทราบภายหลังว่าด้านหน้ามีอุบัติเหตุอยู่ก่อนแล้ว ด้านนายวิชัย เมฆะภูติ อายุ 57 ปี คนขับรถยนต์บรรทุก 4 ล้อเล็กตู้ทึบ ทราบว่า ตนเอง ขับรถลงมาจากสะพาน เห็นมีรถยนต์เก๋งสีดำเกิดอุบัติเหตุจอดอยู่ด้านซ้าย จึงได้ชะลอเบี่ยงหลบ มีรถตามหลังมาหลายคันชนท้ายต่อๆกันมาจนถึงรถของตนเอง

<img class="img-responsive" src="https://sv168.siamnews.com/11/240112yw19r.jpg" />

ด้านเจ้าหน้าที่ตำรวจได้ตรวจสอบร่องรอยการเฉี่ยวชนของรถยนต์ที่เกี่ยวข้องทุกคัน พร้อมทั้งจะทำการสอบสวนคนขับรถยนต์ทุกคัน และสอบสวนผู้บาดเจ็บซึ่งเป็นคนขับรถจยย.รับจ้าง และคนขับรถยนต์ตู้ทั้ง 2 คันที่ได้รับบาดเจ็บ เพื่อดำเนินการตามขั้นตอนของกฎหมาย

<img class="img-responsive" src="https://sv168.siamnews.com/11/240112welob.jpg" />

<img class="img-responsive" src="https://sv168.siamnews.com/11/2401128cimo.jpg" />

&nbsp;